cyanic-selkie/wikianc huggingface dataset:
ᱠᱷᱟᱸᱰᱣᱟ ᱦᱚᱱᱚᱛ
ᱱᱟᱜᱟᱢ
᱑᱙᱕᱖ ᱠᱷᱚᱱ ᱫᱚ ᱢᱟᱲᱟᱝ ᱠᱷᱟᱸᱰᱣᱟ ᱦᱚᱱᱚᱛ ᱫᱚ ᱱᱤᱢᱟᱲ ᱦᱚᱱᱚᱛ ᱨᱮᱱᱟᱜ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱛᱤᱥ ᱯᱟᱪᱮ ᱨᱮ ᱛᱟᱞᱟ ᱥᱤᱧᱚᱛ ᱯᱚᱱᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱥᱟ ᱠᱮᱜᱼᱟ ᱛᱟᱦᱮᱸᱫ ᱾ ᱛᱟᱞᱟ ᱥᱤᱧᱚᱛ ᱨᱮᱱᱟᱜ ᱛᱟᱦᱮᱸᱱ ᱦᱟᱱᱛᱟᱨᱚᱜ ᱞᱟᱹᱜᱤᱫ ᱠᱷᱟᱨᱜᱚᱱ ᱦᱚᱱᱚᱛ ᱫᱚ ᱱᱤᱢᱟᱲ ᱦᱚᱸ ᱠᱚ ᱢᱮᱛᱟᱜ ᱟ ᱠᱚ ᱛᱟᱦᱮᱸᱫ, ᱚᱱᱟ ᱞᱟᱹᱜᱤᱫ ᱛᱮ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱯᱟᱪᱮ ᱟᱨ ᱥᱟᱢᱟᱝ ᱱᱤᱢᱟᱲ ᱠᱚ ᱫᱚᱦᱚ ᱠᱮᱜᱼᱟ ᱾ ᱱᱤᱢᱟᱲ ᱦᱚᱱᱚᱛ ᱛᱟᱞᱟ ᱯᱚᱱᱚᱛ ᱟᱨ ᱵᱮᱨᱟᱨ ᱨᱮᱱᱟᱜ ᱱᱮᱨᱵᱩᱰᱰᱟ (ᱱᱟᱨᱢᱟᱫᱟ) ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱟᱫᱚ᱑᱙᱔᱗ ᱨᱮ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ ᱛᱟᱞᱟ ᱥᱤᱧᱚᱛ (ᱛᱟᱭᱚᱢ ᱫᱚ ᱢᱚᱫᱷᱭᱚ ᱯᱨᱚᱫᱮᱥ) ᱨᱮᱱᱟᱜ ᱯᱚᱱᱚᱛ ᱵᱮᱱᱟᱜ ᱮᱱᱟ ᱾ ᱠᱷᱟᱸᱰᱣᱟ ᱫᱚ ᱦᱟᱞᱟᱛ ᱫᱷᱟᱹᱨᱤᱡ ᱥᱟᱢᱟᱝ ᱱᱤᱢᱟᱲ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱑᱕ ᱚᱜᱥᱴ ᱒᱐᱐᱓ ᱨᱮ ᱵᱩᱨᱦᱟᱱᱯᱩᱨ ᱦᱚᱱᱚᱛ ᱫᱚ ᱠᱷᱟᱸᱰᱣᱟ ᱦᱚᱱᱚᱛ ᱠᱷᱚᱱ ᱦᱟᱴᱤᱧ ᱠᱮᱜᱼᱟ ᱾ ᱠᱷᱟᱸᱰᱣᱟ ᱦᱚᱱᱚᱛ ᱤᱱᱫᱚᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱛᱟᱵᱤᱥ ᱾ ᱢᱩᱬ ᱥᱚᱦᱚᱨ ᱨᱮ ᱢᱩᱸᱫᱤ, ᱦᱟᱨᱥᱩᱫᱽ, ᱯᱟᱱᱫᱷᱱᱟ, ᱳᱸᱠᱟᱨᱮᱥᱚᱨ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱷᱟᱸᱰᱣᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑,᱓᱑᱐,᱐᱖᱑ ᱢᱮᱱᱟᱜᱼᱟ, ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱓᱗᱔ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱯᱟᱲᱟᱣ ᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱗᱘ ᱛᱟᱦᱮᱸᱱᱟᱠᱚ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱔᱖᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚ ᱒᱑.᱔᱔% ᱛᱟᱦᱮᱸ ᱠᱟᱱᱟ ᱾ᱥᱟᱢᱟᱝ ᱱᱤᱢᱟᱲ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱔᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱗.᱕᱓% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱗᱖.᱖᱖% ᱦᱚᱲ ᱮᱞ ᱦᱤᱱᱫᱤ, ᱙.᱗᱑% ᱠᱚᱨᱠᱩ, ᱖.᱐᱘% ᱵᱷᱤᱞᱤ, ᱓.᱒᱐% ᱩᱨᱫᱩ, ᱑.᱒᱔% ᱜᱚᱸᱰᱤ, ᱑.᱐᱕% ᱢᱚᱨᱟᱴᱷᱤ, ᱐.᱕᱒% ᱥᱤᱱᱫᱷᱤ ᱟᱨ ᱜᱩᱡᱟᱨᱟᱛᱤ ᱩᱱᱠᱩᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱟ ᱾
ᱨᱚᱨᱚᱲ ᱟᱜ ᱯᱟᱹᱨᱥᱤ ᱫᱚ ᱱᱤᱢᱟᱲᱤ, ᱵᱷᱤᱞ ᱯᱟᱹᱨᱥᱤ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱖᱔᱐᱐᱐ ᱟᱹᱲᱟᱹ ᱢᱮᱱᱟᱜᱼᱟ, ᱟᱫᱚ ᱫᱮᱣᱱᱟᱜᱽᱨᱤ ᱨᱤᱠᱤ ᱛᱮ ᱚᱞ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱠᱷᱚᱢᱢᱚᱢ ᱦᱚᱱᱚᱛ
ᱠᱷᱚᱢᱢᱚᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱷᱚᱢᱢᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱷᱤᱲᱟᱹᱣ ᱨᱮ ᱥᱩᱨᱭᱟᱯᱮᱴ ᱦᱚᱱᱚᱛ, ᱱᱚᱦᱵᱩᱵᱽᱱᱟᱜᱟᱨ ᱦᱚᱱᱚᱛ, ᱵᱷᱚᱫᱽᱨᱟᱫᱽᱨᱤ ᱠᱚᱴᱷᱟᱜᱩᱰᱮᱢ ᱦᱚᱱᱚᱛ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱢᱮᱱᱟᱜᱼᱟ ᱾
ᱚᱛᱱᱚ
ᱠᱷᱚᱢᱢᱚᱢ ᱦᱚᱱᱚᱛ ᱫᱚ ᱔᱔᱕᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱶᱟ ᱦᱚᱱᱚᱛ ᱨᱮ ᱑᱓,᱘᱙,᱕᱖᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱪᱟᱸᱜᱟ ᱠᱷᱚᱸᱰ
ᱪᱤᱱᱴᱩᱨᱩ, ᱠᱩᱱᱟᱵᱚᱨᱚᱢ, ᱱᱮᱞᱤᱯᱟᱠᱟ ᱟᱨ ᱵᱟᱨᱚᱨᱟᱢᱪᱚᱱᱫᱽᱨᱚᱯᱩᱨᱚᱢ ᱮᱢᱟᱱ ᱠᱚ ᱫᱚ ᱥᱟᱢᱟᱝ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮ ᱠᱚ ᱢᱮᱥᱟ ᱦᱟᱠᱟᱫᱼᱟ ᱾
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱒᱑ ᱜᱚᱴᱟᱝ ᱪᱟᱸᱜᱟ-ᱠᱷᱚᱸᱰ (mandals) ᱡᱟᱦᱟᱸ ᱫᱚ ᱵᱟᱨᱭᱟ ᱠᱷᱚᱡᱽᱱᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ, ᱚᱱᱟ ᱠᱚ ᱞᱟᱛᱟᱨ ᱨᱮ ᱮᱢ ᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱪᱟᱸᱭᱵᱟᱥᱟ ᱨᱮᱞᱣᱮ ᱥᱴᱮᱥᱚᱱ
ᱪᱟᱸᱭᱵᱟᱥᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱪᱟᱸᱭᱵᱟᱥᱟ ᱥᱚᱦᱚᱨ ᱨᱮᱱᱟᱜ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱟᱡᱟᱜ ᱠᱳᱰ ᱫᱚ CBSA ᱠᱟᱱᱟ ᱾ ᱱᱚᱣᱟ ᱫᱚ ᱪᱟᱸᱭᱵᱟᱥᱟ ᱥᱚᱦᱚᱨ ᱨᱮ ᱠᱟᱹᱢᱤᱭᱟ ᱾ ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱡᱚᱛᱚ ᱯᱞᱮᱴᱯᱷᱚᱨᱢ ᱱᱤᱛᱚᱜ ᱫᱚ ᱢᱤᱫ ᱯᱷᱩᱨᱪᱟᱹ ᱨᱮᱞᱣᱮ ᱯᱷᱩᱴ ᱳᱵᱷᱟᱨ ᱯᱚᱞ ᱛᱮ ᱡᱚᱲᱟᱣ ᱟᱠᱟᱱᱟ, ᱩᱱᱟᱹᱜᱮ ᱛᱮᱭᱟᱨ ᱟᱠᱟᱱᱟ ᱾ ᱱᱚᱣᱟ ᱫᱚ ᱪᱟᱸᱭᱵᱟᱥᱟ ᱤᱱᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱠᱷᱚᱱ ᱫᱚ ᱑᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱ ᱴᱷᱟᱶ ᱫᱚ ᱡᱟᱢᱥᱮᱫᱽᱯᱩᱨ ᱠᱟᱱᱟ ᱪᱟᱸᱭᱵᱟᱥᱟ ᱠᱷᱚᱱ ᱫᱚ ᱖᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱫᱚᱥᱟᱨ ᱟᱹᱰᱤ ᱱᱟᱯᱟᱭ ᱴᱷᱟᱶ ᱫᱚ ᱪᱚᱠᱨᱚᱫᱷᱚᱨᱯᱩᱨ ᱠᱟᱱᱟ, ᱱᱚᱣᱟ ᱫᱚ ᱦᱟᱵᱽᱲᱟ-ᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱪᱟᱸᱭᱵᱟᱥᱟ ᱠᱷᱚᱱ ᱫᱚ ᱒᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱪᱟᱸᱭᱵᱟᱥᱟ ᱫᱚ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱨᱮᱱᱟᱜ ᱴᱟᱴᱟᱱᱚᱜᱚᱨ-ᱵᱤᱞᱟᱥᱯᱩᱨ ᱠᱷᱚᱸᱰ ᱨᱮ ᱨᱟᱡᱽᱠᱷᱚᱨᱥᱚᱶᱟ ᱠᱷᱚᱱ ᱩᱰᱤᱥᱟ ᱞᱟᱹᱜᱤᱫ ᱮᱛᱚᱢ ᱥᱮᱦᱮᱫ ᱥᱮᱱᱚᱜᱟᱜ ᱢᱤᱫ ᱥᱴᱮᱥᱚᱱ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ
ᱜᱩᱨᱩᱪᱚᱨᱚᱱ ᱥᱚᱨᱮᱱ
ᱜᱩᱨᱩᱪᱚᱨᱚᱱ ᱥᱚᱨᱮᱱ ᱫᱚ ᱢᱤᱫ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱚᱱᱚᱬᱦᱤᱭᱟᱹ ᱠᱟᱱᱟᱭ᱾ ᱱᱩᱭ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱭᱨᱚᱝᱯᱩᱨ ᱥᱩᱨ ᱜᱩᱸᱰᱩᱨᱤᱭᱟᱹ ᱟᱹᱛᱩ ᱨᱮ‌ ᱑᱓ ᱡᱩᱱ ᱑᱙᱔᱔ ᱥᱮᱨᱢᱟ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱯᱟᱛ ᱧᱩᱛᱩᱢ ᱫᱚ ᱨᱚᱛᱚᱱ ᱥᱚᱨᱮᱱ ᱟᱨ ᱟᱭᱳ ᱫᱚ ᱟᱨᱥᱩ ᱥᱚᱨᱮᱱ᱾
ᱚᱞᱚᱜ ᱯᱟᱲᱦᱟᱣ
ᱜᱩᱨᱩᱪᱚᱨᱚᱱ ᱟᱜ ᱯᱟᱲᱦᱟᱜ ᱡᱤᱭᱚᱱ ᱫᱚ ᱟᱹᱛᱩ ᱨᱮᱭᱟᱜ ᱯᱨᱟᱭᱢᱟᱨᱤ ᱥᱠᱩᱞ ᱠᱷᱚᱱ ᱮᱦᱚᱵ ᱞᱮᱱᱟ᱾ ᱮᱛᱚᱦᱚᱵ ᱥᱮᱪᱮᱫ ᱛᱟᱭᱚᱢ ᱨᱟᱭᱨᱚᱝᱯᱩᱨ ᱦᱟᱭ ᱥᱠᱩᱞ ᱨᱮᱭ ᱵᱷᱩᱨᱛᱤ ᱞᱮᱱᱟ ᱟᱨ ᱑᱙᱖᱒ ᱥᱮᱨᱢᱟ ᱨᱮ ᱱᱚᱸᱰᱮ ᱠᱷᱚᱱ ᱢᱮᱴᱨᱤᱠ ᱮ ᱯᱟᱥ ᱞᱮᱫᱟ᱾ ᱑᱙᱖᱔ ᱥᱮᱨᱢᱟ ᱨᱮ ᱨᱟᱭᱨᱚᱝᱯᱩᱨ ᱠᱚᱞᱮᱡᱽ ᱠᱷᱚᱱ ᱯᱨᱤᱼᱭᱩᱱᱤᱵᱷᱟᱨᱥᱤᱴᱤ ᱠᱳᱨᱥ ᱮ ᱯᱟᱥ ᱞᱮᱫᱟ᱾
ᱚᱱᱟ ᱛᱟᱭᱚᱢ ᱜᱷᱟᱨᱚᱸᱡᱽ ᱨᱮᱭᱟᱜ ᱠᱟᱹᱣᱰᱤ ᱟᱱᱟᱴ ᱠᱷᱟᱹᱛᱤᱨ ᱯᱟᱲᱦᱟᱜ ᱵᱟᱹᱜᱤ ᱦᱩᱭ ᱟᱫᱮᱭᱟ᱾
ᱠᱟᱹᱢᱤ
ᱯᱩᱭᱞᱩ ᱮᱢ.ᱤ. ᱥᱠᱩᱞ ᱨᱮ ᱢᱟᱨᱟᱝ ᱢᱟᱪᱮᱫ ᱞᱮᱠᱟᱛᱮ ᱠᱟᱹᱢᱤᱭ ᱮᱦᱚᱵ ᱞᱮᱫᱟ᱾ ᱱᱚᱣᱟ ᱠᱟᱹᱢᱤ ᱛᱮ ᱢᱚᱱ ᱵᱟᱝ ᱯᱩᱨᱟᱹᱣ ᱞᱮᱱ ᱛᱟᱭ ᱛᱮ ᱢᱟᱪᱮᱫ ᱠᱟᱹᱢᱤ ᱵᱟᱹᱜᱤ ᱠᱟᱛᱮ ᱳᱰᱤᱥᱟ ᱥᱚᱨᱠᱟᱨ ᱟᱜ ᱰᱟᱠ ᱵᱤᱵᱷᱟᱜᱽ ᱨᱮ ᱠᱚᱨᱱᱤᱠ ᱦᱩᱫᱟᱹ ᱨᱮ ᱠᱟᱹᱢᱤᱭ ᱞᱟᱜᱟᱣ ᱮᱱᱟ᱾ ᱛᱟᱭᱚᱢ ᱛᱮ ᱚᱱᱟ ᱦᱚᱸ ᱵᱟᱹᱜᱤ ᱠᱟᱛᱮ ᱵᱤᱡᱽᱞᱤ ᱵᱤᱵᱷᱟᱜᱽ ᱨᱮᱭ ᱵᱚᱞᱚ ᱞᱮᱱᱟ᱾ ᱒᱐᱐᱔ ᱥᱮᱨᱢᱟ ᱨᱮ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫᱟ᱾
ᱥᱟᱶᱦᱮᱫ ᱪᱟᱨᱪᱟ
ᱵᱟᱲᱟᱭ ᱟᱠᱟᱱᱟ, ᱯᱟᱹᱴᱷᱩᱣᱟᱹ ᱡᱤᱭᱚᱱ ᱠᱷᱚᱱ ᱜᱮ ᱥᱟᱶᱦᱮᱫ ᱪᱮᱛᱟᱱ ᱨᱮ ᱜᱚᱨᱚᱡᱽ ᱛᱟᱭ ᱛᱟᱸᱦᱮ ᱠᱟᱱᱟ᱾ ᱡᱩᱣᱟᱹᱱ ᱩᱢᱮᱨ ᱨᱮᱜᱮ 'ᱜᱩᱨᱩ ᱜᱚᱢᱠᱮ' ᱟᱜ ᱩᱫᱽᱜᱟᱹᱣ ᱛᱮ ᱟᱡᱟᱜ ᱥᱟᱶᱦᱮᱫ ᱪᱟᱨᱪᱟ ᱛᱚᱨᱟᱣ ᱨᱟᱠᱟᱵ ᱞᱮᱱᱟ᱾ ᱚᱱᱚᱬᱦᱤᱭᱟᱹ ᱜᱩᱨᱩᱪᱚᱨᱚᱱ ᱟᱜ ᱚᱱᱚᱬᱦᱮᱸ ᱨᱮ ᱪᱷᱟᱸᱫᱟ ᱨᱮᱭᱟᱜ ᱵᱮᱵᱷᱟᱨ ᱵᱟᱹᱲᱛᱤ ᱠᱟᱭᱛᱮ ᱧᱮᱞᱚᱜᱼᱟ᱾ ᱥᱟᱶᱛᱟ ᱟᱨ ᱥᱟᱪᱟᱨᱦᱮ ᱛᱟᱞᱟ ᱛᱮ ᱡᱤᱭᱚᱱ ᱨᱮᱭᱟᱜ ᱪᱤᱛᱟᱹᱨ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱟᱡᱟᱜ ᱚᱱᱚᱬᱦᱮᱸ ᱨᱮᱭ ᱥᱟᱵ ᱨᱟᱠᱟᱵ ᱟᱠᱟᱫᱟ᱾
ᱱᱚᱣᱟ ᱵᱮᱜᱚᱨ ᱦᱚᱸ ᱥᱟᱱᱛᱟᱲ ᱥᱟᱶᱛᱟ, ᱞᱟᱭ ᱞᱟᱠᱪᱟᱨ ᱟᱨ ᱫᱷᱚᱨᱚᱢ ᱵᱟᱵᱚᱛ ᱛᱮ ᱚᱱᱚᱞ ᱮ ᱚᱞ ᱟᱠᱟᱫᱟ᱾ ᱥᱟᱶᱛᱮ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱟᱜ ᱡᱤᱭᱚᱱᱤ ᱦᱚᱸᱭ ᱚᱞ ᱟᱠᱟᱫᱟ᱾
ᱟᱡᱟᱜ ᱚᱞ ᱠᱚ 'ᱥᱟᱜᱮᱱ ᱥᱟᱠᱟᱢ', 'ᱠᱤᱭᱟᱹ ᱥᱤᱸᱫᱩᱨ' ᱟᱨ 'ᱥᱟᱶᱛᱟ ᱵᱟᱨᱛᱮ' ᱯᱟᱛᱷᱟᱢ ᱠᱚᱨᱮ ᱯᱟᱨᱥᱟᱞ ᱟᱠᱟᱱᱟ᱾
ᱥᱤᱨᱯᱷᱟᱹ
ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱒᱐᱐᱑ ᱥᱮᱨᱢᱟ ᱨᱮ 'ᱥᱟᱹᱫᱷᱩ ᱨᱟᱢᱪᱟᱸᱫᱽ ᱩᱱᱩᱭᱦᱟᱹᱨ ᱥᱤᱨᱯᱷᱟᱹ' ᱠᱚ ᱪᱟᱞ ᱠᱟᱫᱮᱭᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱶᱦᱮᱫ ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ
ᱫᱷᱚᱱᱚᱧᱡᱚᱭ ᱭᱚᱥᱵᱚᱱᱛ ᱪᱚᱱᱫᱽᱨᱚᱪᱩᱰ
ᱰᱨᱹ ᱫᱷᱚᱱᱚᱧᱡᱚᱭ ᱭᱚᱥᱵᱚᱱᱛ ᱪᱚᱱᱫᱽᱨᱚᱪᱩᱰ (en: Dr. Dhananjaya Yashwant Chandrachud) ᱫᱚ ᱥᱤᱧᱚᱛ ᱨᱤᱱᱤᱡ ᱱᱤᱛᱚᱜᱤᱡ ᱢᱩᱠᱷᱭᱟᱹ ᱡᱚᱥᱴᱤᱥ (Justice) ᱠᱟᱱᱟᱭ ᱾ ᱩᱱᱤ ᱫᱚ ᱨᱟᱥᱴᱨᱚᱯᱚᱛᱤ ᱫᱽᱨᱚᱣᱯᱚᱫᱤ ᱢᱩᱨᱢᱩ ᱦᱚᱛᱮᱛᱮ ᱙ ᱱᱚᱵᱷᱮᱢᱵᱚᱨ ᱒᱐᱒᱒ ᱦᱤᱞᱚᱜ ᱕᱐ ᱟᱱᱤᱡ ᱡᱚᱥᱴᱤ ᱞᱮᱠᱟᱛᱮ ᱠᱤᱨᱟᱹᱭ ᱦᱟᱛᱟᱣ ᱠᱮᱫᱼᱟ᱾ ᱩᱱᱤ ᱫᱚ ᱟᱞᱞᱟᱦᱟᱵᱟᱫᱽ ᱩᱥᱩᱞ ᱱᱮᱭᱟᱭᱲᱟᱜ (High court) ᱨᱤᱱᱤᱡ ᱢᱟᱨᱮ ᱢᱩᱠᱷᱭᱟᱹ ᱡᱚᱥᱴᱤᱥ ᱟᱨ ᱵᱚᱢᱵᱮ ᱩᱥᱩᱞ ᱱᱮᱭᱟᱭᱲᱟᱜ ᱨᱤᱱᱤᱡ ᱢᱟᱨᱮ ᱡᱚᱥᱴᱤᱥ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ᱾
ᱡᱤᱭᱚᱱ
ᱟᱡᱟᱜ ᱡᱟᱱᱟᱢ ᱫᱚ ᱑᱑ ᱱᱚᱵᱷᱮᱢᱵᱚᱨ ᱑᱙᱕᱙ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ᱾ ᱟᱡᱤᱡ ᱟᱯᱟᱛᱟᱜ ᱧᱩᱛᱩᱢ ᱫᱚ ᱭᱚᱥᱵᱚᱱᱛ ᱵᱤᱥᱱᱩ ᱪᱚᱱᱫᱽᱨᱚᱪᱩᱰ, ᱡᱟᱦᱟᱸᱭ ᱫᱚ ᱥᱩᱯᱨᱤᱢ ᱠᱳᱨᱴ ᱨᱤᱱᱤᱡ ᱢᱩᱠᱷᱭᱟᱹ ᱡᱚᱥᱴᱤᱥ ᱮ ᱛᱟᱦᱮᱸ ᱠᱟᱱᱟ᱾ ᱮᱸᱜᱟᱛ ᱫᱚ ᱯᱨᱚᱵᱷᱟ, ᱡᱟᱦᱟᱸᱭ ᱫᱚ ᱥᱟᱥᱛᱨᱤᱭᱚ ᱥᱮᱨᱮᱧ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸ ᱠᱟᱱᱟ᱾
ᱥᱮᱪᱮᱫ
ᱩᱱᱤ ᱫᱚ ᱑᱙᱙᱙ ᱨᱮ ᱥᱮᱱᱴ ᱥᱴᱤᱯᱷᱱ ᱠᱚᱞᱮᱡᱽ ᱱᱟᱣᱟ ᱫᱤᱞᱞᱤ ᱠᱷᱚᱱ ᱠᱟᱹᱣᱰᱤ ᱟᱹᱨᱤ ᱟᱨ ᱮᱞᱠᱷᱟ ᱥᱟᱛᱟᱢ ᱨᱮ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ᱾ ᱚᱱᱚᱨᱥ (Honours) ᱞᱤᱥᱴᱤ ᱨᱮ ᱩᱱᱤ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱩᱭᱞᱩ ᱴᱷᱟᱶ ᱮ ᱟᱢᱮᱴ ᱞᱮᱫ ᱛᱟᱦᱮᱸ᱾ ᱑᱙᱘᱒ ᱥᱟᱞᱮ ᱨᱮ ᱩᱱᱤ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱹᱨᱤ (Law) ᱨᱮ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ᱾ ᱑᱙᱘᱓ ᱥᱟᱞᱮ ᱨᱮ ᱦᱟᱣᱟᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱞ.ᱮᱞ.ᱮᱢ. (L.L.M.) ᱢᱟᱹᱱ ᱮ ᱟᱛᱟᱝ ᱞᱮᱫ ᱛᱟᱦᱮᱸᱫ ᱚᱱᱟ ᱛᱟᱭᱚᱢ ᱚᱸᱰᱮ ᱠᱷᱚᱱ ᱜᱮ ᱑᱙᱘᱖ ᱥᱟᱞᱮ ᱨᱮ ᱡᱩᱰᱤᱥᱤᱭᱟᱞ ᱥᱟᱬᱮᱥ (Judicial Science) ᱨᱮ ᱢᱟᱹᱱ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ᱾
ᱫᱟᱥᱟᱸᱭ ᱥᱮᱨᱮᱧ
ᱫᱟᱸᱥᱟᱭ ᱥᱮᱨᱮᱧ ᱫᱚ ᱫᱟᱸᱥᱟᱭ ᱵᱚᱸᱜᱟ ᱨᱮ ᱫᱟᱸᱥᱟᱭ ᱮᱱᱮᱡ ᱡᱷᱚᱜ ᱠᱚ ᱥᱮᱨᱮᱧᱟ ᱾ ᱱᱚᱶᱟ ᱨᱮᱫᱚ ᱪᱮᱞᱟ ᱠᱚ ᱥᱮᱨᱮᱧ ᱛᱟᱞᱟ ᱛᱮᱠᱚ ᱠᱩᱠᱞᱤᱭᱟ ᱟᱨ ᱜᱩᱨᱩ ᱠᱚ ᱥᱮᱨᱮᱧ ᱟᱛᱮ ᱜᱮᱠᱚ ᱞᱟᱹᱭ ᱨᱩᱣᱟᱹᱲᱟ ᱾ ᱚᱱᱟ ᱥᱮᱨᱮᱧ ᱠᱚᱜᱮ ᱞᱟᱛᱟᱨ ᱨᱮ ᱮᱢ ᱮᱱᱟ ᱾
ᱦᱟᱭ ᱨᱮ ᱦᱟᱭ ᱨᱮ ᱚᱛ ᱢᱟ ᱯᱟᱛᱟᱞ ᱨᱮ ᱜᱩᱨᱩ ᱦᱚ ᱵᱩᱣᱟᱹᱝ ᱥᱟᱰᱮ ᱠᱟᱱ ᱥᱮᱨᱢᱟ ᱪᱚᱴ ᱨᱮ ᱜᱩᱨᱩ ᱦᱚ ᱨᱟᱹᱦᱤ ᱨᱟᱶᱟᱜ ᱠᱟᱱ
ᱪᱮᱛᱮ ᱞᱟᱹᱜᱤᱫ ᱜᱩᱨᱩ ᱦᱚ ᱵᱩᱣᱟᱹᱝ ᱥᱟᱰᱮ ᱠᱟᱱ ᱪᱮᱛᱮ ᱞᱟᱹᱜᱤᱫ ᱜᱩᱨᱩ ᱦᱚ ᱨᱟᱹᱦᱤ ᱨᱟᱶᱟᱜ ᱠᱟᱱ
ᱫᱤᱵᱤ ᱫᱩᱨᱜᱟᱹ ᱞᱟᱹᱜᱤᱫ ᱪᱮᱞᱟ ᱦᱚ ᱵᱩᱣᱟᱝ ᱥᱟᱰᱮ ᱠᱟᱱ ᱟᱭᱱᱚᱢ ᱠᱟᱡᱚᱞ ᱞᱟᱹᱜᱤᱫ ᱪᱮᱞᱟ ᱦᱚ ᱠᱟᱸᱥᱟ ᱨᱟᱶᱟᱜ ᱠᱟᱱ
ᱛᱷᱚᱠ:ᱥᱮᱨᱮᱧ ᱛᱷᱚᱠ:ᱥᱮᱨᱮᱧ-ᱫᱩᱨᱟᱹᱝ ᱛᱷᱚᱠ:ᱦᱚᱲ-ᱥᱮᱨᱮᱧ
ᱫᱟᱥᱟᱸᱭ ᱫᱟᱬᱟᱱ ᱠᱟᱛᱷᱟ
ᱫᱟᱥᱟᱸᱭ ᱵᱚᱝᱜᱟ ᱨᱮ ᱫᱟᱥᱟᱸᱭ ᱫᱚᱠᱚ ᱫᱟᱬᱟᱱᱟ ᱾ ᱟᱹᱰᱤ ᱥᱮᱫᱟᱭ ᱨᱮᱭᱟᱜ ᱠᱟᱛᱷᱟ ᱠᱟᱱᱟ ᱾ ᱥᱟᱱᱛᱟᱲ ᱥᱟᱶᱛᱟ ᱨᱮ ᱵᱟᱨ ᱦᱚᱲ ᱫᱤᱞᱜᱟᱹᱨᱤᱭᱟᱹ ᱛᱤᱨᱞᱟᱹ ᱦᱚᱯᱚᱱ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱᱟᱜ ᱧᱩᱛᱩᱢ ᱫᱚ ᱟᱭᱱᱚᱢ ᱟᱨ ᱠᱟᱡᱚᱞ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱ ᱫᱚ ᱞᱟᱹᱰᱷᱟᱹᱭ ᱵᱤᱨᱫᱟᱹ ᱠᱚ ᱟᱹᱰᱤ ᱵᱷᱟᱹᱜᱤ ᱠᱤᱱ ᱵᱟᱰᱟᱭ ᱛᱟᱦᱮᱸᱫ ᱾ ᱫᱤᱠᱩ ᱠᱚ ᱥᱟᱶ ᱞᱟᱹᱰᱷᱟᱹᱭ ᱡᱷᱚᱜ ᱫᱚ ᱟᱹᱠᱤᱱ ᱜᱮ ᱢᱟᱬᱟᱝ ᱨᱮᱠᱤᱱ ᱚᱰᱚᱠ ᱜᱚᱫᱚᱜ ᱛᱟᱦᱮᱸᱫ ᱾ ᱟᱹᱠᱤᱱ ᱞᱟᱹᱲᱦᱟᱹᱭ ᱴᱟᱺᱰᱤ ᱨᱮᱠᱤᱱ ᱛᱟᱦᱮᱸᱱ ᱠᱷᱟᱱ ᱵᱟᱹᱭᱨᱤ ᱠᱚ ᱢᱚᱴᱷᱮ ᱵᱟᱠᱚ ᱡᱤᱛᱠᱟᱹᱨ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱵᱟᱹᱭᱨᱤ ᱠᱚᱦᱚᱸ ᱠᱚ ᱵᱟᱰᱟᱭ ᱠᱮᱜᱼᱟ ᱡᱮ ᱟᱭᱱᱚᱢ ᱟᱨ  ᱠᱟᱡᱚᱞ ᱠᱷᱟᱹᱛᱤᱨ ᱜᱮ ᱥᱟᱱᱛᱟᱲ ᱠᱚᱫᱚ ᱞᱮᱛᱟᱲ ᱞᱟᱹᱲᱦᱟᱹᱭ ᱨᱮᱠᱚ ᱡᱤᱛᱠᱟᱹᱨᱚᱜ ᱠᱟᱱᱟ ᱾ ᱟᱫᱚ ᱩᱱᱠᱤᱱ ᱜᱮ ᱱᱟᱥᱟᱣ ᱠᱤᱱ ᱨᱮᱭᱟᱜ ᱵᱟᱹᱭᱨᱤ ᱠᱚᱠᱚ ᱡᱚᱡᱚᱱᱟ ᱠᱮᱜᱼᱟ ᱾ ᱚᱱᱟ ᱫᱚ ᱫᱟᱥᱟᱸᱭ ᱵᱚᱝᱜᱟ ᱛᱟᱦᱮᱸ ᱠᱟᱱᱟ ᱾ ᱟᱭᱱᱚᱢ ᱟᱨ ᱠᱟᱡᱚᱞ ᱜᱟᱰᱟ ᱛᱮ ᱩᱢᱩᱜ ᱠᱤᱱ ᱥᱮᱱ ᱞᱮᱱ ᱛᱟᱦᱮᱸᱫ ᱾ ᱵᱟᱹᱭᱨᱤ ᱠᱚ ᱚᱠᱟ ᱠᱷᱚᱱ ᱪᱚᱝ ᱠᱷᱚᱵᱚᱨ ᱠᱚ ᱦᱟᱛᱟᱣ ᱞᱮᱜᱼᱟ ᱡᱮ ᱱᱚᱶᱟ ᱜᱷᱟᱴ ᱨᱮ ᱟᱭᱱᱚᱢ ᱠᱟᱡᱚᱞ ᱫᱚ ᱫᱤᱱᱟᱹᱢ ᱩᱢᱩᱜ ᱠᱤᱱ ᱦᱤᱡᱩᱜᱼᱟ ᱾ ᱟᱫᱚ ᱚᱱᱟ ᱜᱷᱟᱴ ᱨᱮ ᱵᱟᱹᱭᱨᱤ ᱠᱚ ᱛᱟᱬᱟᱜ ᱨᱮᱠᱚ ᱛᱟᱦᱮᱸ ᱮᱱᱟ ᱾ ᱟᱭᱱᱚᱢ ᱠᱟᱡᱚᱞ ᱩᱢᱩᱜ ᱠᱤᱱ ᱦᱮᱡ ᱞᱮᱱ ᱡᱷᱚᱜ, ᱟᱹᱠᱤᱱᱟᱜ ᱛᱤ ᱨᱮ ᱪᱮᱫ ᱦᱚᱸ ᱦᱟᱹᱛᱭᱟᱹᱨ ᱵᱟᱝ ᱛᱟᱦᱮᱸ ᱠᱟᱱ ᱡᱷᱚᱜ ᱵᱟᱹᱭᱨᱤ ᱠᱚᱫᱚ ᱩᱱᱠᱤᱱ ᱠᱚ ᱥᱟᱵ ᱤᱫᱤ ᱠᱮᱫ ᱠᱤᱱᱟ ᱾ ᱩᱱᱠᱤᱱ ᱫᱚ ᱜᱟᱰᱟ ᱯᱟᱨᱚᱢ ᱠᱚ ᱤᱫᱤ ᱠᱮᱫ ᱠᱤᱱᱟ ᱾ ᱚᱱᱟ ᱛᱟᱭᱚᱢ ᱫᱚ ᱫᱚᱢᱮᱭ ᱫᱟᱜ ᱠᱮᱜᱼᱟ ᱾ ᱜᱟᱰᱟ ᱨᱮᱭᱟᱜ ᱪᱮᱛᱟᱱ ᱯᱟᱦᱴᱟ ᱨᱮᱦᱚᱸ ᱥᱚᱠᱛᱚᱭ ᱫᱟᱜ ᱟᱠᱟᱫ ᱛᱟᱦᱮᱸᱫ, ᱚᱱᱟᱛᱮ ᱩᱱᱠᱤᱱ ᱠᱚ ᱯᱟᱨᱚᱢ ᱠᱮᱫ ᱠᱤᱱ ᱥᱟᱶ ᱥᱟᱶ ᱛᱮ ᱜᱮ ᱜᱟᱰᱟ ᱨᱮᱫᱚ ᱥᱚᱠᱛᱚ ᱵᱟᱱ ᱟᱬᱜᱚᱭᱮᱱᱟ ᱾ ᱱᱚᱶᱟ ᱜᱷᱚᱴᱚᱱ ᱫᱚ ᱛᱤᱱᱟᱹᱜ ᱜᱟᱱ ᱜᱩᱯᱤ ᱜᱤᱫᱽᱨᱟᱹ ᱠᱚ ᱧᱮᱞ ᱛᱮᱵᱟᱜ ᱟᱱ ᱛᱟᱦᱮᱸᱫ ᱾ ᱟᱫᱚ ᱥᱚᱝᱜᱮ ᱜᱮ ᱜᱟᱲ ᱛᱮᱠᱚ ᱫᱟᱹᱲ ᱥᱮᱴᱮᱨ ᱮᱱ ᱛᱮ ᱡᱚᱛᱚᱣᱟᱜ ᱠᱚ ᱞᱟᱹᱭ ᱥᱚᱫᱚᱨ ᱠᱮᱜᱼᱟ ᱾ ᱠᱷᱟᱱ ᱜᱮ ᱚᱱᱟ ᱟᱹᱛᱩ ᱨᱤᱱ ᱫᱤᱵᱤ ᱟᱨ ᱫᱩᱨᱜᱟᱹ ᱧᱩᱛᱩᱢᱟᱱ ᱵᱟᱨᱭᱟ ᱫᱤᱞᱜᱟᱹᱨᱤᱭᱟᱹ ᱠᱚᱲᱟ ᱵᱟᱱ ᱫᱟᱜ ᱨᱮᱠᱤᱱ ᱫᱚᱱ ᱠᱷᱟᱧᱡᱚᱭᱮᱱᱟ ᱟᱭᱱᱚᱢ, ᱠᱟᱡᱚᱞ ᱛᱮᱡ ᱫᱩᱜ ᱠᱤᱱ ᱞᱟᱹᱜᱤᱫ ᱾ ᱩᱱᱠᱤᱱ ᱫᱚ ᱯᱟᱭᱨᱟ ᱯᱟᱭᱨᱟ ᱛᱮᱜᱮ ᱟᱹᱰᱤ ᱡᱷᱟᱹᱞ ᱠᱤᱱ ᱟᱹᱛᱩᱭᱮᱱᱟ ᱾ ᱵᱟᱝ ᱫᱚ ᱦᱟᱱᱟ ᱰᱷᱤᱯ ᱨᱮᱠᱤᱱ ᱚᱰᱚᱠ ᱞᱮᱱ ᱵᱟᱝ ᱫᱚ ᱵᱟᱝ ᱾ ᱱᱚᱶᱟ ᱥᱟᱦᱟ ᱨᱤᱱ ᱦᱚᱲ ᱚᱠᱟ ᱦᱚᱸ ᱴᱷᱟᱹᱣᱠᱟᱹ ᱠᱟᱛᱷᱟ ᱵᱟᱠᱚ ᱵᱟᱰᱟᱭᱟ ᱫᱟᱲᱮᱭᱟᱫ ᱟ ᱾
ᱯᱩᱨᱩᱫᱷᱩᱞ ᱠᱚᱣᱟᱜ ᱵᱤᱪᱟᱹᱨ
ᱟᱫᱚ ᱯᱩᱨᱩᱫᱷᱩᱞ ᱠᱚ ᱟᱹᱛᱩ ᱵᱟᱝ ᱢᱟ ᱜᱟᱲ ᱨᱮ ᱫᱩᱲᱩᱵ ᱠᱟᱛᱮ ᱠᱚ ᱵᱤᱪᱟᱹᱨ ᱠᱮᱜᱼᱟ ᱾ ᱟᱵᱚ ᱨᱤᱱ ᱥᱤᱯᱟᱹᱦᱤ, ᱟᱹᱜᱭᱩᱨᱤᱭᱟᱹ ᱟᱭᱱᱚᱢ ᱟᱨ ᱠᱟᱡᱚᱞ  ᱢᱟᱠᱚ ᱤᱫᱤ ᱠᱮᱫ ᱠᱤᱱᱟ ᱾ ᱟᱵᱚ ᱨᱮᱱ ᱫᱤᱞᱫᱟᱹᱨᱤᱭᱟᱹ ᱞᱟᱹᱲᱦᱟᱹᱭ ᱨᱮᱱ ᱟᱹᱜᱩᱣᱟᱹᱱᱫᱟᱨ ᱥᱤᱯᱟᱹᱦᱤ ᱫᱤᱵᱤ  ᱟᱨ ᱫᱩᱨᱜᱟᱹ ᱦᱚᱸᱠᱤᱱ ᱪᱟᱞᱟᱣ ᱮᱱᱟ ᱟᱨ ᱵᱟᱹᱠᱤᱱ ᱨᱩᱣᱟᱹᱲ ᱞᱮᱱᱟ ᱾ ᱱᱤᱛ ᱫᱚ ᱟᱵᱚ ᱪᱮᱫ ᱵᱚ ᱪᱤᱠᱟᱹᱭᱟ ?
ᱜᱩᱨᱩ ᱪᱮᱞᱟ ᱟᱨ ᱥᱤᱯᱟᱹᱦᱤ ᱠᱚ ᱚᱰᱚᱠ ᱮᱱᱟ
ᱟᱫᱚ ᱵᱤᱪᱟᱹᱨ ᱠᱚ ᱥᱟᱹᱛ ᱠᱮᱫ ᱛᱟᱭᱚᱢ ᱟᱠᱚᱣᱟᱜ ᱡᱚᱡᱚᱱᱟ ᱚᱝᱥᱟᱨ ᱵᱟᱹᱭᱨᱤ ᱫᱤᱥᱚᱢ ᱥᱮᱫ ᱠᱚ ᱚᱰᱚᱠ ᱮᱱᱟ ᱾ ᱵᱷᱟᱹᱵᱤ ᱠᱮᱜᱼᱟ ᱠᱚ ᱱᱚᱝᱠᱟ ᱟᱜ ᱥᱟᱨ ᱦᱟᱹᱛᱭᱟᱹᱨ ᱟᱛᱮ ᱵᱚ ᱥᱮᱱᱚᱜ ᱠᱷᱟᱱ ᱩᱱᱠᱩ ᱟᱠᱚ ᱫᱤᱥᱚᱢ ᱵᱟᱠᱚ ᱵᱚᱞᱚ ᱚᱪᱚᱣᱟᱵᱚᱱᱟ, ᱟᱠᱚ ᱥᱟᱶ ᱞᱟᱹᱲᱦᱟᱹᱭ ᱦᱩᱭ ᱟᱵᱚᱱᱟ ᱾ ᱟᱠᱚᱣᱟᱜ ᱫᱤᱥᱚᱢ ᱵᱟᱵᱚ ᱵᱚᱞᱚ ᱞᱮᱱᱠᱷᱟᱱ ᱚᱠᱟ ᱨᱮ ᱩᱱᱠᱩ ᱠᱚ ᱩᱠᱩ ᱟᱠᱟᱫ ᱠᱚᱣᱟ ᱵᱚᱵᱚ ᱧᱟᱢ ᱫᱟᱲᱮ ᱟᱠᱚᱣᱟ ᱾ ᱟᱫᱚ ᱟᱜ ᱟᱛᱮ ᱜᱮ ᱥᱮᱱ ᱫᱚᱠᱚ ᱥᱮᱱ ᱮᱱᱟ ᱾ ᱥᱟᱨ ᱫᱚ ᱵᱩᱣᱟᱹᱝ ᱨᱮᱠᱚ ᱩᱠᱩ ᱠᱮᱜᱼᱟ ᱾ ᱟᱨ ᱟᱠᱚ ᱦᱚᱸ ᱠᱩᱲᱤ ᱞᱮᱠᱟ ᱠᱚ ᱥᱟᱡᱟᱣ ᱮᱱᱟ ᱟᱨ ᱟᱹᱰᱤ ᱜᱟᱱ ᱫᱚᱞ ᱨᱮᱠᱚ ᱦᱟᱹᱴᱤᱧ ᱮᱱᱟ ᱾ ᱠᱷᱟᱹᱞᱤ ᱫᱟᱬᱟᱱ ᱥᱩᱢᱩᱝ ᱢᱟ ᱠᱩᱞᱦᱤ ᱠᱩᱞᱦᱤ ᱛᱮᱜᱮᱢ ᱯᱟᱨᱚᱢᱚᱜᱼᱟ, ᱟᱫᱚ ᱮᱱᱮᱡ ᱞᱚᱪᱷᱱᱟ ᱛᱮ ᱵᱟᱹᱭᱨᱤᱭᱟᱜ ᱨᱟᱪᱟ ᱦᱟᱹᱵᱤᱡ ᱠᱚ ᱵᱚᱞᱚᱭᱮᱱᱟ ᱾ ᱮᱱᱮᱡ ᱮᱱᱮᱡ ᱛᱮ ᱜᱚᱴᱟ ᱠᱚ ᱠᱚᱭᱚᱜ ᱟᱹᱪᱩᱨ ᱠᱮᱜᱼᱟ ᱾ ᱚᱲᱟᱜ ᱵᱷᱤᱛᱤᱨ ᱥᱮᱫ ᱦᱚᱸ ᱠᱚᱭᱚᱜᱽ ᱞᱟᱹᱜᱤᱫ ᱟᱫᱚ ᱠᱚ ᱡᱚᱦᱟᱨ ᱛᱟᱨᱟ ᱟᱫ ᱠᱚᱣᱟ ᱾ ᱱᱚᱝᱠᱟ ᱮᱭᱟᱭ ᱢᱟᱦᱟᱸ ᱦᱟᱹᱵᱤᱡ ᱠᱚ ᱫᱟᱬᱟ ᱠᱮᱫ ᱟ, ᱮᱴᱟᱜ ᱫᱚᱞ ᱥᱟᱶ ᱧᱟᱯᱟᱢ ᱡᱷᱚᱜ ᱫᱚᱠᱚ ᱠᱩᱯᱩᱞᱤ ᱛᱚᱯᱚᱞᱟᱥᱟ ᱾ ᱢᱮᱱᱠᱷᱟᱱ ᱚᱠᱟ ᱨᱮᱦᱚᱸ, ᱚᱠᱟ ᱚᱲᱟᱜ ᱨᱮᱦᱚᱸ ᱟᱭᱱᱚᱢ, ᱠᱟᱡᱚᱞ, ᱫᱤᱵᱤ, ᱫᱩᱨᱜᱟᱹ ᱵᱟᱠᱚ ᱧᱟᱢ ᱞᱮᱫ ᱠᱚᱣᱟ ᱾ ᱫᱚᱥᱟᱨ ᱥᱮᱨᱢᱟ ᱦᱚᱸ ᱚᱱᱠᱟ ᱜᱮ ᱫᱟᱬᱟᱱ ᱠᱚ ᱮᱦᱚᱵ ᱠᱮᱜᱼᱟ ᱯᱟᱪᱷᱮ ᱩᱱᱠᱩ ᱫᱚ ᱵᱟᱠᱚ ᱜᱚᱡ ᱟᱠᱟᱫ ᱠᱚᱛᱮ ᱵᱤᱲᱤ ᱠᱟᱛᱮ ᱛᱤᱱᱟᱹᱜ ᱪᱚ ᱱᱟᱦᱟᱪᱟᱨ ᱠᱚ ᱮᱢᱟ ᱠᱚ ᱠᱟᱱ ᱾ ᱚᱱᱟ ᱟᱭᱱᱚᱢ, ᱠᱟᱡᱚᱞ, ᱫᱤᱵᱤ, ᱫᱩᱨᱜᱟᱹ ᱯᱟᱱᱛᱮ ᱨᱮᱭᱟᱜ ᱫᱟᱥᱟᱸᱭ ᱫᱟᱬᱟᱱ ᱜᱮ ᱟᱵᱚ ᱥᱟᱶᱛᱟ ᱨᱮ ᱱᱮᱛᱟᱨ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱚᱱᱟ ᱫᱚ ᱫᱩᱠ ᱨᱮᱭᱟᱜ ᱚᱠᱛᱚ ᱛᱟᱦᱮᱸ ᱠᱟᱱᱟ ᱚᱱᱟ ᱛᱮ ᱥᱮᱨᱮᱧ ᱡᱷᱚᱜ ᱦᱟᱭ ᱨᱮ, ᱦᱟᱭ ᱨᱮ ᱦᱚᱸᱠᱚ ᱢᱮᱱᱟ ᱾
ᱫᱟᱥᱟᱸᱭ ᱥᱮᱨᱮᱧ
ᱵᱟᱹᱲᱛᱤ ᱵᱟᱰᱟᱭ ᱞᱟᱹᱜᱤᱫ ᱫᱟᱥᱟᱸᱭ ᱥᱮᱨᱮᱧ ᱧᱮᱞ ᱯᱮ ᱾ ᱦᱟᱭ ᱨᱮ ᱦᱟᱭ ᱨᱮ
ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ
ᱞᱟᱠᱪᱟᱨ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱞᱟᱠᱪᱟᱨ ᱫᱚ ᱠᱚᱧᱮ ᱥᱤᱧᱚᱛ ᱞᱟᱠᱪᱟᱨ ᱞᱮᱠᱟᱱ ᱜᱮᱭᱟ, ᱚᱠᱟ ᱠᱚᱨᱮ ᱱᱟᱥᱮ ᱫᱷᱟᱨᱟ ᱵᱷᱮᱜᱟᱨ ᱢᱮᱱᱟᱜᱼᱟ ᱾ ᱱᱚᱸᱰᱮᱱ ᱦᱚᱲ ᱫᱚ ᱨᱟᱹᱥᱠᱟᱹ ᱨᱚᱢᱚᱡᱽ ᱥᱟᱶᱛᱮ ᱠᱮᱴᱮᱡ ᱜᱷᱟᱨᱚᱸᱡᱽ ᱥᱩᱞᱩᱠ ᱢᱮᱱᱟᱜᱼᱟ ᱾ ᱜᱩᱨᱟᱡᱟᱫᱟ ᱟᱯᱟᱨᱟᱣᱟᱜ ᱜᱟᱢᱟᱢ,ᱠᱷᱮᱞᱚᱸᱰ, ᱥᱮᱨᱮᱧ ᱟᱨ ᱠᱟᱹᱦᱟᱹᱱᱤ ᱠᱷᱚᱱ ᱧᱮᱞᱚᱜᱼᱟ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱯᱟᱹᱨᱥᱤ ᱟᱨ ᱞᱟᱠᱪᱟᱨ ᱵᱟᱵᱚᱫᱽ ᱛᱮ ᱾
ᱫᱟᱥᱟᱸᱭ ᱫᱟᱬᱟᱱ ᱠᱟᱛᱷᱟ
ᱫᱟᱥᱟᱸᱭ ᱥᱮᱨᱮᱧ
ᱫᱤᱵᱤ ᱨᱮ ᱫᱩᱨᱜᱟᱹ ᱫᱚᱠᱤᱱ ᱱᱚᱰᱚᱠᱮᱱᱟ ᱨᱮ
ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ
ᱞᱟᱠᱪᱟᱨ
ᱱᱚᱶᱟ ᱮᱞᱟᱠᱟ ᱨᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱟᱱᱟ ᱾ ᱱᱚᱸᱰᱮ ᱥᱟᱝᱠᱨᱟᱱᱛᱤ, ᱩᱜᱟᱰᱤ, ᱥᱨᱤᱨᱟᱢ ᱱᱚᱵᱚᱢᱤ, ᱢᱚᱦᱟᱥᱤᱵᱽᱨᱟᱛᱨᱤ, ᱫᱤᱣᱟᱞᱤ, ᱵᱤᱱᱟᱭᱟᱠ ᱪᱟᱵᱤᱛᱷᱤ, ᱫᱚᱥᱚᱨᱟ ᱟᱨ ᱵᱤᱡᱚᱭᱟᱫᱚᱥᱚᱢᱤ ᱮᱢᱟᱱ ᱯᱟᱨᱟᱵᱽ ᱵᱚᱝᱜᱟ ᱵᱳᱨᱳ ᱠᱚ ᱢᱟᱱᱟᱣ ᱮᱫᱟ ᱾ ᱚᱸᱰᱮᱱᱟᱜ ᱟᱹᱛᱩ ᱫᱤᱥᱚᱢ ᱯᱟᱨᱟᱵᱽ ᱫᱚ ᱟᱹᱰᱤ ᱧᱩᱢ ᱟᱱᱟ ᱾ ᱚᱱᱟ ᱠᱚ ᱢᱩᱸᱫᱽ ᱠᱷᱚᱱ ᱵᱤᱡᱚᱭᱱᱟᱜᱟᱨ ᱨᱮᱱᱟᱜ ᱯᱟᱭᱰᱤᱛᱟᱞᱤ ᱟᱢᱢᱟᱱ  ᱯᱟᱨᱟᱵᱽ ᱫᱚ ᱟᱹᱰᱤ ᱢᱟᱨᱟᱝ ᱯᱟᱨᱟᱵᱽ ᱠᱟᱱᱟ, ᱩᱱ ᱚᱠᱛᱚ ᱨᱮ ᱥᱟᱢᱵᱟᱨᱟ ᱯᱟᱞᱟᱢᱟ ᱡᱟᱛᱨᱟ, ᱥᱟᱞᱩᱨ, ᱵᱚᱵᱤᱞᱤ ᱟᱨ ᱯᱟᱨᱵᱚᱛᱤᱯᱩᱨᱚᱢ ᱮᱢᱟᱱ ᱠᱚᱨᱮ ᱟᱹᱰᱤ ᱩᱛᱟᱹᱭ ᱠᱚ ᱢᱟᱱᱟᱣᱟ ᱾
ᱫᱟᱥᱟᱸᱭ ᱫᱟᱬᱟᱱ ᱠᱟᱛᱷᱟ
ᱫᱟᱥᱟᱸᱭ ᱥᱮᱨᱮᱧ
ᱫᱤᱵᱤ ᱨᱮ ᱫᱩᱨᱜᱟᱹ ᱫᱚᱠᱤᱱ ᱵᱟᱦᱮᱨ ᱮᱱᱟ ᱨᱮ
ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ
ᱞᱟᱠᱪᱟᱨ
ᱱᱩᱠᱩᱣᱟᱜ ᱢᱩᱬ ᱡᱚᱢᱟᱜ ᱫᱚ ᱦᱩᱭᱩᱜ ᱠᱟᱱᱟ ᱫᱟᱠᱟ ᱥᱟᱶᱛᱮ ᱱᱟᱥᱮ ᱡᱚᱡᱚ ᱵᱟᱝᱠᱷᱟᱱ ᱥᱟᱢᱵᱟᱨ, ᱩᱛᱩ ᱟᱨ ᱛᱩᱲᱤ ᱨᱤᱫ ᱮᱢᱟᱱ ᱠᱚ ᱡᱚᱢᱟ ᱾
ᱫᱟᱥᱟᱸᱭ ᱫᱟᱬᱟᱱ ᱠᱟᱛᱷᱟ
ᱫᱟᱥᱟᱸᱭ ᱥᱮᱨᱮᱧ
ᱪᱮᱛᱮ ᱞᱟᱹᱜᱤᱫ ᱫᱮᱠᱤᱱ ᱱᱚᱰᱚᱠᱮᱱᱟ ᱨᱮ
ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱡᱚᱭᱱᱟᱜᱟᱨᱟᱢ ᱦᱚᱱᱚᱛ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱫᱟᱥᱟᱸᱭ ᱫᱟᱬᱟᱱ ᱠᱟᱛᱷᱟ
ᱫᱟᱥᱟᱸᱭ ᱥᱮᱨᱮᱧ
ᱪᱮᱛᱮ ᱞᱟᱹᱜᱤᱫ ᱫᱚᱠᱤᱱ ᱵᱟᱦᱮᱨ ᱮᱱᱟ ᱨᱮ
ᱢᱚᱱᱳᱦᱚᱨᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱢᱚᱱᱳᱦᱚᱨᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱫᱟᱥᱟᱸᱭ ᱫᱟᱬᱟᱱ ᱠᱟᱛᱷᱟ
ᱫᱟᱥᱟᱸᱭ ᱥᱮᱨᱮᱧ
ᱦᱟᱭ ᱨᱮ ᱦᱟᱭ ᱨᱮ
ᱢᱚᱱᱳᱦᱚᱨᱯᱩᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱫᱟᱥᱟᱸᱭ ᱫᱟᱬᱟᱱ ᱠᱟᱛᱷᱟ
ᱫᱟᱥᱟᱸᱭ ᱥᱮᱨᱮᱧ
ᱥᱩᱱᱩᱢᱮ ᱥᱤᱱᱫᱩᱨ ᱞᱟᱹᱜᱤᱫ ᱫᱚᱠᱤᱱ ᱱᱚᱰᱚᱠᱮᱱᱟ ᱨᱮ
ᱟᱭᱱᱚᱢ ᱠᱟᱡᱚᱞ ᱞᱟᱹᱜᱤᱫ ᱫᱚᱠᱩᱱ ᱵᱟᱦᱮᱨ ᱮᱱᱟ ᱨᱮ
ᱫᱮᱥ ᱨᱮᱜᱮ ᱜᱩᱨᱩ ᱦᱚᱸ ᱥᱩᱱᱩᱢᱮ ᱥᱤᱱᱫᱩᱨ
ᱢᱤᱫ ᱴᱤᱰᱟᱹᱜ ᱫᱚ ᱜᱩᱨᱩ ᱦᱚᱸ ᱵᱚᱥᱢᱚᱛᱟ ᱨᱮ
ᱵᱟᱨ ᱴᱤᱰᱟᱹᱜ ᱫᱚ ᱜᱩᱨᱩ ᱦᱚᱸ ᱵᱩᱣᱟᱹᱝ ᱰᱟᱹᱱᱴᱤᱡ ᱨᱮ
ᱟᱛᱟᱝ ᱟᱠᱟᱫ ᱞᱮᱠᱟ ᱜᱩᱨᱩ ᱦᱚᱸ ᱥᱩᱱᱩᱢᱮ ᱥᱤᱱᱫᱩᱨ
ᱛᱮᱞᱟ ᱟᱠᱟᱫ ᱞᱮᱠᱟ ᱜᱩᱨᱩ ᱦᱚᱸ ᱟᱭᱱᱚᱢ ᱠᱟᱡᱚᱞ ᱾
ᱛᱷᱚᱠ:ᱢᱟᱨᱮ ᱠᱟᱛᱷᱟ
ᱣᱟᱨᱟᱝᱜᱟᱞ ᱥᱚᱦᱨᱤ ᱦᱚᱱᱚᱛ
ᱣᱟᱨᱟᱝᱜᱟᱞ ᱥᱚᱦᱨᱤ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱠᱚᱧᱮ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱚᱱᱚᱢᱠᱚᱸᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱵᱷᱤᱲᱟᱹᱣ ᱨᱮ ᱡᱚᱱᱜᱟᱶ, ᱠᱚᱨᱤᱢᱱᱚᱜᱚᱨ, ᱣᱟᱨᱟᱝᱜᱟᱞ ᱫᱮᱦᱟᱛ, ᱵᱷᱩᱯᱟᱞᱯᱟᱞᱞᱤ ᱟᱨ ᱥᱤᱫᱽᱫᱤᱯᱮᱴ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱣᱟᱨᱟᱝᱜᱟᱞ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑,᱓᱐᱔.᱕᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱐᱓.᱖᱗ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱫᱷᱟᱹᱵᱤᱡ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱑,᱓᱕,᱗᱐᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ
ᱦᱚᱱᱚᱛ ᱨᱮ ᱢᱤᱫᱴᱟᱹᱝ ᱨᱟᱡᱽᱥᱣᱟ ᱠᱷᱚᱸᱰ ᱢᱮᱱᱟᱜᱼᱟ, ᱣᱟᱨᱟᱝᱜᱟᱞ ᱟᱨ ᱑᱑ ᱢᱚᱱᱰᱚᱞ ᱨᱮ ᱡᱚᱜᱚᱼᱦᱟᱯᱟᱴᱤᱧ ᱢᱮᱱᱟᱜᱼᱟ ᱾ ᱯᱨᱚᱥᱟᱸᱛ ᱡᱮ. ᱯᱟᱴᱤᱞ ᱫᱚ ᱦᱚᱱᱚᱛ ᱨᱮ ᱱᱤᱛᱚᱜ ᱚᱸᱰᱮᱱᱤᱡ ᱠᱚᱞᱮᱠᱴᱚᱨ ᱞᱮᱠᱟᱛᱮ ᱢᱮᱱᱟᱭᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱣᱟᱨᱟᱝᱜᱟᱞ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ , ᱾ ᱱᱚᱣᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱚᱱᱟ ᱜᱮᱞᱼᱯᱮ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖᱓ (ᱥᱤᱧᱚᱛ) ᱦᱟᱭᱫᱽᱨᱟᱵᱟᱫᱽ ᱛᱟᱞᱟ ᱼ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱵᱷᱚᱯᱟᱞᱯᱟᱴᱴᱱᱟᱢ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱖᱓ (ᱥᱤᱧᱚᱛ) ᱡᱚᱜᱤᱛᱤᱭᱟᱢᱼᱠᱷᱚᱢᱢᱚᱢ ᱛᱟᱞᱟ ᱛᱮ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱣᱟᱨᱟᱝᱜᱟᱞ ᱨᱮ ᱯᱮᱭᱟ ᱨᱮᱞᱣᱮ ᱥᱴᱮᱥᱚᱱ ᱠᱟᱹᱡᱤᱯᱮᱴ ᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ, ᱠᱟᱹᱡᱤᱯᱮᱴ ᱨᱮᱞᱣᱮ ᱥᱴᱮᱥᱚᱱ ᱟᱨ ᱣᱟᱨᱟᱝᱜᱟᱞ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ, ᱱᱚᱣᱟ ᱮᱛᱚᱢ ᱟᱨ ᱠᱚᱧᱮ ᱥᱤᱧᱚᱛ ᱮ ᱡᱚᱲᱟᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱡᱩᱱᱟᱜᱚᱲ ᱦᱚᱱᱚᱛ
ᱡᱩᱱᱟᱜᱚᱲ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱡᱩᱱᱟᱜᱚᱲ ᱥᱚᱦᱚᱨ ᱠᱟᱱᱟ ᱾
ᱚᱛᱱᱚᱜ
ᱯᱚᱨᱵᱚᱱᱫᱚᱨ ᱫᱚ ᱡᱩᱱᱟᱜᱚᱲ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱢᱟᱲᱟᱝ ᱛᱮ ᱯᱚᱨᱵᱚᱱᱫᱚᱨ ᱦᱚᱱᱚᱛ ᱫᱚ ᱢᱟᱲᱟᱝ ᱱᱚᱣᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱪᱟᱭᱟ, ᱦᱟᱡᱟᱨᱤᱵᱟᱜᱽ ( ᱡᱷᱟᱨᱠᱷᱚᱸᱰ)
ᱪᱟᱭᱟ (Chaya) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱑᱙ ᱜᱚᱴᱟᱝ ᱠᱚᱲᱟ ᱟᱨ ᱑᱐᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱒᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱐᱖ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗.᱘᱕ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱑᱙ ᱜᱚᱴᱟᱝ ᱠᱚᱲᱟ ᱟᱨ ᱒᱗᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱘᱖᱒, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱙᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱓.᱕᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱖.᱓᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱘.᱖᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱷᱮᱞᱣᱟᱲᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱷᱩᱴᱟᱱ ᱨᱮ ᱢᱟᱭᱡᱤᱣ ᱠᱚ
ᱠᱟ.ᱣᱰᱤ ᱠᱮᱱᱮᱴᱮᱡ ᱨᱮ ᱦᱤᱥ ᱦᱟᱛᱟᱣ
ᱠᱟ.ᱣᱰᱤ ᱩᱛᱱᱟ.ᱣ ᱞᱟ.ᱜᱤᱫ ᱢᱟᱭᱡᱤᱣ ᱠᱚ ᱟᱨᱟᱜ-ᱨᱟᱱᱤᱡ ᱟᱨ ᱱᱟᱨᱥ ᱞᱮᱠᱟᱱ ᱠᱟ.ᱢᱤ ᱠᱚᱨᱮ ᱦᱤᱥ ᱦᱟᱛᱟᱣ ᱨᱮᱭᱟᱜ ᱫᱟ'ᱶ ᱵᱟ.ᱲᱛᱤ, ᱥᱮᱪᱮᱫ ᱟᱨ ᱥᱟᱥᱚᱱ ᱨᱮᱦᱚ ᱵᱟ.ᱭ ᱵᱟ.ᱭ ᱛᱮ ᱵᱟ.ᱲᱛᱤ ᱤᱫᱤᱭᱮᱱᱟ | 1989 ᱦᱟ.ᱵᱤᱡ ᱟᱢᱫᱟᱡᱽ 10 ᱦᱩᱥ ᱥᱚᱨᱠᱟᱨᱤ ᱠᱟ.ᱢᱤᱭᱟ. ᱜᱮ ᱢᱟᱭᱡᱤᱣ ᱠᱚ ᱛᱟᱦᱮ ᱠᱟᱱᱟ, ᱟᱨ 1989 ᱥᱮᱨᱢᱟ ᱨᱮᱫᱚ ᱞᱟᱯᱷᱟᱝ ᱥᱤᱣᱤᱞ ᱥᱟᱨᱵᱷᱤᱥ ᱵᱤᱱᱤᱰ ᱥᱱᱟᱛᱚᱠ ᱨᱮᱦᱚ ᱢᱟᱭᱡᱤᱣ ᱜᱮ ᱛᱟᱦᱮ ᱠᱟᱱᱟ | ᱟᱠᱚᱣᱟᱜ ᱥᱚᱨᱠᱟᱨᱤ ᱠᱮᱨᱤᱭᱟᱨ ᱮᱝᱜᱟᱛᱚᱜ  ᱚᱠᱛᱮ ᱨᱮ ᱯᱮ ᱪᱟᱱᱫᱚ  ᱡᱤᱨᱟ.ᱣ ᱧᱟᱢ ᱨᱮᱭᱟᱜ ᱦᱚ'  ᱟᱝᱜᱚᱪ ᱛᱟᱦᱮ' ᱠᱟᱱᱟ, ᱱᱤᱭᱟ. ᱠᱚ ᱚᱠᱛᱮ ᱨᱮ ᱯᱩᱨᱟ. ᱠᱩᱲᱟ.ᱭ ᱦᱚ ᱠᱚ ᱮᱢ ᱚᱪᱚᱜ-ᱟ | ᱥᱟᱶᱛᱟ ᱨᱮ ᱦᱮᱨᱮᱞ ᱠᱚᱣᱟᱜ ᱚᱨᱥᱚᱝ ᱵᱟ.ᱲᱛᱤ ᱛᱟᱦᱮ' ᱠᱟᱱ ᱨᱮᱦᱚ, ᱮᱛᱦᱚᱵ ᱟᱨ ᱛᱟᱞᱱᱟ ᱛᱷᱚᱠ ᱨᱮᱭᱟᱜ ᱟᱥᱲᱟ ᱨᱮ ᱠᱩᱲᱤ   ᱵᱟ.ᱲᱛᱤ ᱠᱚ ᱠᱩᱞ ᱚᱪᱚᱜ ᱠᱟᱱ ᱛᱟᱦᱮ' ᱱᱟ |
ᱱᱟᱜᱟᱢ
1980 ᱨᱮᱭᱟᱜ ᱜᱮᱞᱟᱱᱟᱜ ᱨᱮ ᱢᱟᱭᱡᱤᱣ ᱠᱚ ᱪᱟᱥᱚᱜ ᱠᱟ.ᱢᱤ ᱨᱮ ᱟ.ᱰᱤ ᱥᱮᱬᱟ ᱮᱱᱮᱢ ᱠᱚ ᱯᱩᱨᱟ.ᱣ ᱞᱮᱫᱟ, ᱡᱮᱞᱟᱠᱟ ᱱᱩᱠᱩ ᱫᱚ ᱥᱮᱣᱟ ᱯᱟᱦᱴᱟ ᱟᱨ ᱮᱴᱟᱜ ᱱᱟᱝᱜᱽᱨᱟᱦᱟ ᱟᱨ ᱵᱮᱯᱟᱨ-ᱵᱟ.ᱱᱤᱡᱽ ᱮᱢᱟᱱ ᱡᱟᱭᱜᱟ ᱠᱚ ᱨᱮ ᱦᱮᱨᱮᱞ ᱠᱷᱚᱱ ᱵᱟ.ᱲᱛᱤ ᱞᱮᱠᱷᱟ ᱨᱮ ᱦᱤᱥ ᱠᱚ ᱦᱟᱛᱟᱣ ᱠᱮᱫᱟ| 1980 ᱨᱮᱭᱟᱜ ᱜᱮᱞ ᱟᱱᱟᱜ ᱛᱟᱞᱟᱢᱟ ᱨᱮ, ᱜᱮᱞ ᱢᱚᱬᱮ ᱠᱷᱚᱱ ᱛᱩᱨᱩᱭ ᱜᱮᱞ ᱩᱢᱟ.ᱨ ᱨᱮᱱ ᱡᱚᱛᱚ ᱵᱷᱩᱴᱟᱱᱤ ᱢᱟᱭᱡᱤᱣ ᱠᱚ ᱢᱩᱫᱽ ᱨᱮ  95 ᱦᱤᱥ ᱪᱟᱥ ᱠᱟ.ᱢᱤ ᱨᱮ ᱠᱚ ᱥᱮᱞᱮᱫ ᱞᱮᱱᱟ, ᱱᱷᱟᱛᱮ ᱤᱱᱟ. ᱩᱢᱟ.ᱨ ᱨᱮᱱ ᱜᱮ ᱮᱠᱮᱱ 78 ᱦᱤᱥ ᱫᱚ ᱦᱮᱨᱮᱞ ᱠᱚ ᱛᱟᱦᱮ' ᱠᱟᱱᱟ | ᱩᱯᱨᱤᱭᱟ ᱧᱮᱧᱮᱞᱤᱭᱟ. ᱠᱚ ᱫᱷᱟᱭᱟᱱ ᱠᱚ ᱮᱢᱟᱣ ᱫᱟᱜ-ᱟ ᱡᱮ ᱢᱟᱭᱡᱤᱣ ᱠᱚ ᱪᱟᱥ ᱠᱟ.ᱢᱤ ᱨᱮ ᱦᱮᱨᱮᱞ ᱠᱚ ᱥᱚᱢᱟᱱ ᱜᱮ ᱦᱩᱥ ᱠᱚ ᱦᱟᱛᱟᱣ ᱟᱠᱟᱫᱟ| ᱞᱮᱠᱷᱟ ᱜᱩᱴ, ᱢᱟᱭᱡᱤᱣ ᱠᱚ ᱠᱟ.ᱣᱰᱤ ᱥᱟᱨᱵᱷᱟᱨ ᱨᱮᱭᱟᱜ ᱡᱚᱛᱚ ᱯᱟᱥᱴᱟ ᱨᱮ ᱜᱮ ᱦᱮᱨᱮᱞ ᱠᱚᱣᱟᱜ ᱞᱮᱠᱷᱟ ᱡᱚᱠᱷᱟ ᱵᱟᱨᱟ ᱵᱟᱨᱤ ᱜᱮ ᱠᱟᱢᱤᱭᱮᱫ ᱛᱟᱦᱮ' ᱠᱟᱱᱟ ᱠᱚ| ᱞᱮᱠᱷᱟ ᱜᱩᱴ ᱢᱟᱭᱡᱤᱣ ᱠᱚ ᱠᱟ.ᱢᱤ ᱫᱟᱲᱮᱭᱟᱜ 4 ᱦᱤᱥ ᱥᱩᱢᱩᱝ ᱵᱮᱠᱟᱨ ᱠᱚ ᱛᱟᱦᱮ ᱠᱟᱱᱟ, ᱱᱷᱟᱛᱮ 10 ᱦᱩᱥ ᱜᱟᱱ ᱦᱮᱨᱮᱞ ᱠᱚ ᱛᱟᱦᱮ ᱠᱟᱱᱟ | ᱥᱚᱨᱠᱟᱨ ᱜᱮ ᱟᱥᱚᱠᱟᱭ ᱛᱮ ᱟᱛᱩ ᱴᱚᱞᱟ ᱴᱷᱟ ᱨᱮᱱ ᱢᱟᱭᱡᱤᱣ ᱠᱚ ᱥᱟᱶᱛᱟ ᱟᱨᱤ ᱠᱟ.ᱶᱵᱤ ᱟᱨᱤ  ᱚᱵᱚᱥᱛᱟ ᱥᱩᱫᱷᱨᱟ.ᱣ ᱞᱟ.ᱜᱤᱫ  1981 ᱥᱮᱨᱢᱟ ᱨᱮ ᱵᱷᱩᱴᱟᱱ ᱨᱮᱭᱟᱜ ᱡᱟ.ᱛᱨᱤᱭᱟ. ᱢᱟᱭᱡᱤᱣ ᱜᱟᱶᱛᱟ ᱨᱮᱭᱟᱜ ᱵᱟᱱᱫᱷᱟᱣ ᱦᱩᱭ ᱞᱮᱱ | ᱜᱟᱶᱛᱟ ᱫᱚ ᱟᱡᱟᱜ ᱵᱟᱵᱟᱱᱫᱷᱟᱣ ᱟᱠᱷᱲᱟ ᱨᱮ ᱞᱟ.ᱭ ᱡᱟᱦᱤᱨ ᱞᱮᱫᱟ ᱡᱮ,.ᱚᱱᱰᱮᱱ ᱠᱚ ᱢᱟᱭᱡᱤᱣ ᱠᱚ ᱜᱷᱟᱱᱮ ᱜᱷᱟ.ᱲᱤ ᱥᱠᱚᱣᱟᱜ ᱟ.ᱭᱫᱟ.ᱨᱤ ᱞᱟ.ᱜᱩᱫ ᱵᱟᱠᱚ ᱥᱮᱵᱟ.ᱲ ᱚᱪᱚᱜ -ᱟ, ᱪᱮᱫᱟᱜ ᱥᱮ ᱵᱷᱩᱴᱟᱱ ᱨᱮᱱ ᱢᱟᱭᱡᱤᱣ ᱠᱚ के बराबर ᱯᱟ.ᱦᱤᱞ ᱠᱷᱚᱱ ᱜᱮ " ᱨᱟᱡᱟᱨᱤ ,ᱠᱟᱣᱰᱤ ᱟᱨ ᱥᱟᱶᱛᱟ ᱟᱨᱤ ᱯᱟᱥᱴᱟ ᱨᱮ ᱦᱮᱨᱮᱞ ᱠᱚ ᱥᱚᱢᱟᱱ ᱜᱮ ᱦᱤᱥ ᱠᱚ ᱦᱟᱛᱟᱣ ᱫᱟᱲᱮᱭᱟᱜ-ᱟ" | ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱪᱮᱛᱚᱱ ᱵᱷᱚᱜᱚᱛ
ᱮᱯᱨᱤᱞ ᱒᱐᱑᱗ ᱨᱮ, ᱪᱮᱛᱚᱱᱟᱜ ᱯᱚᱛᱟᱵ  'Five Point Someone' , ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱮᱭᱟᱜ ᱤᱝᱞᱤᱥ ᱰᱤᱯᱟᱴᱢᱮᱸᱴ ᱨᱮ ᱠᱚ ᱥᱮᱞᱮᱫ ᱵᱟᱠᱷᱨᱟ ᱵᱤᱵᱟ.ᱫᱽ ᱮᱦᱚᱵᱽ ᱞᱮᱱᱟ ᱾  ᱛᱚᱵᱮ ᱟᱭᱢᱟ ᱜᱟᱱ ᱵᱟᱫᱽ-ᱵᱤᱵᱟ.ᱫᱽ ᱦᱩᱭᱮᱱ ᱫᱚᱥᱟᱨ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱯᱟᱦᱴᱟ ᱠᱷᱟᱱ ᱢᱤᱫ ᱜᱟᱞᱚᱪ ᱠᱚ ᱫᱩᱲᱩᱵ ᱠᱚᱣᱟ ᱟᱨ ᱱᱚᱶᱟ ᱱᱚᱱᱚᱞ ᱠᱚ ᱥᱮᱞᱮᱫᱟ ᱥᱮ ᱵᱟᱝ ᱚᱱᱟᱠᱚ ᱴᱷᱟ.ᱣᱠᱟ‌‌.ᱭᱟ ᱾  ᱪᱮᱛᱚᱱᱟᱜ ᱢᱚᱬᱮ ᱜᱚᱴᱟᱝ ᱚᱱᱚᱞ ᱯᱚᱛᱚᱵ ᱪᱮᱛᱟᱱ ᱨᱮ ᱵᱚᱞᱤᱣᱩᱰ ᱯᱷᱤᱢ ᱠᱚ‌ ᱥᱩᱴᱤᱝ ᱟᱠᱟᱫᱟ, ᱡᱮᱢᱚᱱ  'ᱦᱮᱞᱳ'  ᱫᱚ (ᱣᱟᱱ ᱱᱟᱭᱤᱴ @ ᱫᱤ ᱠᱚᱞ ᱥᱮᱱᱴᱚᱨ);  '3 Idiots'  ᱫᱚ ᱒᱐᱐᱙ ᱨᱮᱭᱟᱜ (ᱯᱷᱟᱭᱤᱵᱽ ᱯᱚᱭᱮᱸᱴ ᱥᱚᱢᱣᱟᱱ);  'Kai Po Che'  ᱫᱚ ᱒᱐᱑᱓ ᱨᱮᱭᱟᱜ (ᱫᱤ ᱛᱷᱨᱤ ᱢᱤᱥᱴᱮᱠ ᱚᱯᱷ ᱢᱟᱭ ᱞᱟᱭᱤᱯᱷ); 'ᱴᱳ ᱥᱴᱮᱴᱥ' ᱫᱚ ᱟᱡᱟᱜ ᱒᱐᱑᱔ ᱨᱮᱭᱟᱜ (ᱴᱳ ᱥᱴᱮᱴᱥ); ᱟᱨ  'Half Girlfriend'  ᱫᱚ ᱟᱡᱟᱜ ᱒᱐᱑᱗ ᱨᱮᱭᱟᱜ (ᱦᱟᱯᱷ ᱜᱟᱞᱯᱷᱨᱮᱸᱰ) ᱮᱢᱟᱱ ᱠᱚ ᱾ ᱪᱮᱛᱚᱱ ᱫᱚ ᱵᱟᱞᱤᱣᱩᱰ ᱯᱷᱤᱞᱢ ᱠᱚ ᱞᱟ.ᱜᱤᱱ ᱥᱠᱨᱤᱯᱴ ᱦᱟᱸᱭ ᱚᱞ ᱵᱟᱲᱟ ᱟᱠᱟᱫᱟ ᱡᱮᱢᱚᱱ,  'Kai Po Che'  (᱒᱐᱑᱓) (ᱟᱡᱟᱜ ᱱᱳᱵᱮᱞ ᱫᱤ ᱛᱷᱨᱤ ᱢᱤᱥᱴᱮᱠ ᱚᱯᱷ ᱢᱟᱭ ᱞᱟᱭᱤᱯᱷ);  'Kick'  (᱒᱐᱑᱔) ᱟᱨ  'Half Girlfriend'  (᱒᱐᱑᱗) (ᱟᱡᱟᱜ ᱚᱱᱚᱞ ᱦᱟᱯᱷ ᱜᱟᱞᱯᱷᱨᱮᱸᱰ ᱠᱷᱚᱱ ᱜᱮ). ᱪᱮᱛᱚᱱ ᱯᱩᱵᱟᱞᱤ ᱪᱚᱣᱫᱷᱚᱨᱤ,ᱥᱩᱯᱨᱚᱛᱤᱠ ᱥᱮᱱ ᱟᱨ ᱚᱵᱷᱤᱥᱮᱠ ᱠᱟᱯᱩᱨ ᱠᱚ ᱥᱟᱶ ᱠᱚᱭ ᱯᱤ ᱪᱮ ᱯᱷᱤᱞᱢ ᱨᱮ ᱱᱟᱯᱟᱭ ᱥᱠᱨᱤᱯᱴ ᱨᱟᱭᱴᱚᱨ ᱞᱟ.ᱜᱤᱱ ᱕᱙ ᱜᱚᱴᱟᱝᱼᱟᱜ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱰ ᱒᱐᱑᱔ ᱥᱟ.ᱦᱤᱛ ᱨᱮ ᱧᱟᱢ ᱞᱮᱫᱼᱟ ᱾
ᱪᱮᱛᱚᱱ ᱫᱚ ᱵᱚᱪᱷᱚᱨ ᱯᱤᱪᱷᱤ ᱜᱚᱴᱟ ᱯᱟᱲᱟ ᱟᱥᱲᱟ ᱠᱚᱨᱮ ᱦᱚ ᱦᱚᱻᱦᱚ ᱟᱭᱟ ᱾  ᱟᱨ ᱦᱚᱸ ᱪᱮᱛᱚᱱ ᱫᱚ ᱫᱤ ᱜᱟᱨᱰᱤᱭᱟᱱ, ᱫᱤ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ ᱟᱨ ᱫᱚᱭᱱᱤᱠ ᱵᱷᱟᱥᱠᱚᱨ ᱵᱮᱣᱨᱟ ᱥᱟᱠᱟᱢ ᱠᱚᱨᱮ ᱫᱤᱥᱚᱢ ᱨᱮᱱ ᱡᱩᱣᱟ.ᱱ ᱠᱚᱲᱟ ᱠᱚ ᱞᱟ.ᱜᱤᱱ ᱚᱞ ᱠᱚᱭ ᱯᱟᱨᱥᱟᱞ ᱵᱟᱲᱟᱭ ᱛᱟᱭᱟ ᱾
ᱮᱲᱮ
ᱮᱲᱮ (ᱡᱟᱦᱟᱸ ᱫᱚ ᱵᱟᱝ ᱥᱟᱹᱨᱤᱭᱟᱹᱜ ᱠᱚ ᱢᱮᱱᱟ) ᱢᱤᱫ ᱵᱟᱰᱟᱭ ᱵᱟᱝ ᱥᱟᱹᱨᱤ ᱠᱟᱛᱷᱟ ᱡᱟᱦᱟᱸ ᱫᱚ ᱥᱟᱹᱨᱤ ᱨᱚᱲ ᱞᱮᱠᱟ ᱞᱟᱹᱭ‌ᱠᱟᱛᱮ ᱠᱚ ᱥᱚᱫᱚᱨᱟ ᱾
ᱮᱲᱮ, ᱢᱤᱫ ᱥᱟᱹᱨᱤ ᱠᱟᱛᱷᱟ ᱵᱟᱝ ᱨᱚᱲ ᱠᱟᱛᱮ ᱟᱲᱮ ᱠᱟᱛᱮ ᱨᱚᱲ ᱥᱚᱫᱚᱨ ᱜᱮ ᱢᱤᱫ ᱞᱮᱠᱟᱱᱟᱜ ᱫᱷᱚᱠᱷᱟ ᱠᱟᱱᱟ, ᱡᱟᱦᱟᱸᱭ ᱵᱤᱥᱮᱥ ᱢᱮᱱᱮᱛᱮ ᱡᱟᱦᱟᱸ ᱦᱚᱲ ᱫᱷᱚᱠᱷᱟ ᱮᱢᱟᱭ ᱞᱟᱹᱜᱤᱫ ᱛᱮ ᱨᱚᱲ ᱮᱫᱟᱭ ᱥᱮ ᱰᱷᱚᱝ ᱮᱫᱟᱭ ᱟᱨ ᱡᱟᱦᱟᱸᱭᱟᱜ ᱢᱮᱱ ᱫᱚ ᱠᱟᱱᱟ ᱡᱮ ᱫᱚᱠᱷᱟ ᱮᱢ ᱠᱟᱛᱮ ᱜᱮ ᱫᱚᱦᱚᱠᱟᱭ ᱡᱮ ᱵᱟᱝ ᱮ ᱵᱟᱰᱟᱭ ᱫᱟᱲᱮ ᱟᱭ ᱟᱡᱟᱜ ᱵᱷᱟᱵᱽᱱᱟ ᱠᱚᱭ ᱵᱟᱧᱪᱟᱣ ᱥᱮ ᱡᱟᱦᱟᱸᱱ ᱵᱟᱹᱲᱤᱡ‌ ᱟᱠᱟᱫ ᱠᱷᱚᱱ ᱵᱟᱧᱪᱟᱜ ᱾ ᱮᱲᱮ ᱨᱚᱲ ᱨᱮᱱᱟᱜ ᱛᱮᱛᱮᱫ ᱫᱚ ᱚᱱᱟ ᱜᱮ ᱡᱟᱦᱟᱸᱭ ᱦᱚᱲ ᱵᱟᱰᱟᱭ ᱮᱫ ᱜᱮᱭᱟᱭ ᱡᱮ ᱵᱟᱹᱲᱤᱡ ᱜᱮᱭᱟ ᱥᱮ ᱥᱟᱹᱨᱤ ᱜᱮᱭᱟ ᱚᱱᱠᱟᱱ ᱨᱚᱲ ᱨᱮ ᱫᱚ ᱱᱤᱨᱟᱢᱟᱭᱟ ᱫᱚ ᱵᱟᱝ ᱜᱮ ᱯᱟᱹᱛᱭᱟᱹᱣ ᱛᱟᱦᱮᱱ ᱠᱟᱱᱟ ᱟᱨ ᱚᱱᱟ ᱤᱨᱟᱫᱟ ᱛᱮ ᱢᱮᱱᱚᱜᱚᱜ ᱠᱟᱱᱟ ᱡᱮ ᱦᱚᱲ ᱥᱟᱹᱨᱤ ᱠᱚ ᱢᱮᱱᱮᱭᱮᱭᱟ ᱾ ᱢᱤᱫ ᱮᱲᱮ ᱨᱚᱲ ᱦᱚᱲ ᱚᱱᱠᱟᱱ ᱦᱚᱲ ᱠᱟᱱᱟᱭ ᱡᱟᱦᱟᱸᱭ ᱮᱲᱮᱭᱟᱜ ᱜᱮ ᱨᱚᱲ ᱟᱭ, ᱡᱟᱦᱟᱸᱭ ᱯᱟᱹᱦᱤᱞ ᱠᱷᱚᱱ ᱜᱮ ᱮᱲᱮ ᱨᱚᱲ ᱮᱫᱟᱭ, ᱥᱮ ᱵᱟᱝ ᱞᱟᱹᱠᱛᱤ ᱠᱟᱱᱨᱮ ᱦᱚᱸ ᱦᱮᱣᱟ ᱮᱲᱮ ᱨᱚᱲ ᱛᱮᱜᱮ ᱛᱟᱦᱮᱱ ᱡᱟᱱᱟᱭ ᱾
ᱠᱚᱢᱚᱲᱟ ᱱᱮᱦᱨᱩ
ᱠᱚᱢᱚᱲᱟ ᱱᱮᱦᱨᱩ (᱑ ᱚᱜᱚᱥᱴᱚ ᱑᱘᱙᱙- ᱒᱘ ᱯᱷᱮᱵᱽᱨᱩᱣᱟᱨᱤ ᱑᱙᱓᱖) ᱫᱚ ᱢᱤᱫ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ, ᱡᱚᱵᱟᱦᱚᱨᱞᱟᱞ ᱱᱮᱦᱨᱩᱭᱤᱡ ᱮᱨᱟ ᱟᱨ ᱤᱱᱫᱤᱨᱟ ᱜᱟᱱᱫᱷᱤ ᱟᱡ ᱟᱭᱳᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱫᱤᱥᱚᱢ ᱫᱩᱞᱟᱹᱲᱤᱭᱟᱹ ᱛᱤᱨᱞᱟᱹᱭ ᱛᱟᱦᱮᱸ ᱠᱟᱱᱟ ᱾
ᱩᱱᱩᱨᱩᱢ
ᱠᱚᱢᱚᱞᱟ ᱱᱮᱦᱨᱩ ᱫᱚ ᱫᱤᱞᱞᱤ ᱨᱮᱱᱤᱡ ᱢᱤᱫ ᱢᱟᱨᱟᱝ ᱵᱮᱯᱟᱨᱤ ᱯᱚᱱᱰᱤᱛ ᱡᱚᱵᱟᱦᱚᱨᱞᱟᱞᱢᱚᱞ ᱟᱨ ᱨᱟᱡᱽᱯᱚᱛᱤ ᱠᱚᱣᱞᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱠᱚᱢᱚᱲᱟ ᱫᱚ ᱵᱷᱟᱨᱚᱛᱤᱭᱟᱹ ᱠᱟᱥᱢᱤᱨ ᱵᱟᱵᱽᱬᱮ ᱜᱷᱟᱨᱚᱸᱡᱽ ᱨᱮ ᱑ ᱚᱜᱚᱥᱴᱚ ᱑᱘᱙᱙ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟ ᱾ ᱠᱚᱢᱚᱲᱟ ᱫᱚ ᱜᱦᱟᱨᱚᱸᱡᱽ ᱨᱮᱱᱤᱡ ᱥᱮᱬᱟ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱨᱮᱱ ᱵᱟᱨᱟᱭᱟ ᱵᱚᱭᱦᱟ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱪᱟᱸᱫᱽ ᱵᱟᱦᱟᱫᱩᱨ ᱠᱟᱣᱩᱞ ᱟᱨ ᱠᱚᱭᱲᱟᱥ ᱱᱟᱛᱷ ᱠᱟᱣᱩᱞ ᱾ ᱟᱨ ᱟᱡᱤᱡ ᱵᱩᱦᱩᱤᱱᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱥᱩᱨᱩᱡᱽ ᱠᱟᱴᱡᱩ ᱾ ᱢᱤᱫ ᱯᱚᱱᱫᱤᱛ ᱟᱨ ᱢ᱾ᱫ ᱢᱚᱣᱞᱚᱵᱤ ᱫᱟᱨᱟᱭ ᱛᱮ ᱟᱡ ᱫᱚ ᱥᱮᱪᱮᱫ ᱮ ᱧᱟᱢ ᱞᱮᱜ-ᱟ ᱾ ᱑᱗ ᱵᱚᱪᱷᱚᱨ ᱵᱚᱭᱚᱥ ᱨᱮ ᱟᱡᱟᱜ ᱵᱟᱯᱞᱟ ᱫᱚ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱥᱟᱶ ᱘ ᱯᱷᱮᱵᱽᱨᱩᱣᱟᱨᱤ ᱑᱙᱑᱖ ᱥᱟᱞ ᱨᱮ ᱦᱩᱭ ᱞᱮᱱᱟ ᱾ ᱡᱟᱶᱟᱭ ᱛᱟᱭᱚᱢ ᱫᱚ ᱟᱡᱟᱜ ᱧᱩᱛᱩᱢ ᱠᱚᱢᱚᱲᱟ ᱠᱚᱣᱩᱞ ᱱᱮᱦᱨᱩ ᱦᱩᱭ ᱮᱱᱟ ᱾ ᱵᱨᱤᱴᱤᱥ ᱚᱱᱚᱞᱤᱭᱟᱹ ᱠᱭᱟᱛᱷᱚᱨᱤᱱ ᱯᱷᱨᱟᱱᱥᱤᱠ "Indira: The Life of Indira Nehru Gandhi " ᱯᱚᱛᱚᱵ ᱨᱮ ᱚᱞ ᱟᱠᱟᱜ-ᱟ ᱵᱟᱵᱽᱬᱮ ᱥᱟᱶ ᱮ ᱵᱟᱯᱞᱟ ᱞᱮᱱ ᱠᱷᱟᱹᱛᱤᱨ ᱟᱡᱟᱜ ᱦᱚᱨᱚᱜ ᱵᱟᱱᱫᱮ ᱟᱪᱟᱨ ᱵᱮᱵᱷᱟᱨ ᱨᱮᱫᱚ ᱵᱟᱵᱽᱬᱮ ᱭᱟᱜ ᱡᱷᱚᱞᱚᱠ ᱜᱮ ᱧᱮᱞᱚᱜ-ᱟ ᱾ ᱤᱠᱷᱟᱹᱱ ᱵᱟᱯᱞᱟ ᱛᱟᱭᱚᱢ ᱫᱚ ᱵᱤᱫᱮᱥ ᱨᱮᱭᱟᱜ ᱡᱷᱚᱞᱚᱠ ᱢᱮᱱᱟᱜ ᱢᱤᱫ ᱵᱷᱮᱜᱟᱨ ᱯᱚᱨᱤᱵᱮᱥ ᱨᱮ ᱛᱟᱦᱮᱸ ᱦᱩᱭ ᱟᱫᱮᱭᱟ ᱾
ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ
ᱠᱚᱢᱚᱲᱟ ᱱᱮᱦᱨᱩ ᱵᱷᱟᱨᱚᱛ ᱨᱮᱭᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩᱭᱤᱡ ᱜᱚᱜᱚᱲᱚᱭᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱒᱑ ᱥᱟᱞ ᱨᱮ ᱚᱥᱚᱦᱚᱡᱚᱜᱽ ᱟᱱᱫᱚᱲᱚᱱ ᱨᱮ ᱟᱞᱦᱟᱵᱟᱫᱽ ᱨᱮ ᱛᱤᱨᱞᱟᱹ ᱠᱚ ᱡᱩᱢᱤᱫᱽ ᱠᱟᱛᱮ ᱵᱤᱫᱮᱥᱤ ᱞᱩᱜᱽᱲᱤ ᱫᱚᱠᱟᱱ ᱟᱨ ᱯᱟᱹᱨᱣᱟᱹ ᱫᱚᱠᱟᱱ ᱨᱮ ᱯᱤᱠᱮᱴᱤᱝ ᱮ ᱮᱦᱤᱵ ᱠᱮᱜ-ᱟ ᱾  ᱱᱚᱝᱠᱟ ᱪᱮ ᱡᱚᱠᱷᱚᱱ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱤᱝᱨᱮᱡᱽ ᱵᱤᱨᱩᱫᱷᱤ ᱵᱦᱟᱥᱚᱬ ᱠᱷᱟᱹᱛᱤᱨ ᱠᱚ ᱜᱤᱨᱚᱯ ᱠᱮᱫᱮᱭᱟ ᱩᱱᱡᱷᱚᱜ ᱠᱚᱢᱚᱲᱟ ᱱᱮᱦᱨᱩᱣᱟᱜ ᱚᱞ ᱵᱷᱟᱥᱚᱬ ᱯᱟᱲᱦᱟᱣ ᱞᱟᱹᱜᱤᱫ ᱮ ᱢᱟᱬᱟᱝ ᱦᱮᱡ ᱞᱮᱱᱟ ᱾ ᱠᱚᱢᱚᱲᱟ ᱱᱮᱦᱨᱩ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱟᱹᱰᱤ ᱛᱮᱫ ᱮ ᱢᱮᱬᱟᱝᱚᱜ ᱠᱟᱱ ᱧᱮᱞ ᱛᱮ ᱤᱝᱨᱮᱡᱽ ᱥᱚᱨᱠᱟᱨ ᱩᱱᱤ ᱵᱟᱨ ᱫᱷᱟᱣ ᱠᱚ ᱡᱤᱦᱚᱞ ᱞᱮᱫᱮᱭᱟ ᱾  ᱠᱚᱢᱚᱲᱟ ᱥᱟᱶ ᱥᱚᱨᱚᱡᱤᱱᱤ ᱱᱟᱭᱰᱩ ᱟᱨ ᱟᱹᱰᱤ ᱜᱟᱱ ᱛᱤᱨᱞᱟᱹ ᱜᱮ ᱡᱤᱦᱚᱞ ᱠᱚ ᱪᱟᱞᱟᱣ ᱞᱮᱱᱟ ᱾  ᱩᱱ ᱚᱠᱛᱚ ᱠᱚᱢᱚᱲᱟ ᱟᱡᱟᱜ ᱚᱲᱟᱜ ᱥᱣᱚᱨᱟᱡᱽ ᱵᱷᱚᱣᱚᱱ ᱨᱮ  ᱜᱷᱟᱹᱞ ᱟᱠᱟᱱ ᱯᱷᱩᱨᱜᱟᱹᱞ ᱞᱟᱹᱰᱷᱩᱣᱟᱹ ᱠᱚ ᱥᱮᱵᱟ ᱠᱮᱫ ᱠᱚᱣᱟ ᱟᱨ ᱨᱟᱱ ᱠᱚᱭ ᱦᱟᱹᱴᱤᱧᱟᱫ ᱠᱚᱣᱟ ᱾ ᱠᱚᱢᱚᱲᱟ ᱦᱟᱜ ᱜᱩᱨ ᱛᱟᱭᱚᱢ ᱢᱚᱦᱟᱛᱢᱟ ᱜᱟᱱᱫᱷᱤ ᱮᱴᱟᱜ ᱱᱮᱛᱟ ᱥᱟᱶ ᱱᱚᱶᱟ ᱫᱚ ᱠᱚᱢᱚᱲᱟ ᱱᱮᱦᱨᱩ ᱢᱮᱢᱚᱨᱤᱭᱟᱞ ᱦᱟᱥᱯᱟᱛᱟᱞ ᱧᱩᱛᱩᱢ ᱛᱮᱠᱚ ᱵᱮᱨᱮᱫ ᱠᱮᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱜᱩᱨᱯᱨᱤᱛ ᱥᱤᱝ ᱥᱟᱱᱫᱷᱩ
ᱜᱩᱨᱯᱨᱤᱛ ᱥᱤᱝ ᱥᱟᱱᱫᱷᱩ (ᱯᱚᱧᱡᱟᱵᱤ: ਗੁਰਪ੍ਰੀਤ ਸਿੰਘ ਸੰਧੂ; ᱡᱟᱱᱟᱢ ᱓ ᱯᱷᱮᱵᱽᱨᱩᱣᱟᱨᱤ ᱑᱙᱙᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱨᱚᱯᱷᱮᱥᱚᱱᱟᱞ (professional) ᱪᱤᱸᱰᱩ (ᱯᱷᱩᱴᱵᱚᱞ) ᱠᱷᱮᱞᱚᱸᱰᱤᱭᱹᱟ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱤᱱᱰᱤᱭᱟᱱ ᱥᱩᱯᱚᱨ ᱞᱤᱜᱽ ᱨᱮ ᱵᱮᱝᱜᱟᱞᱩᱨᱩ ᱠᱞᱚᱵᱽ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱫᱚ ᱠᱷᱚᱱ ᱜᱳᱞᱠᱤᱯᱚᱨ ᱞᱮᱠᱟᱛᱮ ᱮᱱᱮᱡ ᱠᱟᱱᱟ ᱾
ᱥᱟᱱᱫᱷᱩ ᱫᱚ ᱯᱩᱭᱞᱩ ᱫᱷᱟᱣ ᱠᱮᱯᱴᱮᱱ ᱞᱮᱠᱟᱛᱮ, ᱓ ᱥᱮᱯᱴᱮᱢᱵᱚᱨ ᱒᱐᱑᱖ ᱨᱮ ᱯᱩᱣᱮᱨᱴᱚ ᱨᱤᱠᱚ ᱥᱟᱶ ᱦᱩᱭᱞᱮᱱ ᱢᱤᱫ ᱜᱟᱛᱮ ᱢᱮᱪ ᱨᱮ ᱠᱚ ᱵᱟᱪᱷᱚᱱ ᱞᱮᱫᱮ ᱛᱟᱦᱮᱸᱫᱽ ᱾ ᱚᱱᱟ ᱢᱮᱪ ᱨᱮ ᱥᱤᱧᱚᱛ ᱫᱚ ᱔-᱐ ᱜᱳᱞ ᱛᱮ ᱫᱟᱲᱮ ᱞᱮᱱ ᱛᱟᱦᱮᱸᱫ ᱾
ᱩᱱᱤ ᱟᱭᱢᱟ ᱧᱩᱛᱩᱢ ᱮ ᱦᱟᱞᱟᱝ ᱟᱠᱟᱫᱼᱟ ᱺ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱞᱮᱠᱟᱛᱮ ᱴᱚᱯᱼᱰᱤᱵᱷᱤᱡᱚᱱ ᱤᱣᱨᱚᱯᱤᱭᱟᱱ ᱠᱞᱚᱵᱽ ᱞᱟᱹᱜᱤᱫ ᱦᱮᱯᱨᱟᱣ ᱮᱱᱮᱡ ᱨᱮ ᱥᱮᱞᱮᱫ ᱞᱮᱱᱟᱭ; ᱢᱚᱦᱢᱢᱚᱫᱽ ᱥᱟᱞᱤᱢ, ᱵᱟᱭᱪᱩᱝ ᱵᱷᱩᱴᱤᱭᱟ, ᱥᱩᱱᱤᱞ ᱪᱷᱮᱛᱨᱤ ᱟᱨ ᱥᱩᱵᱽᱨᱚᱛ ᱯᱟᱞ ᱛᱟᱭᱚᱢ ᱨᱮ ᱟᱡ ᱢᱚᱬᱮ ᱟᱱᱤᱡ ᱯᱨᱚᱯᱷᱮᱥᱚᱱᱟᱞ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱤᱣᱨᱚᱯ ᱨᱮ ᱮᱱᱮᱡ ᱟᱠᱟᱫᱼᱟᱭᱝ ; ᱯᱩᱭᱞᱩ ᱥᱤᱧᱚᱛᱤᱭᱟᱹ ᱞᱮᱠᱟᱛᱮ ᱤᱣᱨᱚᱯᱟ ᱞᱤᱜᱽ ᱮᱱᱮᱡ ᱟᱠᱟᱫᱼᱟᱭ ᱾ ᱩᱱᱤ ᱫᱚ ᱥᱤᱰᱱᱤ ᱭᱩᱱᱟᱭᱴᱮᱰ ᱠᱚᱪ (Sydney United coach) ᱟᱨ ᱢᱟᱬᱟᱝ ᱮᱹᱥᱤᱹ ᱢᱤᱞᱟᱱ (AC Milan) ᱜᱳᱞᱠᱤᱯᱚᱨ ᱡᱮᱞᱠᱚ ᱠᱟᱞᱟᱠ (Zeljko Kalac) ᱴᱷᱮᱱ ᱠᱷᱚᱱ ᱚᱥᱴᱨᱮᱞᱤᱭᱟᱱ ᱦᱟᱨᱵᱚᱨ ᱥᱤᱴᱤ ᱨᱮ ᱥᱮᱪᱮᱫᱚᱜ ᱨᱮ ᱟᱡᱟᱜ ᱵᱟᱹᱲᱛᱤᱜᱟᱱ ᱚᱠᱛᱚᱭ ᱠᱷᱮᱢᱟᱣ ᱮᱫᱼᱟ ᱾
ᱯᱩᱭᱞᱩ ᱡᱤᱭᱚᱱ
ᱜᱩᱨᱯᱤᱛ ᱥᱤᱝ ᱥᱟᱱᱫᱷᱩ ᱫᱚ ᱯᱚᱧᱡᱟᱵᱽ ᱯᱚᱱᱚᱛ ᱢᱚᱦᱟᱞᱤ ᱨᱮ ᱢᱤᱫ ᱥᱤᱠᱷ ᱡᱟᱴ ᱜᱷᱟᱨᱚᱡᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱙ ᱵᱚᱪᱷᱚᱨ ᱥᱮᱬᱟ ᱠᱷᱚᱱ ᱜᱮ ᱪᱤᱸᱰᱩ ᱮᱱᱮᱡ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱟᱡ ᱨᱮᱱ ᱮᱸᱜᱟᱛ ᱫᱚ ᱦᱟᱨᱡᱤᱛ ᱠᱚᱣᱨ ᱟᱨ ᱟᱯᱟᱛ ᱫᱚ ᱛᱟᱡᱤᱱᱫᱮᱫ ᱥᱤᱝ ᱥᱟᱱᱫᱷᱩ ᱧᱩᱛᱩᱢ ᱟᱹᱠᱤᱱᱟ ᱾
ᱮᱛᱚᱦᱚᱵᱽ ᱠᱮᱨᱤᱭᱚᱨ
ᱜᱩᱨᱯᱨᱤᱛ ᱫᱚ ᱤᱨᱟᱹᱞ ᱥᱮᱨᱢᱟ ᱵᱚᱭᱚᱥ ᱠᱷᱚᱱ ᱜᱮ ᱯᱷᱩᱴᱵᱚᱞ ᱮᱱᱮᱡ ᱮ ᱮᱦᱚᱵ ᱞᱮᱫᱼᱟ ᱟᱨ ᱒᱐᱐᱐ ᱥᱟᱞ ᱨᱮ ᱥᱴᱹ ᱥᱴᱤᱯᱷᱮᱱᱥ ᱮᱠᱟᱰᱢᱤ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱥᱴᱹ ᱥᱴᱤᱯᱷᱮᱱᱥ ᱮᱠᱟᱰᱮᱢᱤ ᱨᱮ ᱵᱷᱟᱹᱜᱤ ᱮᱱᱮᱡ ᱮ ᱥᱚᱫᱚᱨ ᱠᱮᱫ ᱛᱟᱭᱚᱢ, ᱜᱩᱨᱯᱨᱤᱛ ᱫᱚ ᱯᱚᱱᱚᱛ ᱡᱩᱣᱟᱹᱱ ᱫᱚᱞ ᱨᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱒᱐᱐᱖ ᱥᱟᱞ ᱨᱮ ᱦᱟᱞᱫᱽᱣᱟᱱᱤ ᱨᱮ ᱯᱩᱭᱞᱩ ᱫᱷᱟᱣ ᱡᱩᱣᱟᱹᱱ ᱯᱚᱱᱚᱛ ᱛᱷᱚᱠ ᱞᱟᱹᱜᱤᱫ ᱮ ᱮᱱᱮᱡ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱒᱐᱐᱙ ᱦᱟᱹᱵᱤᱡ ᱥᱴᱹ ᱥᱴᱤᱯᱷᱮᱱᱥ ᱮᱠᱟᱰᱮᱢᱤ ᱨᱮ ᱛᱟᱦᱮᱸ ᱠᱟᱱᱟᱭ ᱚᱱᱟ ᱛᱟᱭᱚᱢ ᱟᱭᱤ-ᱞᱤᱜᱽ (I-League) ᱞᱟᱹᱜᱤᱫ ᱥᱟᱭᱤᱰ ᱤᱥᱴ ᱵᱮᱝᱜᱚᱞ ᱨᱮ ᱥᱮᱞᱮᱫ ᱮᱱᱟᱭ ᱡᱩᱣᱟᱹᱱ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱟᱨ ᱒᱐᱐᱙ ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱫᱚ ᱠᱚᱞᱠᱟᱛᱟ ᱨᱮᱱᱟᱜ ᱡᱩᱣᱟᱹᱱ ᱫᱚᱞ ᱥᱟᱶ ᱮᱱᱮᱡ ᱞᱮᱫ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ
ᱞᱟᱨᱤ ᱯᱮᱡᱽ
ᱞᱚᱨᱮᱱᱥ ᱞᱟᱨᱤ ᱯᱮᱡᱽ ᱫᱚ ᱢᱤᱫ ᱟᱢᱮᱨᱤᱠᱤᱭᱟ ᱠᱚᱢᱯᱩᱴᱚᱨ ᱥᱟᱬᱮᱥᱤᱭᱟᱹ ᱤᱱᱴᱚᱨᱱᱮᱴ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱮᱸᱫᱽᱨᱟ ᱡᱚᱱᱛᱚᱨ ᱜᱩᱜᱚᱞ ᱟᱞᱯᱷᱟᱵᱮᱴ ᱤᱱᱥᱹ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ ᱠᱟᱱᱟᱭ ᱾ ᱑᱙᱙᱖ ᱥᱟᱞᱮᱨᱮ ᱥᱴᱟᱱᱯᱷᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱵᱟᱨ ᱯᱟᱹᱴᱷᱣᱟᱞᱟᱨᱤ ᱯᱮᱡᱽ ᱟᱨ ᱥᱚᱨᱡᱤ ᱵᱨᱤᱱ ᱫᱟᱨᱟᱭ ᱛᱮ ᱜᱩᱜᱚᱞ ᱮᱦᱚᱵ ᱞᱮᱱ ᱛᱟᱦᱮᱸᱫ ᱠᱟᱞᱤᱯᱷᱚᱨᱱᱤᱭᱟ ᱨᱮᱱᱟᱜ ᱢᱮᱱᱞᱚ ᱯᱟᱨᱠ ᱨᱮ ᱢᱮᱱᱟᱜ ᱢᱤᱫ ᱜᱟᱛᱮ ᱭᱟᱜ ᱢᱤᱫ ᱜᱮᱨᱮᱡᱽ ᱨᱮ ᱗ ᱥᱮᱯᱴᱮᱢᱵᱚᱨ ᱑᱙᱙᱘ ᱥᱟᱞᱮᱨᱮ ᱜᱩᱜᱚᱞ ᱠᱚᱢᱯᱟᱱᱤ ᱫᱳ ᱵᱮᱨᱮᱫ ᱞᱮᱱ ᱛᱟᱦᱮ ᱾ ᱯᱷᱮᱵᱽᱨᱩᱣᱟᱨᱤ ᱪᱟᱫᱚ ᱨᱮᱠᱟᱞᱤᱯᱷᱚᱨᱱᱤᱭᱟ ᱨᱮᱱᱟᱜ ᱯᱟᱞᱳ ᱟᱞᱴᱚ ᱛᱮ ᱠᱚᱢᱯᱟᱱᱤ ᱠᱚ ᱩᱪᱟᱹᱲ ᱞᱮᱫ ᱛᱟᱦᱮᱫᱚᱱᱟ ᱨᱮᱱᱟᱜ ᱢᱤᱫ ᱥᱮᱨᱢᱟ ᱛᱟᱭᱚᱢ ᱜᱩᱜᱚᱞ ᱯᱞᱮᱠᱥ ᱧᱩᱛᱩᱢᱟᱱᱟᱜ ᱴᱷᱟᱶ ᱛᱮ ᱱᱚᱶᱟ ᱠᱚ ᱟᱜᱩ ᱞᱮᱫ ᱛᱟᱦᱮᱸᱫ ᱥᱮᱯᱴᱮᱢᱵᱚᱨ ᱒᱐᱐᱑ ᱨᱮ ᱜᱩᱜᱚᱞ ᱨᱮᱱᱟᱜ ᱯᱮᱡᱽ ᱦᱚᱨᱟ ᱫᱚ ᱟᱢᱮᱨᱤᱠᱤᱭᱟᱹ ᱯᱮᱴᱮᱸᱴᱮ ᱧᱟᱢ ᱠᱮᱫᱟ ᱡᱩᱞᱟᱭ ᱒᱐᱑᱕ ᱨᱮ ᱩᱱᱤᱫ ᱟᱞᱯᱷᱟᱵᱮᱴ ᱤᱱᱥᱨᱤᱱᱤᱡ ᱥᱤᱹᱤᱹᱚᱵᱮᱱᱟᱣ ᱮᱱᱟᱭᱯᱮᱡᱽ XPRIZE ᱜᱟᱶᱛᱟ ᱨᱮ ᱢᱤᱫ ᱠᱟᱢᱤᱭᱟ ᱞᱮᱠᱟᱛᱮᱠᱟᱢᱤ ᱠᱟᱱ ᱚᱠᱛᱚ ᱨᱮ ᱒᱐᱐᱔ ᱥᱟᱞᱮᱨᱮ national academy engineering ᱨᱤᱱᱤᱡ ᱢᱩᱠᱷᱭᱟᱹ ᱥᱚᱦᱮᱫ ᱞᱮᱠᱟᱛᱮ ᱠᱚ ᱵᱟᱪᱷᱱᱟᱣ ᱞᱮᱫᱮ ᱛᱟᱦᱮᱫ ᱯᱮᱡᱽ ᱒᱐᱐᱔ ᱥᱟᱞᱮ ᱨᱮ ᱢᱟᱨᱠᱚᱱᱤ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱮᱛᱚᱦᱚᱵ ᱡᱤᱭᱚᱱ
ᱞᱟᱨᱤ ᱯᱮᱡᱽ ᱫᱚ ᱟᱢᱟᱮᱨᱤᱠᱟ ᱨᱮᱱᱟᱜ ᱢᱤᱪᱤᱜᱟᱱ ᱧᱩᱛᱩᱢᱟᱱ ᱴᱷᱟᱶ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱠᱟᱨᱞ ᱵᱷᱤᱱᱥᱮᱸᱴ ᱯᱮᱡᱽ ᱫᱚ ᱠᱚᱢᱯᱩᱴᱚᱨ ᱨᱮᱭ ᱯᱤᱹᱮᱪᱹᱰᱤ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱟᱪᱤᱜᱟᱱ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ (Michigan State University) ᱨᱮ ᱠᱚᱢᱯᱩᱴᱚᱨ ᱥᱟᱬᱮᱥ ᱨᱤᱱᱤᱡ ᱯᱩᱨᱩᱫᱷᱩᱞ ᱢᱟᱪᱮᱫ (ᱯᱨᱚᱯᱷᱮᱥᱚᱨ) ᱛᱟᱦᱮᱸ ᱠᱟᱱᱟᱭ ᱾ ᱞᱟᱨᱤ ᱯᱮᱡᱽ ᱮᱸᱜᱟᱛ ᱜᱞᱚᱨᱤᱭᱟ ᱫᱚ ᱢᱤᱪᱤᱜᱟᱱ ᱨᱮᱱᱟᱜ ᱞᱤᱢᱟᱱ ᱵᱨᱤᱜᱽᱥ ᱵᱤᱨᱫᱟᱹᱜᱟᱲ (Lyman Briggs College) ᱨᱮ ᱠᱚᱢᱯᱩᱴᱚᱨ ᱯᱨᱚᱜᱨᱟᱢᱤᱝ ᱜᱟᱞᱚᱪᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱯᱮᱡᱽ ᱫᱚ ᱯᱩᱭᱞᱩ ᱖ ᱥᱮᱨᱢᱟ ᱩᱢᱮᱨ ᱨᱮ ᱠᱚᱢᱯᱩᱴᱚᱨ ᱪᱮᱛᱟᱱ ᱨᱮ ᱢᱚᱱᱮ ᱛᱟᱭ ᱰᱷᱟᱝ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱚᱱᱴᱮᱥᱚᱨᱤ ᱨᱮᱰᱢᱚᱨ ᱑᱙᱗᱓ ᱠᱷᱚᱱ ᱑᱙᱗᱕ ᱟᱨ ᱑᱙᱙᱑ ᱥᱟᱞᱮᱨᱮ East Lansing High School ᱠᱷᱚᱱ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱩᱱᱤᱫᱚ ᱢᱤᱪᱤᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱚᱢᱯᱩᱴᱚᱨ ᱥᱟᱬᱮᱥ ᱨᱮ ᱥᱚᱱᱮᱨ (ᱰᱤᱜᱽᱨᱤ) ᱟᱨ ᱥᱴᱟᱱᱯᱷᱚᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱟᱥᱴᱚᱨ ᱰᱤᱜᱽᱨᱤᱭ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱢᱤᱪᱤᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱚᱠᱛᱚ ᱨᱮ ᱞᱮᱜᱚ ᱵᱨᱤᱠᱥ ᱛᱮ ᱤᱸᱠ ᱡᱮᱴ ᱯᱤᱱᱴᱚᱨ ᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱟᱨ ᱟᱥᱲᱟ ᱵᱟᱥ ᱠᱚᱫᱚ "ᱯᱤ ᱟᱨ ᱴᱤ" (ᱯᱟᱨᱥᱚᱱᱟᱞ ᱨᱮᱯᱤᱰ ᱴᱨᱟᱱᱥᱤᱴ ᱥᱤᱥᱴᱚᱢ) (ᱵᱤᱱ ᱰᱟᱭᱵᱚᱨ ᱛᱮ ᱫᱟᱹᱲᱮᱫ ᱜᱟᱹᱰᱤ)  ᱫᱟᱨᱟᱭ ᱛᱮ ᱫᱟᱹᱲ ᱨᱮᱱᱟᱜ ᱠᱟᱛᱷᱟᱭ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱵᱮᱯᱟᱨ ᱞᱟᱹᱜᱤᱫ music synthesizer ᱥᱚᱯᱴᱮᱭᱟᱨ ᱨᱮᱱᱟᱜ ᱦᱚᱸᱭ ᱯᱚᱨᱛᱚᱱ ᱞᱮᱫ ᱛᱟᱦᱮᱸᱫ ᱾
ᱟᱯᱱᱟᱨ ᱡᱤᱭᱚᱱ
ᱞᱟᱨᱤ ᱯᱮᱡᱽ ᱫᱚ ᱠᱟᱨᱵᱤᱭᱟᱱ ᱨᱤᱱᱤᱡ ᱞᱩᱪᱤᱱᱫᱟ ᱥᱟᱣᱩᱛᱣᱚᱨᱛᱷ ᱥᱟᱶ ᱒᱐᱐᱗ ᱥᱟᱞᱮᱮᱭ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ ᱥᱟᱣᱩᱛᱣᱚᱨᱛᱷ ᱫᱚ ᱢᱤᱫ ᱥᱟᱬᱮᱥᱤᱭᱟᱹ ᱟᱨ ᱢᱟᱹᱱᱤ ᱵᱟᱰᱚᱦᱤ ᱠᱭᱟᱨᱤ ᱥᱟᱣᱩᱛᱣᱚᱨᱛᱷᱻᱤᱡ ᱵᱚᱠᱚᱛᱻᱮ ᱛᱟᱦᱮᱸᱠᱟᱱᱟ ᱾ ᱟᱡᱤᱡ ᱮᱛᱚᱦᱚᱵ ᱦᱚᱯᱚᱱ ᱒᱐᱐᱙ ᱥᱟᱞᱮᱨᱮ ᱟᱨ ᱫᱚᱥᱟᱨ ᱦᱚᱯᱚᱱ ᱒᱐᱑᱑ ᱥᱟᱞᱮᱨᱮ ᱠᱤᱱ ᱡᱟᱱᱟᱢ ᱞᱮᱸ ᱛᱟᱦᱮᱸᱫ ᱾
ᱫᱤᱞᱣᱟᱞᱮ (᱑᱙᱙᱔ ᱯᱷᱤᱞᱢ)
ᱫᱤᱞᱣᱟᱞᱮ ᱑᱙᱙᱔ ᱨᱮᱱᱟᱜ ᱦᱮᱭᱨᱤ ᱵᱚᱣᱮᱡᱤ ᱦᱚᱛᱮᱛᱮ ᱥᱚᱫᱚᱨ ᱟᱠᱟᱱ ᱢᱤᱫ ᱦᱤᱸᱫᱤ ᱯᱟᱹᱨᱥᱤ ᱨᱮᱱᱟᱜ ᱫᱩᱞᱟᱹᱲ ᱠᱟᱹᱦᱱᱤ ᱯᱷᱤᱞᱢ ᱠᱟᱱᱟ᱾ ᱟᱥᱚᱞ ᱯᱟᱯᱟᱴᱤᱭᱟ ᱠᱚ ᱚᱡᱚᱭ ᱫᱮᱣᱜᱚᱱ, ᱥᱩᱱᱤᱞ ᱥᱮᱴᱴᱤ, ᱯᱚᱨᱮᱥ ᱨᱟᱣᱚᱞ,ᱟᱨ ᱨᱚᱣᱤᱱᱟ ᱴᱚᱸᱰᱚᱱ ᱠᱚ ᱢᱮᱱᱟᱜ ᱠᱚᱣᱟ᱾ ᱫᱤᱞᱣᱟᱞᱮ ᱑᱙᱙᱔ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱠᱟᱢᱟᱣ ᱟᱱᱟᱜ ᱥᱤᱧᱚᱛ ᱯᱷᱤᱞᱢ ᱠᱷᱚᱱ ᱢᱤᱫ ᱵᱟᱱᱟᱣ ᱛᱟᱦᱮᱸᱜ ᱠᱟᱱᱟ᱾
ᱛᱮᱛᱮᱫ
ᱱᱚᱶᱟ ᱯᱷᱤᱞᱢ ᱢᱤᱫ ᱯᱟᱜᱚᱞ ᱠᱷᱟᱱᱟ ᱠᱷᱚᱱ ᱮᱦᱚᱵᱚᱜ ᱠᱟᱱᱟ, ᱡᱟᱦᱟᱸᱭ ᱰᱟᱠᱛᱚᱨ ᱚᱨᱩᱬ ᱥᱟᱠᱥᱮᱱᱟ (ᱚᱡᱚᱭ ᱫᱮᱣᱜᱚᱱ) ᱦᱟᱜ ᱟᱡᱤᱵᱽ ᱪᱟᱨᱪᱟ ᱠᱟᱛᱷᱟ ᱪᱟᱞᱟᱜ ᱠᱟᱱᱟ᱾ ᱩᱱᱤ ᱫᱚ ᱥᱟᱱᱟᱢ ᱠᱷᱚᱱ ᱡᱩᱫᱟᱹ ᱜᱮ ᱨᱚᱲ ᱛᱟᱭ ᱢᱟᱱᱥᱤᱠ ᱦᱟᱛᱟᱝ ᱵᱟᱹᱲᱤᱡ ᱜᱮ ᱛᱟᱭᱟ᱾ ᱚᱨᱩᱬ ᱦᱚᱥᱯᱤᱴᱚᱞ ᱠᱷᱚᱱ ᱫᱟᱹᱲ ᱨᱮᱱᱟᱜ ᱮ ᱨᱤᱠᱟᱹ ᱮᱫᱟ ᱢᱮᱱᱠᱟᱷᱱ ᱰᱟᱠᱛᱚᱨ ᱠᱚ ᱥᱟᱵ ᱨᱩᱣᱟᱹᱲ ᱮ ᱠᱟᱱᱟ᱾ ᱚᱨᱩᱬ ᱟᱡ ᱟᱭᱳ (ᱨᱤᱢᱟ ᱞᱟᱜᱩ) ᱫᱤᱱᱟᱹᱢ ᱜᱮ ᱢᱚᱸᱫᱤᱨ ᱨᱮ ᱥᱮᱱ ᱠᱟᱛᱮᱜ ᱫᱩᱣᱟᱹᱨ ᱛᱟᱺᱜᱤ ᱠᱟᱜ ᱟᱭ, ᱣᱤᱠᱨᱚᱴ ᱥᱤᱝ ((ᱥᱩᱱᱤᱞ ᱥᱮᱴᱴᱤ) ᱢᱤᱫ ᱱᱟᱳᱟᱭ ᱯᱩᱞᱤᱥ ᱠᱟᱱᱟᱭ ᱟᱨ ᱟᱰᱤ ᱜᱮ ᱠᱮᱴᱮᱡ ᱦᱚᱲ ᱮ ᱛᱟᱦᱮᱸᱜ ᱠᱟᱱᱟ, ᱚᱨᱩᱱᱟᱜ ᱥᱟᱱᱟᱢ ᱠᱮᱥ ᱩᱱᱤᱭᱟᱜ ᱡᱤᱢᱟ ᱨᱮ ᱛᱟᱦᱮᱱ ᱠᱟᱱᱟ ᱣᱤᱠᱨᱚᱢ ᱥᱤᱝ ᱫᱚ ᱚᱨᱩᱬ ᱟᱡ ᱟᱭᱳ ᱴᱷᱮᱱ ᱥᱮᱱ ᱠᱟᱛᱮ ᱢᱚᱸᱫᱤᱨ ᱨᱮ ᱧᱟᱯᱟᱢ ᱮ ᱟᱠᱟᱱᱟᱭ ᱟᱨ ᱚᱨᱩᱬᱟᱱ ᱢᱟᱨᱮ ᱠᱟᱛᱷᱟᱭ ᱮ ᱞᱟᱹᱭ ᱟᱭ ᱠᱟᱱᱟ, ᱚᱨᱩᱬ ᱢᱤᱫ ᱟᱹᱰᱤ ᱱᱲᱯᱟᱭ ᱟᱱ ᱠᱚᱲᱟᱭ ᱛᱟᱦᱮᱸᱜ ᱠᱟᱱᱟ, ᱢᱤᱫ ᱫᱤᱱ ᱟᱡ ᱨᱮᱱ ᱜᱟᱛᱮ ᱠᱚ ᱥᱟᱶ ᱜᱟᱛᱮ, ᱜᱟᱛᱮᱭᱟᱜ ᱡᱟᱱᱟᱢ ᱫᱤᱱ ᱨᱮ ᱥᱮᱞᱮᱫ ᱞᱮᱱᱟᱭ ᱚᱱᱟ ᱯᱟᱨᱴᱤ ᱨᱮᱜᱮ ᱥᱟᱯᱱᱟ (ᱨᱚᱣᱤᱱᱟ ᱴᱚᱸᱰᱚᱱ) ᱧᱮᱞ ᱛᱮ ᱠᱩᱥᱤ ᱦᱮᱡ ᱥᱟᱶ ᱫᱩᱞᱟᱹᱲ ᱦᱩᱭ ᱟᱭ ᱠᱟᱱᱟ᱾
ᱥᱟᱯᱱᱟ ᱟᱡ ᱢᱟᱢᱚ ᱴᱷᱟᱹᱠᱩᱨ (ᱯᱚᱨᱮᱥ ᱨᱟᱣᱚᱞ ᱛᱟᱭᱚᱢ ᱒᱐ ᱥᱮᱨᱢᱟ ᱠᱷᱚᱱ ᱢᱤᱫ ᱢᱩᱠᱷᱚᱣᱴᱟ ᱜᱮ ᱫᱷᱟᱨᱚᱱ ᱫᱚᱦᱚ ᱮᱫᱟᱭ ᱪᱮᱫᱟᱜ ᱥᱮ ᱩᱱᱤᱭᱟᱜ ᱩᱠᱩ ᱟᱡᱟᱱ ᱢᱚᱠᱥᱚᱫᱽ ᱨᱮ ᱥᱟᱯᱱᱟ ᱦᱟᱜ ᱥᱚᱢᱯᱚᱛᱤ ᱨᱮ ᱛᱟᱦᱮᱱ ᱥᱟᱱᱟ ᱮ ᱠᱟᱱᱟ ᱚᱱᱟ ᱨᱮ ᱟᱡᱟᱜ ᱱᱟᱯᱷᱟ ᱧᱟᱢ ᱮ ᱢᱚᱱᱮ ᱮᱫ ᱟ᱾ ᱯᱩᱭᱞᱩ ᱫᱷᱟᱣ ᱥᱟᱯᱱᱟ ᱮ ᱩᱭᱦᱟᱹᱨ ᱮᱫᱟ ᱡᱮ ᱚᱨᱩᱬ ᱢᱤᱫ ᱤᱥᱠᱵᱟᱡᱽ ᱜᱮᱭᱟᱭ ᱟᱹᱰᱤ ᱮ ᱠᱩᱥᱤ ᱟᱭᱟ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱩᱱᱤ ᱟᱡᱟᱜ ᱫᱩᱞᱟᱹᱲ ᱮ ᱨᱮᱵᱮᱱ ᱮᱫ ᱟ᱾ ᱡᱽᱭᱚᱛᱤ (ᱱᱚᱣᱱᱤᱛ ᱱᱤᱥᱟᱱ) ᱫᱚ ᱩᱱᱠᱤᱱᱟᱜ ᱫᱩᱞᱟᱹᱲ ᱨᱮ ᱡᱚᱞᱚᱱ ᱦᱩᱭ ᱟᱭ ᱠᱟᱱᱟ᱾ ᱩᱱᱤ ᱫᱚ ᱡᱟᱦᱟᱸ ᱞᱮᱠᱟ ᱠᱟᱛᱮᱜ ᱦᱚᱸ ᱟᱨᱩᱬ ᱜᱮ ᱧᱟᱢᱮ ᱞᱟᱹᱜᱤᱫ ᱮ ᱢᱮᱱ ᱮᱫ ᱟ᱾ ᱡᱽᱭᱚᱛᱤ ᱡᱚ ᱜᱚᱡ ᱠᱟᱭ ᱠᱟᱱᱟ᱾ ᱩᱱᱤᱥᱟᱶ ᱩᱨᱩᱢ ᱢᱮᱱᱟᱜ ᱠᱷᱟᱹᱛᱤᱨ ᱛᱮ ᱟᱨᱩᱬ ᱫᱚ ᱠᱚ ᱫᱚᱥ ᱠᱟᱭ ᱠᱟᱱᱟ᱾ ᱥᱟᱯᱱᱲ ᱚᱱᱟ ᱟᱧᱡᱚᱢ ᱛᱮ ᱩᱱᱤ ᱠᱷᱚᱱ ᱵᱟᱹᱲᱤᱡ ᱮ ᱦᱚᱲ ᱮ ᱢᱚᱱᱮ ᱠᱮᱫᱟᱮᱭᱟ᱾ ᱱᱚᱶᱟ ᱵᱚᱫᱽᱱᱟᱢ ᱠᱷᱟᱹᱛᱤᱨ ᱛᱮ ᱚᱱᱟ ᱥᱚᱫᱽᱢᱟ ᱨᱮ ᱵᱟᱭ ᱥᱟᱦᱟᱣ ᱫᱟᱲᱮᱭᱟᱜ ᱠᱟᱱᱟ ᱟᱨ ᱯᱟᱜᱚᱞᱚᱜ ᱠᱟᱱᱟᱭ᱾
ᱜᱷᱟᱴᱥᱤᱞᱟᱹ ᱨᱮᱞᱣᱮ ᱥᱴᱮᱥᱚᱱ
ᱜᱷᱟᱴᱥᱤᱞᱟᱹ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱷᱟᱴᱥᱤᱞᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱴᱟᱴᱟᱱᱚᱜᱚᱨ ᱡᱚᱸᱠᱥᱚᱱ ᱠᱷᱚᱱ ᱫᱚ ᱓᱖ ᱠᱤᱞᱚᱢᱤᱴᱚᱨ (᱒᱒ ᱢᱤᱞ) ᱥᱟᱺᱜᱤᱧᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱠᱷᱚᱸᱰ
ᱥᱤᱫᱽᱫᱤᱯᱮᱴ ᱦᱚᱱᱚᱛ
ᱥᱤᱫᱽᱫᱤᱯᱮᱴ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱠᱚᱧᱮ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱤᱫᱽᱫᱤᱯᱮᱴ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱵᱷᱤᱲᱟᱹᱣ ᱨᱮ ᱡᱚᱱᱜᱟᱶ, ᱥᱤᱨᱥᱤᱞᱟ, ᱠᱚᱨᱤᱢᱱᱚᱜᱚᱨ, ᱠᱟᱢᱟᱨᱮᱰᱰᱤ, ᱣᱟᱨᱟᱝᱜᱟᱞ ᱥᱚᱦᱨᱤ, ᱭᱚᱫᱟᱫᱽᱨᱤ, ᱢᱮᱫᱷᱪᱚᱞ ᱟᱨ ᱢᱮᱫᱚᱠ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾
ᱦᱚᱱᱚᱛ ᱥᱟᱥᱚᱱ ᱪᱟᱪᱞᱟᱣ
ᱥᱤᱫᱽᱫᱤᱯᱮᱴ ᱦᱚᱱᱚᱛ ᱨᱤᱱᱤᱡ ᱠᱚᱞᱮᱠᱴᱚᱨ ᱣᱮᱸᱠᱚᱴᱨᱟᱢ ᱨᱮᱰᱰᱤ, ᱟᱭᱤᱮᱮᱥ ᱠᱟᱱᱟ ᱾
ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ
ᱦᱚᱱᱚᱛ ᱨᱮ ᱜᱚᱡᱽᱣᱮᱞ, ᱥᱤᱫᱽᱫᱤᱯᱮᱴ ᱟᱨ ᱦᱩᱥᱱᱟᱵᱟᱫᱽ ᱨᱮᱱᱟᱜ ᱯᱮᱭᱟ ᱨᱟᱡᱽᱥᱣᱟ ᱦᱩᱭᱩᱜᱼᱟ ᱾ ᱣᱮᱸᱠᱚᱴᱨᱟᱢ ᱨᱮᱰᱰᱤ ᱫᱚ ᱦᱚᱱᱚᱛ ᱨᱮ ᱱᱤᱛᱚᱜ ᱚᱸᱰᱮᱱᱤᱡ ᱠᱚᱞᱮᱠᱴᱚᱨ ᱞᱮᱠᱟᱛᱮ ᱢᱮᱱᱟᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱠᱟᱺᱦᱩᱸ
ᱠᱟᱺᱦᱩᱸ ᱫᱚ ᱠᱚᱨᱵᱷᱤᱰᱟᱭ ᱜᱷᱟᱸᱨᱚᱡᱽ ᱨᱮᱱ ᱪᱮᱬᱮ ᱠᱟᱱᱟᱠᱩ᱾ ᱠᱚᱧᱮ ᱟᱢᱮᱨᱤᱠᱟ ᱵᱟᱫᱽ ᱠᱟᱛᱮ ᱩᱨᱜᱩᱢ ᱡᱚᱛᱚ ᱢᱚᱦᱟᱫᱮᱥ ᱨᱮᱜᱮ ᱠᱟᱺᱦᱩᱸ ᱫᱚ ᱠᱩ ᱧᱮᱞᱚᱜᱼᱟ᱾ ᱠᱚᱨᱵᱷᱟᱥ ᱵᱷᱤᱛᱨᱤᱨᱮ ᱔᱐ ᱜᱚᱴᱟᱝ ᱱᱟᱱᱟᱱᱯᱨᱟᱠᱟᱱ ᱠᱟᱺᱦᱩᱸ ᱠᱩ ᱧᱮᱞᱚᱜᱼᱟ᱾ ᱟᱫᱚ ᱡᱚᱛᱚ ᱠᱟᱺᱦᱩᱸ ᱜᱮ ᱦᱮᱸᱫᱮᱸ ᱜᱮᱭᱟᱠᱩ᱾ ᱠᱟᱺᱦᱩᱸ ᱠᱳᱣᱟᱜ ᱡᱟᱱᱟᱢ ᱫᱚ ᱛᱟᱞᱟ ᱮᱥᱤᱭᱟ ᱨᱮᱜᱮ᱾ ᱱᱚᱸᱰᱮ ᱠᱷᱚᱱ ᱜᱮ ᱟᱯᱷᱨᱤᱠᱟ, ᱤᱣᱨᱳᱯ, ᱚᱥᱴᱨᱮᱞᱤᱭᱟ ᱢᱚᱦᱟᱫᱮᱥ ᱠᱚᱨᱮᱠᱩ ᱯᱟᱥᱱᱟᱣ ᱟᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱪᱮᱬᱮ
ᱡᱚᱜᱟᱣ (ᱠᱟᱹᱣᱰᱤᱥᱟᱬᱮᱥ)
ᱢᱤᱫ ᱯᱷᱟᱨᱢ, ᱟᱨᱡᱟᱣᱤᱭᱟᱹ , ᱠᱷᱟᱹᱴᱩᱣᱟᱹ ᱠᱟᱹᱢᱤᱭᱟᱹ , ᱠᱟᱹᱣᱰᱤ ᱥᱚᱢᱯᱚᱛᱤ ᱥᱩᱨᱠᱩᱜ , ᱠᱟᱹᱣᱰᱤ ᱮᱡᱮᱱᱴ ᱡᱟᱦᱟᱸ ᱛᱤᱱᱟᱹᱜ ᱥᱚᱢᱵᱷᱚᱲ ᱟᱠᱚᱛᱮ ᱟᱨ ᱵᱟᱝ ᱟᱨ ᱡᱟᱦᱟᱸᱭ ᱛᱩᱞᱩᱡ ᱦᱟᱴ ᱵᱟᱡᱟᱨ ᱨᱮ ᱥᱮᱴᱮᱨ ᱮᱫᱟ ᱠᱚ ᱠᱟᱹᱣᱰᱤ ᱥᱟᱬᱮᱥᱨᱮ ᱞᱮᱠᱟᱛᱮ ᱚᱱᱟ ᱠᱚᱫᱚ ᱡᱚᱜᱟᱣ ᱠᱚ ᱢᱮᱴᱟᱜ ᱠᱟᱱᱟ ᱾ ᱡᱚᱜᱟᱣ ᱢᱮᱱᱞᱮᱠᱦᱟᱱ ᱴᱟᱠᱟ, ᱚᱠᱛᱚ, ᱵᱮᱨᱮᱞ ᱥᱚᱨᱚᱧᱟᱢ ᱟᱨ ᱵᱟᱝ ᱮᱴᱟᱜ ᱡᱟᱦᱟᱱ ᱢᱟᱦᱟᱨᱚᱜ ᱟᱨ ᱵᱟᱝ ᱜᱚᱱᱚᱝᱟᱱ ᱡᱤᱱᱤᱥ ᱡᱟᱦᱟᱸ ᱟᱨ ᱢᱤᱫ ᱮᱡᱮᱱᱴ ᱮᱢ ᱜᱟᱱᱚᱜ-ᱟ ᱚᱱᱟ ᱡᱚᱛᱚ ᱠᱚᱜᱮ ᱡᱚᱜᱟᱣ ᱵᱚᱱ ᱢᱮᱱᱫᱟᱲᱮᱭᱟᱜ-ᱟ ᱾ ᱱᱤᱭᱟᱹ ᱜᱮ ᱢᱩᱲ ᱠᱟᱛᱷᱟ ᱫᱚ ᱾ ᱫᱟᱹᱭᱠᱟᱹ ᱞᱮᱠᱟᱛᱮ ᱢᱤᱫ ᱮᱡᱮᱱᱴ ᱠᱷᱚᱱ ᱟᱨ ᱢᱤᱫ ᱮᱡᱮᱱᱴ ᱴᱦᱮᱫ ᱚᱠᱛᱚ ᱫᱚ ᱵᱟᱝ ᱩᱪᱟᱹᱲᱚᱜ-ᱟ , ᱤᱠᱷᱟᱹᱱ ᱢᱤᱫ ᱮᱡᱮᱱᱴ ᱟᱡ ᱞᱟᱹᱜᱤᱫ ᱡᱟᱦᱟᱱᱜ ᱜᱮ ᱠᱟᱹᱢᱤ ᱞᱟᱹᱜᱤᱫ ᱚᱠᱛᱚᱭ ᱮᱢ ᱫᱟᱲᱮᱭᱟᱜ-ᱟ ᱟᱨ ᱚᱱᱟ ᱵᱤᱫᱟᱹᱞ ᱟᱡ ᱡᱟᱦᱟᱱ ᱥᱚᱢᱵᱷᱚᱲ ᱮ ᱮᱢᱟ ᱦᱟᱭᱟ ᱾ ᱡᱚᱜᱟᱣ ᱢᱤᱫ ᱜᱨᱟᱯᱷᱨᱮ ᱢᱤᱫ  ᱡᱚᱜᱟᱣ ᱠᱚᱨᱵᱽ ᱞᱮᱠᱟᱛᱮ ᱥᱚᱫᱚᱨ ᱜᱟᱱᱚᱜ-ᱟ , ᱚᱱᱟ ᱜᱨᱟᱯᱷᱨᱮ ᱜᱟᱱᱰᱮ ᱛᱮᱫᱚ ᱛᱤᱱᱟᱜᱹᱜ ᱥᱟᱢᱟᱱ ᱮᱢᱚᱜ ᱠᱟᱱᱟ (ᱵᱟᱝ ᱯᱷᱩᱨᱜᱟᱹᱞ ᱵᱚᱫᱚᱞᱚᱜᱠᱚ) ᱟᱨ ᱥᱤᱫᱩᱵᱲ ᱛᱮ ᱫᱚ ᱫᱟᱢ ( ᱯᱚᱚᱷᱩᱨᱜᱟᱹ ᱵᱚᱫᱚᱞᱚᱜᱠᱚ) ᱪᱤᱛᱟᱹᱨ ᱥᱚᱫᱚᱨ ᱟᱠᱟᱱᱟ ᱾
ᱥᱟᱢᱟᱱ ᱠᱚᱨᱮᱱᱟᱜ ᱵᱟᱡᱟᱨ ᱨᱮ ᱡᱚᱛᱚᱣᱟᱜ ᱴᱷᱟᱹᱣᱠᱟᱹ ᱛᱟᱦᱮᱱ ᱚᱠᱛᱚᱨᱮ ᱢᱤᱫ ᱟᱨᱡᱟᱣᱤᱭᱟᱹ ᱮᱢ ᱟᱠᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱫᱟᱢ ᱨᱮ ᱡᱟᱦᱟᱸᱛᱤᱱᱟᱹᱜ ᱥᱟᱢᱟᱱ ᱟᱹᱠᱷᱨᱤᱧ ᱥᱟᱱᱟᱭᱮᱫ-ᱟ ᱚᱱᱟ ᱜᱮ ᱚᱱᱟ ᱥᱟᱢᱟᱱ ᱨᱮᱱᱟᱜ ᱡᱚᱜᱟᱣ ᱵᱚᱱ ᱢᱮᱱ-ᱟ ᱾ ᱚᱱᱠᱟ ᱜᱮ ᱠᱷᱟᱴᱟᱣ ᱵᱟᱡᱟᱨ ᱨᱮ ᱢᱤᱫ ᱠᱷᱟᱹᱴᱩᱣᱟᱹᱭᱤᱡ ᱠᱩᱲᱟᱹᱭ ᱨᱮᱱᱟᱜ ᱠᱟᱹᱢᱤ ᱞᱮᱠᱟᱛᱮ ᱢᱤᱫ ᱥᱮᱨᱟᱢᱟ ᱨᱟ ᱵᱟᱝ ᱢᱤᱫ ᱪᱟᱸᱫᱚ ᱟᱨ ᱵᱟᱝ ᱢᱤᱫ ᱦᱟᱯᱛᱟ ᱨᱮ ᱡᱟᱦᱟᱸ ᱛᱤᱱᱟᱹᱜ ᱚᱠᱛᱚᱭ ᱮᱢᱚᱜ -ᱟ ᱚᱱᱟ ᱜᱮ ᱠᱷᱟᱴᱟᱣ ᱨᱮᱱᱟᱜ ᱡᱚᱜᱟᱣ ᱵᱚᱱ ᱢᱮᱛᱟᱜ-ᱟ ᱾
ᱠᱟᱹᱣᱰᱤᱟᱱ ᱵᱟᱡᱟᱨ ᱨᱮ ᱴᱟᱠᱟ ᱡᱚᱜᱟᱣ ᱫᱚ ᱴᱟᱠᱟ ᱵᱟᱡᱟᱨ ᱨᱮᱱᱟᱜ ᱟᱹᱰᱤᱛᱮᱫ ᱞᱮᱢᱮᱧ ᱥᱚᱢᱯᱚᱛᱤ ᱠᱟᱱᱟ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱤᱱ ᱠᱟᱹᱣᱰᱤ ᱟᱹᱢᱟᱹᱞᱤ ᱛᱩᱞᱩᱡ ᱴᱷᱟᱹᱣᱠᱟᱹᱜ -ᱟ ᱟᱨ ᱵᱟᱝ ᱩᱱᱠᱩᱣᱟᱜ ᱚᱨᱥᱚᱝ ᱛᱮ ᱴᱦᱟᱹᱣᱠᱟᱹᱜ-ᱟ ᱾ ᱱᱚᱣᱟ ᱴᱟᱠᱟ ᱡᱚᱜᱟᱣ ᱫᱚ ᱪᱮᱫ ᱞᱮᱠᱟᱱᱟᱜ ᱴᱟᱠᱟ ᱚᱵᱚᱵᱚᱱ ᱜᱟᱞᱚᱪ ᱠᱟᱱᱟ ᱚᱱᱟ ᱤᱫᱤᱭᱟᱛᱮᱫ ᱵᱟᱰᱟᱭᱚᱜ-ᱟ ᱾ ᱫᱟᱹᱭᱠᱟᱹ ᱞᱮᱠᱟᱛᱮ M1 ᱫᱚ ᱱᱟᱱᱷᱟ ᱴᱟᱠᱟ ᱵᱚᱱ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱞᱩᱴ-ᱟᱜ ᱟᱨ ᱵᱟᱝ ᱨᱚᱠᱟ ᱴᱟᱠᱟ ᱵᱟᱝ ᱴᱟᱠᱟ ᱞᱮᱠᱟᱱᱟᱜ ᱡᱟᱦᱟᱱᱟᱜ ᱜᱮ ᱡᱟᱦᱟᱸ ᱟ,ᱰᱤ ᱞᱟᱜᱮ ᱩᱥᱟᱹᱨᱟᱹ ᱛᱮ ᱴᱟᱠᱟᱛᱮᱵᱚᱱ ᱵᱚᱫᱚᱞ ᱨᱩᱣᱟᱹᱲ ᱫᱟᱲᱮᱭᱟᱜ-ᱟ ᱾ M2 ᱫᱚ M1 ᱨᱮ ᱢᱮᱱᱟᱜ ᱡᱚᱛᱚ ᱴᱟᱠᱟ ᱥᱟᱶ ᱠᱷᱟᱴᱚ ᱚᱠᱛᱚ ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱟᱠᱟᱱ ᱠᱟᱹᱣᱰᱤ ᱠᱚ ᱥᱟᱶ ᱛᱤᱱᱟᱹᱜ ᱜᱟᱱ ᱵᱟᱡᱟᱨ ᱨᱮᱱᱟᱜ ᱠᱟᱹᱣᱰᱤ ᱦᱚᱸ ᱱᱚᱣᱟ ᱨᱮ ᱥᱮᱞᱮᱫ ᱟᱠᱟᱱᱟ ᱾
ᱡᱚᱜᱟᱣ ᱛᱟᱹᱞᱠᱟᱹ
ᱡᱷᱚᱛᱚᱣᱟᱜ ᱴᱷᱟᱹᱣᱠᱟ ᱛᱟᱦᱮᱱ ᱚᱠᱛᱚ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱫᱚᱨ ᱫᱟᱢ ᱨᱮ ᱢᱤᱫ ᱟᱹᱠᱷᱨᱤᱧᱤᱡ ᱟᱨ ᱵᱟᱝ ᱢᱤᱫ ᱟᱨᱦᱟᱣᱤᱡ ᱡᱟᱦᱟᱸ ᱛᱤᱱᱟᱹᱜ ᱥᱟᱢᱟᱱ ᱟᱹᱠᱷᱨᱤᱧ ᱥᱟᱱᱟᱭᱮ ᱠᱟᱱᱟ ᱚᱱᱟ ᱨᱮᱱᱟᱜ ᱢᱤᱫ ᱛᱟᱹᱞᱠᱟᱹ ᱴᱮᱵᱩᱞ ᱫᱚ ᱡᱚᱟᱜᱟᱣ ᱛᱟᱹᱞᱠᱟᱹ ᱵᱚᱱ ᱢᱮᱛᱟᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱟᱹᱣᱰᱤ ᱥᱟᱬᱮᱥ
ᱦᱤᱲᱤᱢᱵᱟ
ᱦᱤᱲᱤᱢᱵᱟ ᱥᱮ ᱦᱤᱲᱤᱢᱵᱤ (ᱤᱝᱨᱟᱹᱡᱤ: Hiḍimbī/Hiḍimbā, ᱥᱟᱝᱥᱠᱨᱤᱛ: हिडिम्बी/हिडिम्बा) ᱫᱚ ᱯᱟᱱᱰᱟᱣ ᱨᱮᱱ ᱮᱨᱟ ᱟᱨ ᱢᱚᱦᱟᱵᱷᱟᱨᱚᱛ ᱨᱮᱱ ᱢᱟᱨᱟᱝ ᱵᱤᱨᱵᱟᱱᱴᱟ ᱜᱷᱟᱴᱟᱛᱠᱟᱪ ᱨᱮᱱ ᱮᱝᱜᱟᱛᱮ ᱛᱟᱦᱮᱸᱠᱟᱱᱟ᱾ ᱩᱱᱤ ᱟᱫᱤ ᱯᱟᱨᱵᱽ ᱨᱮᱭᱟᱜ ᱟᱨᱮ ᱦᱩᱰᱤᱧ ᱯᱟᱨᱵᱽ (ᱦᱤᱲᱤᱢᱵᱟ ᱜᱩᱨ ᱵᱩᱨᱩ) -ᱨᱮ ᱵᱷᱤᱢᱮ ᱧᱟᱢ ᱞᱮᱫᱮᱭᱟ᱾ ᱩᱱᱤ ᱫᱚ ᱵᱷᱩᱴᱚᱱ ᱫᱮᱣᱤ (ᱥᱟᱝᱥᱨᱤᱛ: भुटनदेवी) ᱥᱮ ᱯᱟᱞᱞᱟᱣᱤ ᱢᱮᱱᱛᱮ ᱦᱚᱸ ᱠᱚ ᱥᱚᱫᱚᱨ ᱟᱠᱟᱫᱮᱭᱟ᱾
ᱦᱤᱲᱤᱢ ᱟᱨ ᱵᱷᱤᱢ
ᱠᱟᱹᱦᱱᱤ ᱫᱚ ᱢᱟᱦᱟᱵᱷᱟᱨᱟᱛ ᱨᱮᱭᱟᱜ ᱞᱟᱠᱥᱭᱟ ᱚᱲᱟᱜ ᱠᱷᱚᱱ ᱮᱦᱚᱵᱚᱜ-ᱟ, ᱩᱱ ᱫᱚ ᱯᱟᱱᱰᱟᱵᱽᱠᱚ ᱢᱤᱫ ᱩᱨᱱᱤ ᱵᱤᱨ ᱨᱮᱠᱚ ᱨᱟᱠᱟᱵ ᱪᱟᱞᱟᱣ ᱞᱮᱱᱟ᱾ ᱥᱟᱝᱜᱷᱟᱨ ᱞᱟᱝᱜᱟ ᱠᱟᱛᱮ ᱡᱚᱛᱚ ᱧᱤᱱᱫᱟᱹ ᱠᱚ ᱡᱟᱹᱯᱫ ᱠᱮᱫᱟ ᱟᱨ ᱵᱷᱤᱢ ᱫᱚ ᱧᱮᱞ ᱛᱚᱫᱟᱨᱚᱛ ᱨᱮᱭᱟᱜ ᱫᱟᱭᱤᱠᱮ ᱦᱟᱛᱟᱣ ᱠᱮᱫᱟ᱾
ᱵᱟᱯᱞᱟ
ᱦᱤᱲᱤᱢᱟ ᱜᱚᱡ ᱛᱟᱭᱚᱢ ᱦᱤᱲᱤᱢᱵᱟᱭ ᱵᱟᱯᱞᱟ ᱠᱮᱫᱮᱭᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱨᱡᱚ ᱵᱚᱝᱜᱟ
ᱥᱟᱸᱛᱨᱟᱜᱟᱪᱷᱤ
ᱥᱟᱸᱛᱨᱟᱜᱟᱪᱷᱤ ᱱᱚᱣᱟ ᱥᱟᱸᱛᱨᱟ ᱜᱟᱪᱷᱤ ᱫᱚ, ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱦᱟᱳᱲᱟ ᱡᱤᱞᱟ ᱱᱟᱜᱟᱨ ᱨᱮᱱᱟᱜ ᱢᱤᱫ ᱮᱞᱟᱠᱟ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱢᱮᱴᱨᱚᱯᱚᱞᱤᱴᱚᱱ ᱰᱮᱵᱷᱮᱞᱯᱚᱢᱮᱱᱴ ᱚᱛᱷᱚᱨᱤᱴᱤ (ᱠᱮ.ᱮᱢ.ᱰᱤ.ᱮ) ᱢᱤᱫ ᱦᱟᱹᱴᱤᱧ ᱟᱨ ᱦᱟᱵᱽᱲᱟ ᱱᱟᱜᱟᱨ ᱯᱩᱨᱚᱥᱚᱵᱷᱟ ᱜᱮ ᱵᱩᱜᱤ ᱵᱟᱹᱲᱤᱡ ᱮ ᱛᱚᱞᱟᱥ ᱛᱩᱱᱠᱷᱤ ᱭᱟ ᱾ ᱥᱟᱸᱛᱨᱟ ᱜᱟᱪᱷᱤ ᱡᱚᱸᱥᱚᱱ ᱪᱮ ᱪᱟᱝᱜᱲᱟ ᱨᱮᱞᱴᱮᱥᱚᱱ, ᱡᱟᱦᱟᱸ ᱫᱩᱠᱷᱤᱱ ᱱᱟᱠᱷᱟ ᱨᱮᱞ ᱯᱟᱹᱛᱭᱟᱹᱦᱚᱸ ᱟᱴᱮᱫ ᱢᱮᱱᱟᱜᱼᱟ,ᱟᱹᱰᱤ ᱦᱚᱨᱚᱵᱚᱨ ᱦᱚᱲ ᱜᱟᱡᱟᱲ ᱨᱮᱞ ᱴᱮᱥᱚᱱ ᱾ ᱦᱟᱵᱽᱲᱟ ᱪᱟᱝᱜᱲᱟ ᱨᱮᱞ ᱴᱮᱥᱚᱱ ᱠᱷᱚᱱ ᱥᱟᱸᱛᱨᱟ ᱜᱟᱪᱷᱤ ᱫᱚ ᱗ ᱠᱤᱞᱳᱢᱤᱴᱟᱨ ᱦᱩᱭᱩᱜᱼᱟ᱾ ᱱᱚᱣᱟ ᱴᱮᱥᱚᱱ ᱨᱮᱫᱚ ᱥᱟᱺᱜᱤᱧ ᱪᱟᱞᱟᱜ ᱨᱮᱞ ᱜᱟᱹᱰᱤ ᱠᱚ ᱠᱚ ᱥᱟᱯᱷᱟᱭᱟ ᱟᱨ ᱤᱱᱡᱤᱱ ᱠᱚ ᱡᱚᱛᱨᱟ ᱡᱩᱛᱨᱤ ᱭᱟ ᱾ ᱡᱟᱦᱟᱸ ᱫᱚᱵᱚᱱ ᱢᱮᱱᱟ (ᱠᱟᱨᱥᱮᱰ) ᱥᱟᱸᱛᱨᱟ ᱜᱟᱪᱷᱤ ᱨᱮ ᱠᱚᱞᱠᱟᱛᱟ ᱵᱟᱥ ᱥᱮᱱᱴᱨᱟᱞ ᱵᱚᱥ ᱴᱟᱨᱢᱤᱱᱟᱥ ᱦᱚᱸ ᱢᱮᱱᱟᱜ ᱟ ᱾ ᱱᱚᱣᱟ ᱴᱮᱥᱚᱱ ᱥᱩᱨ ᱨᱮᱜᱮᱠᱳᱱᱟ ᱮᱠᱥᱯᱮᱥᱳᱭᱮ ᱠᱟᱦᱟᱸ ᱠᱚᱞᱠᱟᱛᱟ ᱰᱚᱞᱚᱱ ᱦᱚᱨᱟᱨ ᱦᱩᱜᱞᱤ ᱯᱩᱨᱩᱵ ᱢᱤᱫᱤᱱ ᱯᱩᱨᱥᱚᱲᱚᱠ ᱥᱟᱞᱟᱜ ᱦᱚᱸ ᱡᱚᱯᱚᱲᱟᱣ ᱠᱟᱛᱮᱱᱟᱥᱟᱱᱟᱞ ᱦᱟᱭ ᱳᱭᱮᱛᱟᱞᱟᱛᱮ ᱫᱤᱞᱞᱤ ᱢᱩᱢᱵᱟᱭ ᱥᱟᱞᱟᱜ ᱦᱚᱨ ᱛᱤᱡ ᱢᱮᱱᱟᱜ ᱟ ᱾ᱥᱟᱸᱛᱨᱟ ᱜᱟᱪᱷᱤ ᱨᱮ ᱢᱮᱱᱟᱜ ᱟᱟᱯᱱᱟᱨ ᱛᱩᱱᱠᱷᱤ ᱛᱮ ᱨᱮᱞ ᱨᱮᱱᱟᱜ ᱥᱟᱢᱟᱱ ᱥᱟᱜᱟᱲ ᱰᱟᱵᱟ ᱠᱟᱹᱴᱤᱡ ᱠᱟᱹᱨᱠᱷᱟᱱᱟ ᱟᱨ ᱟᱭᱢᱟ ᱛᱟᱦᱮᱸᱱ ᱚᱲᱟᱜ (ᱨᱮᱞ ᱠᱚᱞᱚᱱᱤ) ᱱᱚᱣᱟ ᱥᱟᱸᱛᱨᱟ ᱜᱟᱪᱷᱤ ᱜᱮ ᱦᱟᱵᱽᱲᱟ ᱯᱷᱩᱞ ᱛᱮᱫ ᱞᱮᱠᱟᱛᱮᱭ ᱥᱚᱫᱚᱨᱚᱜ ᱟ,ᱤᱡᱩᱜ ᱠᱟᱱ ᱟᱨ ᱵᱟᱨᱯᱮ ᱥᱮᱨᱢᱟ ᱛᱟᱭᱚᱢ ᱾ ᱱᱚᱰᱮ ᱟᱹᱰᱤ ᱢᱟᱨᱟᱝᱟᱦᱟᱨ ᱢᱮᱱᱟᱜ ᱟ ᱡᱟᱦᱟᱸᱧᱩᱛᱩᱢ ᱛᱮ ᱦᱚᱲ ᱠᱚ ᱵᱟᱰᱟᱭᱟ ᱚᱱᱟ ᱫᱚ ᱥᱟᱸᱛᱨᱟ ᱜᱟᱪᱷᱤ ᱡᱷᱤᱞ ᱾ᱨᱟᱵᱟᱝ ᱨᱮᱫᱚ ᱱᱚᱣᱟ ᱟᱦᱟᱨ ᱨᱮ ᱟᱹᱰᱤ ᱥᱟᱺᱜᱤᱧ ᱥᱟᱺᱜᱤᱧ ᱫᱤᱥᱚᱢ ᱯᱟᱨᱚᱢ ᱫᱤᱥᱚᱢ ᱠᱷᱚᱱ ᱟᱭᱢᱟ ᱞᱮᱠᱟᱱ ᱪᱮᱸᱬᱮ ᱵᱟᱨ ᱯᱮ ᱪᱟᱸᱫᱚ ᱞᱟᱹᱜᱤᱫ ᱦᱤᱨᱤ ᱠᱚ ᱦᱤᱡᱩᱜ ᱟ, ᱵᱚᱪᱷᱚᱨ ᱵᱚᱪᱷᱚᱨ᱾
ᱱᱟᱜᱟᱢ ᱤᱥ ᱥᱚᱛᱚᱠ ᱮᱦᱚᱵ ᱨᱮ ᱥᱟᱸᱛᱨᱟᱜᱟᱪᱷᱤ ᱫᱚ ᱢᱤᱴᱟᱸ ᱟᱛᱩ ᱛᱟᱦᱮᱸ ᱠᱟᱱᱟ᱾ᱚᱱᱟᱨᱮᱱᱟᱜ ᱢᱤᱫ ᱯᱟᱦᱴᱟ ᱫᱚ ᱦᱟᱣᱲᱟ ᱯᱩᱥᱚᱵᱷᱟ ᱨᱮ᱾ ᱢᱤᱫ ᱢᱟ.ᱱᱢᱤ ᱭᱟᱜ ᱠᱮᱭ ᱠᱟᱛᱷᱟ ᱱᱚᱣᱟ ᱚᱧᱪᱚᱞ ᱨᱮ ᱪᱚᱣᱫᱷᱩᱨᱤ ᱜᱩᱥᱴᱤ ᱜᱮ ᱢᱟ.ᱡᱽᱦᱤ ᱞᱮᱠᱟ ᱠᱚ ᱛᱟᱦᱮᱸ ᱠᱟᱱᱟ᱾ ᱩᱱᱠᱩ ᱫᱚ ᱵᱟᱨᱮᱱᱫᱚᱨᱚ ᱵᱟᱢᱲᱮ ᱠᱟᱱᱟ ᱠᱚ᱾[᱒] ᱛᱮᱦᱮᱧ ᱠᱷᱚ ᱓᱐᱐ ᱥᱮᱨᱢᱟ ᱢᱟᱲᱟᱸ ᱨᱮ ᱰᱤᱦᱤ ᱵᱟᱲᱜᱮ ᱵᱮᱱᱟᱣ ᱟᱱ ᱛᱟᱦᱮᱸᱫ᱾ᱚᱠᱚ ᱧᱮᱞᱛᱮ,ᱟᱨ ᱠᱚ ᱠᱚ ᱦᱮᱡ ᱮᱱᱟ᱾ ᱥᱟᱸᱛᱨᱟᱜᱟᱪᱷᱤ ᱨᱮᱞ ᱴᱮᱥᱚᱱ ᱧᱩᱛᱟᱢ ᱞᱮᱱᱟ ᱱᱚᱣᱟ ᱴᱟᱸᱶ ᱟᱛᱮ ᱜᱮ᱾ᱟᱨ ᱢᱤᱫᱴᱟᱸ ᱨᱮᱞ ᱴᱮᱥᱚᱱ ᱥᱟᱸᱛᱨᱟᱜᱟᱪᱷᱤ ᱥᱩᱨ ᱨᱮ ᱨᱟᱢᱨᱟᱡᱟᱛᱚᱞᱟ᱾ᱱᱚᱣᱟ ᱦᱚᱸᱥᱟᱸᱛᱨᱟᱜᱟᱪᱷᱤ ᱟ.ᱛᱩ ᱢᱤᱫ ᱦᱟ.ᱴᱤᱧ ᱨᱮᱱᱟᱜ ᱯᱩᱱ ᱦᱟ.ᱴᱤᱧ ᱜᱮᱠᱚ ᱢᱮᱱ ᱛᱟᱦᱮᱸᱫ᱾
ᱥᱟᱸᱛᱨᱟᱜᱟᱪᱷᱤ ᱨᱮ ᱑᱑᱘᱕᱗ ᱠᱷᱤᱨᱥᱴᱟᱵᱫᱚ ᱨᱮ ᱯᱩᱭᱞᱩ ᱥᱚᱨᱠᱟᱨ ᱮᱢ ᱜᱚᱲᱚ ᱛᱮ ᱦᱟᱣᱲᱟ ᱡᱤᱞᱟ ᱨᱮᱱᱟᱜ ᱯᱟ.ᱨᱥᱤ ᱛᱮ ᱤᱛᱩᱱ ᱟᱥᱲᱟ ᱵᱮᱱᱟᱣ ᱞᱮᱱᱟ᱾ ᱛᱟᱭᱚᱢ ᱫᱟᱨᱟᱢ ᱱᱚᱣᱟ ᱤᱛᱩᱱ ᱟᱥᱲᱟ ᱫᱚ "ᱥᱟᱸᱛᱨᱟᱜᱟᱪᱷᱤ ᱛᱟᱞᱟ ᱤᱸᱨᱮᱡᱤ ᱤᱛᱩᱱ ᱟᱥᱲᱟ" ᱥᱟᱞᱟᱜ ᱠᱚ ᱜᱚᱭᱚᱱ ᱠᱮᱜ -ᱟ᱾ᱟᱨ ᱱᱚᱣᱟ ᱫᱚ ᱤᱸᱨᱮᱡᱤ,ᱵᱟᱝᱞᱟ ᱵᱟᱨᱭᱟ ᱯᱟ.ᱨᱥᱤ ᱤᱛᱩᱱ ᱟᱥᱲᱟ ᱵᱮᱱᱟᱣ ᱦᱩᱭ ᱮᱱᱟ᱾ ᱑᱙᱒᱕ ᱠᱷᱤᱨᱥᱴᱟᱵᱫᱚ ᱱᱚᱣᱟ ᱤᱛᱩᱱ ᱟᱥᱲᱟ ᱥᱟᱸᱛᱨᱟᱜᱟᱪᱷᱤ ᱠᱮᱫᱟᱨᱱᱚᱛᱽ ᱤᱱᱥᱴᱤᱴᱤᱩᱥᱚᱱ ᱨᱮ ᱟ.ᱨᱩᱭᱮᱱᱟ᱾ <!---ᱫᱤᱠ ᱩᱫᱩᱜ ᱥᱟᱸᱛᱨᱟᱜᱟᱪᱷᱤ  ᱒᱒.᱕᱘᱐᱑° ᱩᱛᱛᱚᱨ ᱘᱘.᱒᱖᱙᱖᱓
ᱥᱟᱸᱛᱨᱟᱜᱟᱪᱷᱤ ᱟᱲᱮ ᱯᱟᱥᱮ ᱦᱟᱳᱲᱟ ᱨᱮᱱᱟᱜ ᱠᱚ ᱫᱚ ᱨᱟᱢᱨᱟᱡᱟᱛᱚᱞ ,ᱡᱚᱜᱟᱪᱷᱟ,ᱵᱟᱠᱥᱟᱲᱟ, ᱩᱱᱥᱟᱱᱤ ᱜᱚᱲᱯᱟ।
ᱨᱮᱞ ᱠᱚ
ᱟᱨ ᱦᱚᱸ ᱧᱮᱞ:ᱥᱸᱛᱨᱟ ᱜᱟᱪᱷᱤ ᱨᱮᱞᱳᱭᱮ ᱡᱚᱸᱥᱚᱱ
ᱱᱤᱛ ᱫᱩᱠᱷᱤᱱ ᱯᱩᱨᱵᱚ ᱨᱮᱞ ᱳᱭᱮ ᱢᱟᱲᱝ ᱧᱩᱛᱩᱢ ᱛᱟᱸᱦᱮ ᱠᱟᱱᱟ ᱵᱮᱝᱜᱚᱞ- ᱱᱟᱜᱯᱩᱨ ᱨᱮᱞ ᱳᱭᱮ, ᱑᱙᱐᱐ ᱠᱷᱥᱴᱟᱵᱫᱚ ᱨᱮ ᱦᱟᱳᱲᱟ ᱥᱟᱞᱟᱜ ᱢᱮᱥᱟ ᱞᱮᱱᱟ, ᱩᱱ ᱚᱠᱛᱚ ᱥᱟᱸᱛᱨᱟ ᱜᱟᱪᱷᱤ ᱠᱷᱚᱱ ᱥᱟᱞᱤᱢᱟᱨ ᱨᱮᱞ ᱴᱮᱥᱚᱱ ᱫᱷᱟᱹᱵᱡ ᱓ᱢᱟᱭᱤᱞ ᱟᱨ ᱵᱟᱝ |᱕ ᱠᱤᱢᱤ ᱠᱷᱟᱴᱚ ᱦᱚᱨ ᱠᱚ ᱵᱮᱣᱟᱣ ᱞᱮᱫᱟ,ᱛᱟᱭᱣᱚᱢ ᱚᱱᱰᱮ ᱠᱷᱚᱱ ᱢᱟᱨᱟᱝ ᱢᱟᱨᱟᱝ ᱤᱥᱴᱤᱢᱟᱨ ᱛᱮ ᱱᱟᱹᱭ ᱠᱚ ᱯᱟᱚᱢ ᱛᱟᱸᱦᱮᱫ ᱠᱤᱫᱤᱨ ᱯᱩᱨ ᱰᱚᱠ ᱛᱮ ᱢᱟᱞ ᱠᱚ ᱤᱫᱤ ᱛᱟᱸᱦᱮᱫ ।
ᱯᱟᱹᱴᱷᱣᱟᱹ ᱠᱚ ᱞᱟᱹᱜᱤᱫ ᱤᱛᱩᱱ ᱟᱥᱲᱟ ᱢᱮᱱᱟᱜ ᱟ। ᱟᱨ ᱟᱹᱥᱩᱛᱳᱥ ᱢᱩᱠᱚᱨᱡᱤ ᱧᱩᱛᱩᱢ ᱢᱤᱫ ᱢᱟᱨᱟᱝ ᱵᱤᱫᱭᱟᱹᱜᱟᱱ ᱠᱮᱫ ᱩᱰᱷᱟᱹᱣ ᱞᱮᱫᱟ[᱘]ᱮᱴᱟᱜ ᱵᱤᱫᱟᱹ ᱜᱟᱲ ᱠᱚᱫᱚ ᱠᱮᱫᱟᱨᱱᱟᱛᱷ ,ᱥᱩᱨᱮᱱᱫᱚᱨᱚᱱᱟᱛᱷ,ᱵᱷᱱᱩᱢᱚᱛᱤ,ᱡᱚᱜᱟᱪᱷᱟ ᱠᱩᱲᱤ ᱜᱤᱫᱨᱟᱹ ᱤᱛᱩᱱ ᱟᱥᱲᱟ,ᱮᱤᱥ ᱨᱮᱞᱳᱭᱮ ᱢᱤᱠᱥᱤᱰ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱤᱥᱠᱩᱞ,ᱥᱟᱸᱛᱨᱟᱜᱟᱪᱷᱤ ᱢᱤᱠᱥᱤᱰ ᱦᱟᱭ ᱤᱥᱠᱩᱞ,ᱡᱚᱜᱟᱪᱷᱟ ᱦᱟᱭ ᱤᱥᱠᱩᱞ,ᱵᱮ ᱥᱚᱨᱠᱟᱨ ᱵᱷᱤᱛᱨᱤ ᱨᱮ ᱥᱮᱱ ᱢᱮᱨᱤᱡ ᱠᱚᱱᱵᱷᱮᱱᱴ ,ᱤᱥᱠᱩᱞ ᱢᱟᱨᱤᱭᱟᱥ ᱰᱮ ᱟᱨ ᱩᱥᱟ ᱢᱟᱨᱴᱤᱱ ᱤᱥᱠᱩᱞ । ᱥᱤ ᱵᱤ ᱮᱥᱤ ᱵᱳᱨᱰ ᱠᱮᱱᱫᱚᱨᱚ ᱤᱛᱩᱱ ᱟᱥᱲᱟ
ᱛᱤᱵᱚᱛᱤ ᱟᱥᱨᱚᱢ
ᱥᱟᱸᱛᱨᱟ ᱜᱟᱪᱷᱤ ᱫᱟᱞᱟᱞ ᱯᱩᱠᱩᱨ ᱟᱲᱮ ᱯᱟᱥᱮ ᱛᱤᱵᱚᱛᱛᱤ ᱵᱟᱵᱟ ᱟᱥᱨᱚᱢ ᱢᱮᱱᱟᱜ -ᱟ: ᱱᱩᱭ ᱛᱤᱵᱚᱛᱛᱤ ᱵᱟᱵᱟ ᱫᱚ ᱢᱤᱫ ᱵᱟᱹᱜᱟᱹᱞᱤ ᱥᱟᱹᱫᱩᱭ ᱛᱟᱸᱦᱮ ᱠᱟᱱᱟ।[᱑᱕] ᱑᱙᱒᱙ ᱠᱷᱤᱥᱴᱵᱫᱚ ᱨᱮ ᱱᱚᱵᱷᱮᱢᱵᱚᱨ ᱨᱮ ᱛᱷᱟᱯᱚᱱ ᱞᱮᱱᱟᱪᱮᱞᱟ ᱠᱚ ᱧᱩᱛᱩᱢ ᱟᱫ ᱛᱟᱸᱦᱮᱫ ᱛᱤᱵᱚᱛᱛᱤ ᱵᱟᱵᱟ ᱵᱮᱫᱟᱛᱚ ᱟᱥᱨᱚᱢ, ᱥᱨᱚᱢ ᱨᱮᱱᱟᱜ ᱚᱛ ᱦᱟᱥᱟ ᱚᱭ ᱠᱤᱨᱤᱧ ᱞᱮᱫᱟ ᱵᱤᱥᱱᱩᱯᱚᱫᱚ ᱧᱩᱛᱩᱢ ᱢᱤᱫ ᱦᱚᱲ ᱛᱤᱵᱚᱛᱛᱤ ᱵᱟᱵᱟ ᱟᱡ ᱯᱩᱭᱞᱩ ᱤᱴᱟᱭ ᱜᱟᱹᱛᱷᱱᱤ ᱞᱮᱫᱟᱛᱟᱭᱚᱢ । ᱛᱟᱭᱚᱢ ᱛᱮ ᱠᱚᱞᱠᱟᱛ ᱮᱱᱴᱟᱞᱤ ᱨᱤᱱᱤᱡ ᱢᱤᱫ ᱦᱚᱲ ᱟᱨ ᱦᱚᱸ ᱟᱥᱨᱚᱢ ᱞᱟᱜᱩᱫ ᱚᱛ ᱦᱟᱥᱟᱭ ᱠᱤᱨᱤᱧ ᱞᱮᱫᱟ।
ᱥᱤᱫᱷᱤ ᱦᱚᱱᱚᱛ
ᱥᱤᱫᱷᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱥᱤᱫᱷᱤ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱨᱤᱣᱟ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱱᱟᱜᱟᱢ
ᱥᱤᱫᱷᱤ ᱢᱚᱫᱷᱭᱚ ᱯᱨᱚᱫᱮᱥ᱾ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱫᱟᱜ ᱥᱤᱢᱟᱹ ᱵᱮᱱᱟᱣᱟ ᱾ ᱥᱤᱫᱷᱤ ᱟᱡᱟᱜ ᱯᱨᱟᱠᱨᱤᱛᱤᱠ ᱦᱚᱭ, ᱱᱟᱜᱟᱢᱤᱭᱟᱹ ᱞᱟᱹᱠᱛᱤ ᱟᱨ ᱥᱟᱸᱥᱠᱨᱤᱛᱤᱠ ᱨᱮᱦᱮᱫ ᱞᱟᱹᱜᱤᱫ ᱛᱮ ᱥᱮᱱᱚᱜ ᱟᱠᱚ ᱾ ᱥᱤᱫᱷᱤ ᱨᱮ ᱦᱚᱱᱚᱛ ᱨᱮᱱᱟᱜ ᱥᱚᱱ ᱜᱟᱰᱟ ᱠᱷᱚᱱ ᱚᱱᱰᱚᱜ ᱟᱠᱟᱱ ᱟᱨ ᱠᱚᱭᱞᱟ ᱡᱚᱢᱟ ᱥᱟᱶᱛᱮ ᱟᱹᱰᱤ ᱜᱟᱱ ᱱᱟᱪᱟᱨᱟᱞ (Natural) ᱥᱚᱸᱥᱟᱫᱷᱟᱱ ᱢᱮᱱᱟᱜᱼᱟ, ᱟᱫᱚ ᱫᱤᱥᱚᱢ ᱡᱟᱠᱟᱛ ᱨᱤᱱ ᱢᱩᱬ ᱩᱫᱷᱭᱚᱜ ᱮ ᱮᱢᱟ ᱠᱚᱣᱟ ᱾
ᱱᱚᱣᱟ ᱵᱤᱨᱵᱟᱞ ᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱾ ᱴᱚᱴᱷᱟ ᱨᱮ ᱢᱮᱱᱟᱜ ᱥᱚᱸᱡᱚᱭ ᱴᱟᱭᱜᱟᱨ ᱨᱤᱡᱟᱨᱵ ᱟᱨᱵᱟᱝ ᱥᱚᱸᱡᱚᱭ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱟᱫᱚ ᱱᱚᱸᱰᱮ ᱛᱟᱨᱩᱵ ᱵᱟᱦ ᱥᱚᱵᱷᱟ ᱮ ᱞᱟᱹᱭ ᱭᱟ ᱾ ᱢᱤᱫᱴᱟᱹᱝ ᱵᱟᱜᱟᱱ ᱦᱚᱸ ᱢᱮᱱᱟᱜᱼᱟ ᱼ ᱯᱟᱨᱟᱥᱞᱤ ᱾
ᱰᱤᱵᱤᱡᱚᱱ
ᱥᱤᱫᱷᱤ ᱦᱚᱱᱚᱛ ᱨᱮ ᱮᱭᱟᱭ ᱛᱟᱦᱥᱤᱞ ᱥᱮᱞᱮᱫ ᱢᱮᱱᱟᱜᱼᱟ : ᱵᱟᱦᱟᱨᱤ, ᱪᱩᱨᱦᱟᱴ, ᱜᱚᱯᱟᱫ ᱵᱟᱱᱟᱥ, ᱨᱟᱢᱯᱩᱨ ᱱᱟᱭᱠᱤᱱ, ᱢᱚᱡᱷᱳᱞᱤ, ᱠᱩᱥᱢᱤ ᱟᱨ ᱥᱤᱦᱟᱣᱟᱞ ᱾ ᱱᱚᱣᱟ ᱦᱚᱱᱚᱛ ᱨᱮ ᱯᱩᱱᱭᱟ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ, ᱪᱩᱨᱦᱟᱴ, ᱥᱤᱫᱷᱤ, ᱥᱤᱦᱟᱣᱟᱞ ᱟᱨ ᱫᱷᱳᱦᱟᱱᱤ ᱾ ᱱᱚᱣᱟ ᱡᱚᱛᱚ ᱥᱤᱫᱷᱤ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱚᱛᱱᱚᱜ
ᱥᱤᱫᱷᱤ ᱦᱚᱱᱚᱛ ᱯᱚᱱᱚᱛ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱠᱚᱬ ᱥᱤᱢᱟᱹ ᱨᱮ ᱒᱒,᱔᱗᱕ ᱟᱨ ᱒᱔.᱔᱒᱑᱐ ᱠᱚᱧᱮ ᱚᱥᱟᱨ ᱟᱨ ᱘᱑:᱑᱘᱔᱐ ᱟᱨ ᱘᱒᱔᱘᱓᱐ ᱥᱟᱢᱟᱝ ᱫᱤᱥᱟᱹ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱠᱚᱧᱮᱼᱥᱟᱢᱟᱝ ᱨᱮ ᱥᱤᱸᱜᱨᱚᱞᱤ ᱦᱚᱱᱚᱛ, ᱥᱟᱢᱟᱝ ᱨᱮ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱠᱚᱨᱤᱭᱟ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱨᱤᱣᱟ ᱦᱚᱱᱚᱛ ᱢᱮᱱᱟᱜᱼᱟ ᱾
ᱥᱤᱫᱷᱤ ᱦᱚᱱᱚᱛ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱑᱘,᱓᱑,᱑᱕᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱫᱚ ᱒᱐᱐᱑ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱓.᱐᱓% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱐᱘% ᱦᱚᱲ ᱮᱞ ᱦᱤᱱᱫᱤ ᱟᱨ ᱐.᱗᱙% ᱜᱚᱸᱰᱤ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲ ᱞᱮ ᱟ ᱛᱟᱦᱮᱸᱫ ᱾
ᱥᱤᱫᱷᱤ ᱨᱮ ᱨᱚᱨᱚᱲ ᱯᱟᱹᱨᱥᱤ ᱫᱚ ᱵᱟᱜᱷᱮᱞᱤ ᱠᱟᱱᱟ, ᱚᱠᱚᱭᱟᱜ ᱦᱤᱱᱫᱤ ᱥᱟᱶᱛᱮ ᱗᱒-᱙᱑% ᱥᱚᱢᱟᱱ ᱜᱮᱭᱟ (ᱡᱟᱨᱢᱟᱱ ᱟᱨ ᱤᱝᱜᱽᱞᱤᱥ ᱞᱟᱹᱜᱤᱫ ᱖᱐% ᱵᱟᱨᱟᱵᱟᱨᱤ ᱨᱮ) ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗᱘,᱐᱐,᱐᱐᱐ ᱦᱚᱲ ᱤᱫᱤ ᱛᱮ ᱨᱚᱲ ᱟᱠᱚ; ᱟᱨ ᱜᱚᱸᱰᱤ, ᱢᱤᱫ ᱫᱨᱟᱵᱤᱲ ᱯᱟᱹᱨᱥᱤ, ᱟᱫᱚ ᱜᱚᱸᱰ ᱟᱹᱫᱤᱵᱟᱹᱥᱤ ᱠᱚᱢ ᱠᱷᱚᱱ ᱠᱚᱢ ᱒᱐᱐,᱐᱐᱐ ᱢᱮᱢᱵᱟᱨ ᱠᱚ ᱨᱚᱲᱟ ᱟᱨ ᱫᱮᱣᱱᱟᱜᱨᱤ ᱪᱤᱠᱤ ᱛᱮ ᱚᱞ ᱞᱟᱠᱚ ᱾
ᱥᱤᱫᱷᱤ ᱨᱮ ᱥᱮᱪᱮᱫ
᱑᱙᱘᱐ ᱨᱮ, ᱚᱠᱟ ᱠᱛᱚ ᱟᱨᱡᱩᱱ ᱥᱤᱝ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ, ᱚᱱᱟ ᱚᱠᱛᱚ ᱥᱤᱫᱷᱤ ᱦᱚᱱᱚᱛ ᱨᱮ ᱥᱮᱪᱮᱫ ᱵᱮᱵᱚᱥᱛᱟ ᱨᱮᱱᱟᱜ ᱟᱨ ᱰᱮᱦᱮᱨ ᱛᱮᱫ ᱵᱟᱰᱟᱭ ᱞᱟᱹᱜᱤᱫ ᱛᱮ ᱢᱤᱫ ᱠᱩᱢᱩᱴ ᱴᱷᱟᱯᱚᱱ ᱟᱠᱟᱱᱟ ᱾ ᱱᱚᱣᱟ ᱵᱟᱰᱟᱭ ᱞᱟᱹᱜᱤᱫ ᱠᱟᱹᱢᱤ ᱟᱠᱟᱱᱟ ᱟᱫᱚ ᱥᱤᱫᱷᱤ ᱦᱚᱱᱚᱛ ᱨᱮᱱᱟᱜ ᱢᱟᱬᱟᱝ ᱟᱥᱲᱟ ᱚᱠᱟ ᱛᱟᱦᱮᱸ ᱠᱟᱰᱟ, ᱟᱧ ᱱᱚᱣᱟ ᱦᱚᱸ ᱢᱟᱬᱟᱝ ᱜᱨᱮᱡᱩᱣᱟᱴ ᱚᱠᱟ ᱛᱟᱦᱮᱸ ᱠᱟᱱᱟ ᱾
ᱱᱚᱣᱟ ᱯᱚᱯᱩᱞᱟᱨ ᱞᱮᱠᱟᱛᱮ ᱩᱭᱦᱮᱨ ᱞᱮᱱᱟ ᱛᱟᱦᱮᱸᱫ ᱟᱫᱚ ᱨᱟᱡᱟ ᱥᱟᱦᱟᱵ ᱢᱟᱫᱷᱟᱵᱷ ᱥᱤᱫᱷᱤ ᱠᱷᱚᱱ ᱜᱨᱮᱡᱩᱣᱟᱴ ᱞᱮ ᱟ ᱛᱟᱦᱮᱸᱫ ᱾ ᱥᱟᱨᱵᱷᱮ ᱠᱟᱛᱮ ᱵᱟᱰᱟᱭ ᱮᱱᱟ ᱡᱮ ᱥᱨᱤ ᱫᱤᱣᱟᱠᱟᱨ ᱵᱟᱦᱟᱫᱩᱨ ᱥᱤᱝ, ᱟᱹᱛᱩ ᱡᱷᱟᱞᱣᱟᱨ (ᱪᱩᱨᱦᱟᱴ), ᱟᱞᱞᱟᱦᱟᱵᱟᱫᱽ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱨᱮᱡᱩᱣᱟᱴ ᱟᱠᱟᱫᱟ ᱾ ᱩᱱᱤᱫᱚ ᱑᱙᱒᱔ ᱨᱮ ᱵᱤᱮ ᱟᱠᱟᱫᱟ ᱟᱨ ᱑᱙᱒᱖ ᱨᱮ ᱟᱞᱞᱟᱦᱟᱵᱟᱫᱽ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱞᱮᱞᱵᱤ ᱦᱚᱸ ᱯᱟᱲᱦᱟᱣ ᱟᱠᱟᱫᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱥᱤᱫᱷᱤ ᱦᱚᱱᱚᱛ ᱨᱮ ᱡᱷᱟᱞᱣᱟᱨ (ᱪᱩᱨᱦᱟᱴ) ᱨᱮ ᱯᱨᱟᱠᱴᱤᱠ ᱠᱟᱛᱮ ᱟᱨ ᱵᱟᱥᱟ ᱞᱟᱹᱜᱤᱫ ᱛᱮ ᱨᱩᱣᱟᱲ ᱦᱮᱡ ᱮᱱᱟ ᱾
ᱱᱚᱣᱟ ᱦᱚᱸ ᱴᱷᱟᱯᱚᱱ ᱞᱮᱱᱟ ᱥᱤᱫᱷᱤ ᱨᱮ ᱯᱟᱭᱞᱩ ᱟᱥᱲᱟ ᱵᱟᱲᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱟᱥᱲᱟ ᱫᱚ ᱥᱟᱨᱵᱷᱮ ᱠᱟᱛᱮ ᱑᱐᱐ ᱥᱟᱞ ᱢᱟᱬᱟᱝ, ᱟᱫᱚ ᱑᱘᱘᱐ ᱥᱟᱞ ᱥᱩᱨᱥᱯᱩᱨ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ ᱛᱷᱚᱠ:AWB
ᱪᱳᱨᱦᱮᱛᱟ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱪᱷᱳᱨᱦᱮᱛᱟ (Chaya) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱑᱒ ᱜᱚᱴᱟᱝ ᱠᱚᱲᱟ ᱟᱨ ᱒᱐᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱔᱑᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱖᱔ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕.᱓᱕ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱑᱙ ᱜᱚᱴᱟᱝ ᱠᱚᱲᱟ ᱟᱨ ᱒᱗᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱘᱖᱒, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱖᱘᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱐.᱖᱒ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱖.᱔᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱓.᱐᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱪᱳᱨᱦᱮᱛᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱞᱟᱴᱤᱱ ᱯᱟᱹᱨᱥᱤ
ᱞᱟᱴᱤᱱ ᱯᱟᱹᱨᱥᱤ (ᱞᱟᱴᱤᱱ: lingua latīna;) ᱫᱚ ᱢᱤᱫ ᱤᱴᱟᱞᱤᱭᱟᱹ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱯᱟᱹᱨᱥᱤ ᱫᱚ 'ᱞᱟᱴᱤᱭᱚᱢ' ᱟᱨ 'ᱢᱟᱨᱮ ᱨᱳᱢ' ᱨᱮ ᱠᱚ ᱨᱚᱲ ᱠᱟᱱᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱮᱴᱟᱜ ᱤᱭᱩᱨᱚᱯᱤᱭᱟᱹ ᱯᱟᱹᱨᱥᱤ ᱞᱮᱠᱟ ᱜᱮ, ᱢᱟᱨᱮ ᱥᱤᱧᱚᱛᱤᱭᱟᱹ-ᱤᱭᱩᱨᱚᱯᱤᱭᱟᱹ ᱯᱟᱹᱨᱥᱤ ᱠᱷᱚᱱ ᱡᱟᱱᱟᱢ ᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱡᱟᱱᱟᱢ ᱫᱚ ᱤᱴᱟᱞᱤᱭᱟᱹ ᱯᱮᱱᱤᱱᱥᱩᱞᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱱᱤᱛ ᱜᱩᱨ ᱟᱠᱟᱱ ᱯᱟᱹᱨᱥᱤ ᱠᱟᱱ ᱨᱮᱦᱚᱸ, ᱱᱮᱛᱟᱨ ᱦᱚᱸ ᱟᱭᱢᱟ ᱟᱪᱮᱛ, ᱯᱟᱹᱨᱥᱤ ᱯᱟᱹᱨᱩᱠᱷᱤᱭᱟᱹ ᱟᱨ ᱠᱤᱨᱤᱥᱛᱟᱱ ᱯᱟᱫᱽᱨᱤ ᱱᱟᱯᱟᱴ ᱛᱮ ᱜᱮ ᱠᱚ ᱨᱚᱲ ᱫᱟᱲᱮᱭᱟᱜᱼᱟ ᱾ ᱱᱤᱛ ᱦᱚᱸ ᱟᱭᱢᱟ ᱟᱥᱲᱟ ᱟᱨ ᱩᱥᱩᱞ ᱵᱤᱨᱫᱟᱹᱜᱟᱲ ᱨᱮ ᱱᱚᱶᱟ ᱫᱚ ᱠᱚ ᱯᱟᱲᱦᱟᱜ ᱠᱟᱱ ᱜᱮᱭᱟ ᱾ ᱞᱟᱴᱤᱱ ᱯᱟᱹᱨᱥᱤ ᱫᱚ ᱱᱟᱶᱟ ᱟᱹᱲᱟᱹ ᱥᱤᱨᱤᱡᱽ ᱞᱟᱹᱜᱤᱫ ᱠᱚ ᱵᱮᱵᱷᱟᱨᱮᱫᱼᱟ ᱾ ᱞᱟᱴᱤᱱ ᱵᱮᱜᱚᱨ ᱮᱴᱟᱜ ᱤᱴᱟᱞᱤᱭᱟᱹ ᱜᱷᱟᱨᱚᱸᱡᱽ ᱨᱮᱱᱟᱜ ᱡᱚᱛᱚ ᱯᱟᱹᱨᱥᱤ ᱢᱮᱴᱟᱣ ᱪᱟᱵᱟᱭᱮᱱᱟ ᱾
ᱞᱮᱠᱟᱱ
ᱵᱟᱨ ᱞᱮᱠᱟᱱ ᱞᱟᱴᱤᱱ ᱯᱟᱹᱨᱥᱤ ᱟᱸᱡᱚᱢᱚᱜᱼᱟ, ᱢᱤᱫ ᱫᱚ ᱠᱞᱟᱥᱤᱠᱟᱞ ᱞᱟᱴᱤᱱ ᱟᱨ ᱵᱷᱩᱞᱜᱟᱨ ᱞᱟᱴᱤᱱ ᱾ ᱠᱞᱟᱥᱤᱠᱟᱞ ᱞᱟᱴᱤᱱ ᱯᱟᱹᱨᱥᱤ ᱫᱚ ᱥᱮᱪᱮᱫ ᱟᱠᱟᱱ ᱨᱚᱢᱟᱱ ᱦᱚᱲ ᱠᱚ ᱵᱮᱵᱷᱟᱨᱮᱫᱼᱟ ᱾ ᱱᱚᱶᱟ ᱯᱟᱹᱨᱥᱤ ᱫᱚ ᱨᱚᱢᱟᱱ ᱠᱟᱛᱷᱚᱞᱤᱠ ᱪᱚᱨᱪ ᱨᱮ ᱠᱚ ᱵᱮᱵᱷᱟᱨᱮᱫᱼᱟ ᱟᱨ ᱡᱮᱜᱮᱛ ᱨᱮ ᱟᱭᱢᱟ ᱯᱟᱹᱴᱷᱟᱣᱟᱹ ᱠᱚ ᱯᱟᱲᱦᱟᱣᱮᱫᱼᱟ ᱾ ᱵᱷᱩᱞᱜᱟᱨ ᱞᱟᱴᱤᱱ ᱟᱹᱰᱤ ᱥᱟᱫᱷᱟᱨᱚᱱ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱫᱷᱟᱨᱚᱱ ᱨᱚᱢᱟᱱ ᱦᱚᱲ ᱠᱚ ᱨᱚᱲ ᱮᱫᱼᱟ ᱾ ᱱᱚᱶᱟ ᱞᱮᱠᱟᱱ ᱯᱟᱹᱨᱥᱤ ᱫᱚ ᱨᱚᱢᱟᱱ ᱠᱚ ᱡᱤᱛᱠᱟᱹᱨ ᱟᱠᱟᱫ ᱠᱚ ᱦᱚᱲ ᱠᱚ ᱵᱮᱵᱷᱟᱨᱮᱫᱼᱟ ᱾
ᱛᱟᱞᱟ ᱡᱩᱜᱽ ᱨᱮ ᱞᱟᱴᱤᱱ ᱯᱟᱹᱨᱥᱤ ᱫᱚ ᱜᱚᱴᱟ ᱤᱭᱩᱨᱚᱯ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱟᱭᱢᱟ ᱤᱭᱩᱨᱚᱯᱤᱭᱟᱱ ᱟᱥᱲᱟ ᱟᱨ ᱡᱚᱛᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱠᱚ ᱥᱮᱪᱮᱫᱚᱜ ᱠᱟᱱᱟ ᱥᱟᱶᱛᱮ ᱞᱟᱴᱤᱱ ᱫᱚ ᱥᱮᱪᱮᱫ ᱯᱟᱹᱨᱥᱤ ᱞᱮᱠᱟᱴᱮ ᱠᱚ ᱵᱮᱵᱷᱟᱨᱮᱫᱼᱟ ᱾ ᱞᱟᱴᱤᱱ ᱫᱚ ᱞᱚᱴᱚᱢᱯᱜ ᱠᱟᱱ ᱨᱮᱦᱚᱸ ᱱᱚᱶᱟ ᱱᱤᱛ ᱦᱚᱸ ᱥᱟᱬᱮᱥᱤᱭᱟᱹ ᱯᱚᱛᱚᱵ ᱨᱤᱱ ᱚᱱᱚᱞᱤᱭᱟᱹ ᱠᱚ ᱫᱟᱨᱟᱭ ᱛᱮ ᱵᱮᱵᱷᱟᱨᱚᱜ ᱠᱟᱱ ᱜᱮᱭᱟ ᱾
ᱨᱤᱛᱟ ᱯᱷᱚᱨᱤᱭᱟ
ᱨᱤᱛᱟ ᱯᱷᱚᱨᱤᱭᱟ ᱯᱳᱣᱮᱞ (ᱡᱟᱱᱟᱢ ᱒᱓ ᱚᱜᱚᱥᱴ ᱑᱙᱔᱓)  ᱫᱚ ᱯᱩᱭᱞᱩ ᱢᱚᱰᱮᱞ ᱠᱟᱱᱟᱭ ᱡᱟᱦᱟᱸᱭ ᱫᱚ ᱟᱥᱤᱭᱟ ᱢᱟᱦᱟᱫᱮᱥ ᱠᱷᱚᱱ ᱑᱙᱖᱖ ᱥᱟᱞ ᱨᱮ ᱢᱤᱥ ᱣᱟᱨᱞᱰ ᱥᱤᱨᱯᱟᱹᱭ ᱟᱢᱮᱴ ᱞᱮᱫ ᱟᱭ ᱾ ᱰᱟᱠᱛᱚᱨ ᱞᱮᱠᱟᱛᱮᱦᱚᱸ ᱟᱡ ᱯᱩᱭᱞᱩᱫᱷᱟᱣ ᱱᱚᱣᱟ ᱥᱤᱨᱯᱟᱹᱭ ᱟᱢᱮᱴ ᱦᱟᱱᱛᱟᱦᱮᱸᱫ᱾.
ᱯᱷᱚᱨᱤᱟ ᱜᱳᱣᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱢᱤᱥ ᱢᱩᱢᱵᱟᱭ ᱠᱨᱟᱣᱱ ᱫᱟᱲᱮ ᱮᱱ ᱛᱟᱭᱚᱢ ᱟᱥ ᱤᱵᱷᱥ ᱣᱤᱠᱞᱤ ᱢᱤᱥ ᱤᱱᱰᱤᱭᱟ ᱨᱮᱱᱟᱜ ᱥᱤᱨᱯᱟᱹᱭ ᱫᱟᱲᱮ ᱭᱮᱱᱟ ᱾
᱑᱙᱖᱖ ᱨᱮᱱᱟᱜ ᱢᱤᱥ ᱣᱟᱨᱞᱰ ᱦᱮᱯᱨᱟᱣ ᱨᱮ ᱟᱡ 'ᱥᱚᱨᱮᱥ ᱥᱣᱤᱢ ᱥᱩᱴ' ᱥᱤᱨᱯᱟᱹ ᱥᱟᱶ 'ᱥᱚᱨᱮᱥ ᱤᱵᱷᱱᱤᱸ ᱣᱮᱨ' ᱨᱮ ᱥᱟᱹᱲᱤ ᱵᱟᱸᱫᱮ ᱞᱟᱹᱜᱤᱫ ᱥᱤᱨᱯᱟᱹᱭ ᱟᱢᱮᱴ ᱦᱟᱱ ᱛᱟᱦᱮᱸᱫ ᱾ ᱡᱷᱚᱛᱚ ᱦᱮᱯᱨᱟᱣ ᱢᱩᱪᱟᱹᱫ ᱨᱮ ᱟᱡ ᱕᱑ ᱜᱚᱴᱟᱝ ᱰᱤᱥᱚᱢ ᱨᱤᱱ ᱦᱮᱯᱨᱟᱣ ᱨᱮ ᱟᱬᱜᱚ ᱞᱮᱱ ᱛᱤᱨᱞᱟᱹ ᱠᱚ ᱛᱟᱭᱚᱢ ᱨᱮ ᱫᱚᱦᱚ ᱠᱟᱛᱮᱫ ᱥᱤᱨᱯᱟᱹᱭ ᱫᱟᱲᱮ ᱮᱱᱟ ᱾.
ᱟᱠ ᱢᱤᱥ ᱣᱟᱨᱞᱰ ᱮᱱ ᱛᱟᱭᱚᱢ ᱟᱹᱰᱤᱜᱟᱱ ᱯᱷᱤᱞᱤᱢ ᱞᱟᱹᱜᱤᱫ ᱱᱮᱦᱚᱨ ᱮ ᱧᱟᱢ ᱞᱮᱫᱼᱟ, ᱤᱠᱷᱟᱹᱱ ᱟᱡ ᱚᱱᱟ ᱠᱚ ᱫᱮᱭᱟ ᱠᱟᱛᱮᱫ ᱰᱟᱠᱛᱚᱨ ᱯᱟᱲᱦᱟᱣ ᱜᱮ ᱞᱟᱦᱟᱭᱟᱭ ᱢᱮᱱᱛᱮᱫ ᱮ ᱜᱚᱴᱟ ᱠᱮᱫᱼᱟ ᱾ ᱨᱤᱛᱟ ᱯᱷᱚᱨᱤᱭᱟ ᱜᱨᱟᱱᱴ ᱢᱮᱰᱤᱠᱟᱞ ᱠᱚᱞᱮᱡ ᱟᱱᱰ ᱥᱟᱨ ᱡᱮ ᱡᱮ ᱜᱨᱩᱯ ᱚᱯᱷ ᱦᱚᱥᱯᱤᱴᱟᱞᱥ ᱨᱤᱱᱤᱡ ᱯᱟᱹᱴᱷᱩᱣᱟᱹ ᱠᱟᱱ ᱛᱟᱦᱮᱸᱫ ᱾ ᱚᱱᱰᱮ ᱜᱷᱚᱱ ᱟᱡ ᱟᱡᱟᱜ ᱮᱢ ᱵᱤ ᱵᱤ ᱮᱥ ᱫᱤᱜᱨᱤ ᱮ ᱥᱟᱹᱛ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱞᱚᱱᱰᱚᱱ ᱨᱮᱱᱟᱜ ᱠᱤᱝᱜᱥ ᱠᱚᱞᱮᱡ ᱦᱚᱥᱯᱤᱴᱟᱞ ᱵᱟᱹᱲᱛᱤ ᱯᱟᱲᱦᱟᱣ ᱞᱟᱹᱜᱤᱫ ᱮ ᱪᱟᱞᱟᱣ ᱮᱱᱟᱭ ᱾ ᱟᱡ ᱟᱡᱤᱡ ᱡᱚᱴᱟᱣ ᱰᱮᱵᱷᱤᱰ ᱯᱚᱣᱮᱞ ᱥᱟᱶ ᱑᱙᱗᱑ ᱥᱟᱞ ᱨᱮ ᱡᱟᱶᱟᱭ ᱮᱱᱟᱭ ᱾ ᱑᱙᱗᱓ ᱥᱟᱞ ᱨᱮ ᱰᱩᱵᱞᱤᱱ ᱩᱪᱟᱹᱲ ᱠᱟᱛᱮᱫ ᱟᱡᱟᱜ ᱢᱮᱰᱤᱠᱟᱞ ᱥᱮᱵᱟ ᱮᱛᱚᱦᱚᱵ ᱠᱮᱫᱼᱟ ᱾..
᱑᱙᱙᱘ ᱥᱟᱞ ᱨᱮ ᱦᱩᱭ ᱞᱮᱱ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱦᱮᱯᱨᱟᱣ ᱨᱮ ᱟᱦ ᱡᱚᱡ ᱮ ᱛᱟᱦᱮᱸ ᱞᱮᱱᱟ ᱚᱱᱟᱠᱟ ᱜᱮ ᱢᱤ ᱢᱤᱫ ᱫᱷᱟᱣ ᱢᱤᱥ ᱣᱟᱨᱞᱰ ᱦᱮᱯᱨᱟᱣ ᱚᱠᱛᱚ ᱨᱮᱦᱚᱸ ᱡᱚᱡ ᱮ ᱛᱟᱦᱮᱸ ᱞᱮᱱᱟ, ᱡᱟᱦᱟᱸ ᱞᱮᱠᱟ ᱑᱙᱗᱖ ᱥᱟᱞ ᱨᱮ ᱥᱤᱱᱰᱤ ᱵᱨᱮᱠᱥᱯᱤᱭᱚᱨ ᱢᱤᱥ ᱣᱟᱨᱞᱰ ᱫᱟᱲᱮ ᱞᱮᱱ ᱚᱠᱛᱚ ᱟᱡ ᱡᱚᱡ ᱮ ᱛᱟᱷᱮᱸ ᱞᱮᱱᱟ ᱾
ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ
ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (IGIA) (ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ) ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬᱩᱛ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱥᱟᱶᱛᱮ ᱠᱚᱸᱧᱮ ᱮᱥᱤᱭᱟ ᱟᱨ ᱡᱮᱜᱮᱛ ᱨᱮᱱᱟᱜ ᱧᱩᱢ ᱟᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱶᱟ ᱫᱚ ᱫᱤᱞᱞᱤ ᱨᱮᱱᱟᱜ ᱧᱩᱛᱩᱢᱟᱱ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱰᱚ ᱫᱤᱞᱞᱤ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱠᱚᱸᱧᱮ-ᱯᱟᱪᱷᱮ ᱥᱮᱦᱮᱫ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
᱑᱙᱓᱐ ᱥᱟᱞᱮ ᱨᱮ ᱫᱤᱞᱞᱤ ᱨᱮᱱᱟᱜ ᱯᱩᱭᱞᱩ ᱩᱰᱟᱹᱱ ᱰᱟᱹᱦᱤ ᱥᱚᱯᱷᱫᱚᱨᱡᱚᱝ ᱫᱚ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱱᱚᱶᱟ ᱑᱙᱖᱒ ᱦᱟᱹᱵᱤᱡ ᱢᱤᱫᱴᱟᱝ ᱩᱛᱟᱹᱨ ᱩᱰᱟᱹᱱ ᱰᱟᱹᱦᱤ ᱞᱮᱠᱟᱛᱮ ᱛᱟᱦᱮᱸᱰ ᱠᱟᱱᱟ ᱾ ᱩᱰᱟᱹᱰ ᱦᱚᱨ ᱦᱤᱡᱩᱜ ᱥᱮᱱᱚᱜ ᱦᱚᱲ ᱥᱟᱝᱜᱮ ᱤᱫᱤ ᱛᱮ ᱟᱨ ᱚᱸᱰᱮᱱᱟᱜ ᱩᱰᱟᱹᱱ ᱦᱚᱨ ᱨᱮ ᱢᱟᱨᱟᱝ ᱩᱰᱟᱹᱱ ᱜᱟᱹᱰᱤ ᱟᱬᱜᱚᱱ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱝ ᱛᱮ ᱑᱙᱖᱒ ᱥᱟᱞᱮ ᱨᱮ ᱯᱟᱞᱚᱢ ᱩᱰᱟᱹᱱ ᱰᱟᱹᱦᱤ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱯᱟᱞᱚᱢ ᱩᱰᱟᱹᱱ ᱰᱟᱹᱦᱤ ᱫᱚ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱠᱷᱟᱹᱛᱤᱨ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱦᱟᱯᱮᱱ ᱫᱤᱱ ᱨᱮ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱜᱮ ᱤᱸᱫᱽᱨᱟ ᱜᱟ.ᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱧᱩᱛᱩᱢ ᱛᱮ ᱠᱚ ᱟᱹᱨᱩ ᱞᱮᱫ ᱛᱟᱦᱮᱸᱫ ᱾
ᱨᱤᱛᱟ ᱯᱷᱚᱨᱤᱭᱟ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱢᱤᱨᱡᱟᱯᱩᱨ
ᱢᱤᱨᱡᱟᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱵᱟᱱᱟᱨ ᱠᱷᱚᱱ ᱖᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ, ᱤᱞᱟᱦᱟᱵᱟᱫᱽ ᱠᱷᱚᱱ ᱘᱔ ᱠᱤᱞᱚᱢᱤᱴᱚᱨ ᱟᱨ ᱵᱟᱨᱟᱬᱚᱥᱤ ᱠᱷᱚᱱ ᱕᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱱᱚᱣᱟ ᱫᱚ ᱟᱡᱟᱜ ᱠᱟᱨᱯᱮᱴ ᱟᱨ ᱯᱤᱛᱚᱞ ᱨᱮᱱᱟᱜ ᱠᱟᱹᱨᱜᱟᱲ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱥᱚᱦᱚᱨ ᱫᱚ ᱟᱹᱰᱤ ᱜᱟᱱ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱟᱨ ᱢᱤᱨᱡᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱵᱤᱸᱫᱷᱭᱟᱪᱚᱞ, ᱟᱥᱴᱵᱷᱩᱡᱟ ᱟᱨ ᱠᱟᱞᱤ ᱠᱷᱚᱦ ᱯᱚᱵᱤᱛᱨᱚ ᱢᱚᱱᱫᱤᱨ ᱟᱨ ᱫᱮᱵᱚᱨᱦᱟᱣᱟ ᱵᱟᱵᱟ ᱟᱥᱨᱟᱢ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱚᱸᱰᱮ ᱫᱚ ᱟᱹᱰᱤ ᱜᱟᱱ ᱡᱷᱟᱨᱱᱟ ᱟᱨ ᱯᱨᱟᱠᱨᱤᱛᱤᱠ ᱠᱷᱮᱞᱚᱸᱰ ᱢᱮᱱᱟᱜᱼᱟ ᱾
ᱨᱟᱡᱽ ᱟᱹᱨᱤ
ᱢᱤᱨᱡᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱵᱷᱚᱴ ᱞᱟᱹᱜᱤᱫ ᱛᱮ ᱟᱣᱮᱟᱱᱟᱥ (awareness) ᱫᱤᱥᱟᱹ ᱨᱮ ᱢᱤᱫ ᱠᱟᱫᱟᱢ ᱓᱙,᱑᱒᱕ ᱢᱤᱴᱚᱨ᱒ ᱴᱚᱴᱷᱟ ᱨᱮ ᱛᱮᱭᱟᱨ ᱟᱠᱟᱱᱟ ᱟᱹᱰᱤ ᱢᱟᱨᱟᱝ ᱨᱟᱝᱜᱚᱞᱤ (ᱟᱞᱯᱱᱟ) ᱞᱟᱹᱜᱤᱫ ᱛᱮ ᱜᱤᱱᱤᱡᱽ ᱣᱟᱨᱞᱰ ᱨᱤᱠᱚᱨᱰ (Guinness World Record) ᱥᱟᱶ ᱦᱮᱡ ᱮᱱᱟ, ᱚᱠᱟᱨᱮ ᱕᱐ ᱟᱥᱲᱟ ᱨᱤᱱ ᱓᱕᱐᱐ ᱟᱪᱮᱛ ᱟᱨ ᱢᱟᱪᱮᱛ ᱤᱫᱤ ᱛᱮ ᱑᱒᱐,᱐᱐᱐ ᱠᱤᱞᱚᱜᱽᱨᱟᱢ ᱨᱚᱝ ᱪᱮᱠᱟ ᱞᱮᱫᱼᱟ ᱛᱟᱦᱮᱸᱫ ᱾ ᱡᱟᱹᱛᱤᱭᱟᱹᱨᱤ ᱵᱷᱚᱴ ᱢᱟᱦᱟ ᱨᱮᱱᱟᱜ ᱾ ᱱᱚᱣᱟ ᱥᱚᱦᱚᱨ ᱜᱟᱝᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱢᱤᱨᱡᱟᱯᱩᱨ 25.15°N, 82.58°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱘᱐ ᱢᱤᱴᱚᱨ (᱑᱖᱕ ᱯᱷᱤᱴ) ᱢᱮᱱᱟᱜᱼᱟ ᱾ ᱢᱤᱨᱡᱟᱯᱩᱨ ᱦᱚᱱᱚᱛ ᱒᱓.᱕᱒ ᱟᱨ ᱒᱕.᱓᱒ ᱠᱚᱧᱮ ᱞᱟᱴᱤᱴᱭᱩᱰ ᱟᱨ ᱘᱒.᱗ ᱟᱨ ᱘᱓.᱓᱓ ᱥᱟᱢᱟᱝ ᱞᱚᱝᱜᱤᱴᱭᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱨᱚᱬᱟᱥᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱮᱭᱟᱨᱟ ᱾ ᱠᱚᱧᱮ ᱟᱨ ᱠᱚᱧᱮᱼᱥᱟᱢᱟᱝ ᱨᱮ ᱱᱚᱣᱟ ᱵᱟᱨᱚᱬᱟᱥᱤ ᱦᱚᱱᱚᱛ ᱠᱷᱚᱱ ᱮᱛᱮᱫ ᱟᱠᱟᱱᱟ; ᱥᱚᱱᱵᱷᱚᱫᱽᱨᱚ ᱦᱚᱱᱚᱛ ᱠᱷᱚᱱ ᱮᱛᱮᱫ ᱟᱠᱟᱱᱟ ᱮᱛᱚᱢ ᱨᱮ; ᱤᱞᱞᱟᱦᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱨᱮ ᱾ ᱑᱓ ᱠᱤᱞᱚᱢᱤᱴᱚᱨ ᱪᱷᱟᱰᱟ ᱠᱟᱛᱮ ᱚᱠᱟ ᱫᱤᱥᱟᱹ ᱦᱚᱸ ᱵᱟᱝᱟ ᱾ ᱠᱚᱧᱮᱼᱥᱟᱢᱟᱝ ᱨᱮ ᱚᱠᱟᱨᱮ ᱜᱟᱝᱱᱟᱹᱭ, ᱵᱟᱨᱚᱬᱟᱥᱤ ᱦᱚᱱᱚᱛ ᱠᱷᱚᱱ ᱪᱩᱱᱟᱨ ᱛᱟᱦᱥᱤᱞ ᱫᱚ ᱵᱷᱮᱡᱟᱨᱟ, ᱚᱱᱰᱮ ᱢᱤᱨᱡᱟᱯᱩᱨ ᱢᱤᱫ ᱯᱨᱟᱠᱨᱤᱛᱤᱠ ᱥᱤᱢᱟᱹ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱤᱨᱡᱟᱯᱩᱨᱼᱵᱤᱸᱫᱷᱭᱟᱪᱚᱞ ᱱᱚᱜᱚᱨ ᱯᱟᱞᱤᱠᱟ ᱨᱤᱱ ᱒᱓᱓,᱖᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱚᱦᱚᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱒᱔᱕,᱘᱑᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱘᱖᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱟᱨ ᱑᱑.᱙% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱗᱘.᱒᱕% ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱘᱓.᱘᱕% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱑.᱘᱐% ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱤᱨᱡᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱦᱚᱢᱤᱨᱯᱩᱨ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ
ᱦᱚᱢᱤᱨᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱗᱕ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱟᱨ ᱦᱚᱢᱤᱨᱯᱩᱨ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱢᱤᱨᱯᱩᱨ ᱦᱚᱱᱚᱛ ᱪᱤᱛᱨᱚᱠᱩᱴ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ ᱨᱮ ᱔,᱑᱒᱑.᱙ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑,᱑᱐᱔,᱒᱘᱕ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱫᱷᱟᱹᱨᱤᱡ ᱱᱚᱣᱟ ᱢᱟᱦᱚᱵᱟ ᱟᱨ ᱪᱤᱛᱨᱚᱠᱩᱴ ᱛᱟᱭᱚᱢ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱠᱚᱢ ᱦᱚᱲ ᱮᱞ (᱗᱑ ᱟᱱᱟᱜ) ᱦᱚᱱᱚᱛ ᱠᱟᱱᱟ ᱾ ᱡᱟᱢᱩᱱᱟ ᱟᱨ ᱵᱮᱛᱣᱟ ᱵᱟᱨᱭᱟ ᱢᱩᱬ ᱜᱟᱰᱟ ᱱᱚᱸᱰᱮ ᱧᱟᱯᱟᱢ ᱟᱠᱟᱱᱟ ᱾ ᱵᱮᱛᱣᱟ ᱜᱟᱰᱟ ᱫᱷᱟᱨᱮ ᱨᱮ "ᱢᱚᱴᱟ ᱨᱮᱴ" ᱢᱮᱱᱟᱜᱼᱟ, ᱚᱠᱚᱭ ᱩᱛᱚᱨ ᱯᱨᱚᱫᱮᱥ ᱨᱮ ᱟᱹᱰᱤ ᱜᱟᱱ ᱴᱷᱟᱶ ᱨᱮ ᱢᱟᱞ ᱵᱟᱦᱨᱮ ᱠᱩᱞᱚ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱓᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱩᱛᱚᱨ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱢᱤᱨᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱑,᱐᱔,᱒᱘᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱟᱭᱯᱨᱟᱥ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱨᱚᱰ ᱟᱭᱭᱞᱮᱸᱰ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱔᱑᱗ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱯᱟᱲᱟᱜ ᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱖᱘ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱙᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱕.᱗᱘% ᱛᱟᱦᱮᱸ ᱠᱟᱱᱟ ᱾ ᱦᱚᱢᱤᱨᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱖᱐ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱗᱐.᱑᱖% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱕᱕ ᱦᱚᱲ ᱫᱚ ᱦᱤᱱᱫᱤ ᱟᱨ ᱑.᱓᱖% ᱩᱨᱫᱩ ᱫᱚ ᱤᱧᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱟᱹᱭᱟ ᱾ ᱦᱚᱢᱤᱨᱯᱩᱨ ᱨᱮ ᱨᱚᱨᱚᱲ ᱯᱟᱹᱨᱥᱤ ᱫᱚ ᱵᱩᱸᱫᱮᱞᱤ ᱥᱮᱞᱮᱫ ᱢᱮᱱᱟᱜᱼᱟ, ᱚᱠᱚᱭ ᱦᱤᱱᱫᱤ ᱥᱟᱶᱛᱮ ᱗᱒-᱙᱑ ᱥᱚᱢᱟᱱ ᱜᱮᱭᱟ ᱾ (ᱡᱟᱨᱢᱟᱱ ᱟᱨ ᱤᱝᱜᱽᱞᱤᱥ ᱞᱟᱹᱜᱤᱫ ᱖᱐% ᱥᱚᱢᱟᱱ ᱨᱮ) ᱟᱨ ᱵᱩᱸᱫᱮᱞᱠᱷᱚᱸᱰ ᱨᱮ ᱗᱘,᱐᱐,᱐᱐᱐ ᱦᱚᱲ ᱞᱮᱠᱟᱛᱮ ᱠᱚ ᱨᱚᱲᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱦᱚᱢᱤᱨᱯᱩᱨ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱢᱤᱱ ᱫᱚᱝ ᱯᱟᱹᱨᱥᱤ
ᱢᱤᱱ ᱫᱚᱝ ᱥᱮ ᱥᱟᱢᱟᱝᱥᱮᱱᱟᱜ ᱢᱤᱱ (ᱪᱟᱭᱱᱤᱡᱽ: 闽东语) ᱪᱤᱱ ᱨᱮᱱᱟᱜ ᱯᱷᱩᱡᱤᱭᱟᱝ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱴᱚᱴᱷᱟ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱚᱱᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱯᱷᱩᱡᱳᱶ ᱟᱨ ᱱᱤᱝᱛᱮᱭ ᱥᱚᱦᱚᱨ ᱠᱚᱨᱮ ᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱥᱤᱱᱮᱴᱤᱠ ᱯᱟᱹᱨᱥᱤᱠᱚ ᱨᱮᱱᱟᱜ ᱢᱤᱱ ᱪᱟᱸᱜᱟ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ: ᱪᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱜᱤᱨ ᱥᱚᱢᱱᱟᱛᱷ ᱦᱚᱱᱚᱛ
ᱜᱤᱨ ᱥᱚᱢᱱᱟᱛᱷ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱠᱟᱴᱷᱤᱭᱟᱣᱟᱲ ᱯᱨᱟᱭᱫᱤᱯ ᱨᱮᱱᱟᱜ ᱮᱛᱚᱢ ᱠᱚᱬ ᱨᱮ ᱢᱮᱱᱟᱜᱼᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱚᱢᱱᱟᱛᱷ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱚᱜᱚᱥᱴ ᱒᱐᱑᱓ ᱥᱟᱞ ᱨᱮ ᱜᱤᱨ ᱥᱚᱢᱱᱟᱛᱷ ᱫᱚ ᱡᱩᱱᱟᱜᱚᱲ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱮᱱᱟ, ᱛᱤᱥ ᱜᱩᱡᱽᱨᱟᱴ ᱨᱮ ᱮᱭᱟᱭ ᱜᱚᱴᱟᱝ ᱱᱟᱣᱟ ᱦᱚᱱᱚᱛ ᱨᱮ ᱦᱮᱡ ᱮᱱᱟ ᱾
ᱜᱤᱨ ᱥᱚᱢᱱᱟᱛᱷ ᱨᱮᱱᱟᱜ ᱛᱟᱞᱩᱠᱟ ᱠᱚᱫᱚ ᱵᱮᱨᱟᱵᱷᱟᱞ, ᱛᱚᱞᱟᱞᱟ, ᱥᱩᱛᱨᱚᱯᱚᱫᱽ, ᱠᱚᱰᱤᱱᱟᱨ, ᱩᱱᱟ ᱟᱨ ᱜᱤᱨᱼᱜᱚᱰᱷᱲᱟ ᱢᱮᱱᱟᱜᱼᱟ ᱾
ᱜᱤᱨ ᱵᱤᱨ ᱛᱟᱹᱨᱩᱵ, ᱡᱤᱞ ᱟᱨ ᱜᱟᱹᱲᱤ ᱥᱟᱶᱛᱮ ᱟᱹᱰᱤ ᱜᱟᱱ ᱵᱤᱨᱡᱤᱵᱽ ᱡᱤᱭᱟᱹᱞᱤ ᱭᱟᱜ ᱚᱲᱟᱜ ᱢᱮᱱᱟᱜᱼᱟ ᱾ ᱮᱥᱤᱭᱟᱭ ᱛᱟᱹᱨᱩᱵ ᱢᱤᱫᱴᱟᱹᱝ ᱜᱤᱨ ᱵᱤᱨ ᱨᱮ ᱢᱮᱱᱟᱜ ᱫᱟᱲᱮ ᱟᱠᱚᱣᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱙᱖.᱐᱙% ᱦᱚᱲ ᱮᱞ ᱫᱚ ᱜᱩᱡᱽᱨᱟᱛᱤ ᱟᱨ ᱑.᱗᱐% ᱫᱚ ᱦᱤᱱᱫᱤ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ